އައްސޭރި ޖަލުގެ ގައިދީންނަށް ހިންގާ ރިހެބިލިޓޭޝަން ޕްރޮގްރާމްތައް ފުޅާކުރަނީ.\n03 މާރޗް 2016\nއައްސޭރި ޖަލުގައި ގައިދީންނަށް ހިންގާ ރިހެބިލިޓޭޝަން ޕްރޮގްރާމްތައް އިތުރަށް ފުޅާކުރުމަށް މިހާރުވެސް ގެންދަނީ މަސައްކަތްތަކެއް ކުރަމުންކަމަށް މޯލްޑިވްސް ކަރެކްޝަނަލް ސަރވިސް އިން ހާމަކޮށްފިއެވެ.\nއެގޮތުން މިހާރު އައްސޭރި ޖަލުގެ ގައިދީން މަސައްކަތުގައި ހޭދަކުރާ ވަގުތު އިތުރު ކުރުވުމަށާއި އެމީހުން މަސައްކަތުގައި ހޭދަކުރާ ވަގުތުތަކަކީ ބޭނުންތެރި ވަގުތުތަކަކަށް ހެދުމަށް ތަފާތު ކަންތައްތައް ގެންދަނީ ކުރުވަމުންނެވެ. އަދި ގައިދީން މިހާރު މަސައްކަތުގައި އުޅޭ ވަގުތުތަކުގައި ނަމާދުކުރުމަށާއި ކެއިންބުއިމުގެ ކަންތައްތަކާއި ފާހާނާ ކުރުމުގެ ކަންތައްތައް ހަމަޖެއްސުމަށް ދަތިތަކެއް ހުރިނަމަވެސް އެކަންތައްތައް ހައްލު ކުރުމަށް އާ އިމާރާތެއް ހެދުމުގެ މަސައްކަތް އައްސޭރި ޖަލުގައި ކުރަމުން ގެންދާ ކަމަށްވެސް މޯލްޑިވްސް ކަރެކްޝަނަލް ސަރވިސް އިން މައުލޫމާތު ދެއްވައެވެ.\nއައްސޭރި ޖަލުގައި ގައިދީންލައްވާ ދަނޑުވެރިކަމުގެ މަސައްކަތާއި އަތްތެރި މަސައްކަތުގެ އިތުރުން ބަކަރި ގެންގުޅުމާއި ކުކުޅު ގެންގުޅުމުގެ މަސައްކަތްވެސް ކުރުވައެވެ. އަދި ކޮމިއުނިޓީއަށް އަހުލުވެރި ކުރުވުމުގެ ގޮތުން ހިންމަފުށީގެ ފެކްޓްރީތަކުގައި މަސައްކަތް ކުރުވަން އައްސޭރި ޖަލުގެ ގައިދީން ގެންދެއެވެ.\nޖަލުތަކުގެ ހިންގުން އިތުރަށް ތަރައްގީކޮށް ގައިދީން ރަނގަޅުކޮށް، މުޖުތަމައުގެ އެހެން ފަރުދުންނާއެކު އުޅެވޭނެ އުފާވެރި ދިރިއުޅުމެއް ހޯދައިދިނުމަށް މޯލްޑިވްސް ކަރެކްޝަނަލް ސަރވިސް އިން ގެންދަނީ ތަފާތު މަސައްކަތްތައް ގައިދީންލައްވާ ކުރުވަމުންނެވެ.


Mane Miskithehge Faahaanaa Saafu Kuraa Video Eh Aamuve Eynaa Ah Thaureef Ohenee\nސަޑިއޯ މާނޭ (މ) ފޮޓޯ:---\nމާނޭ މިސްކިތެއްގެ ފާހާނާ ސާފު ކުރާ ވީޑިއޯއެއް އާންމުވެ ތައުރީފު އޮހެނީ\nއިނގިރޭސި ފުޓްބޯޅަ ކްލަބު ލިވަޕޫލްއަށް ކުޅެމުން އަންނަ ސެނަގަލްގެ ސަޑިއޯ މާނޭ އޭނާ ދިރިއުޅޭ ސަރަހައްދުގެ މިސްކިތެއް ސާފު ކުރާ މަންޒަރު ފެންނަ ވީޑިއޯއެއް ސޯޝަލް މީޑިއާގައި ދައުރުވާން ފެށުމާއެކު އޭނާއަށް އެތައް ބައެއްގެ ތައުރީފު އޮހެން ފަށައިފި އެވެ.\nމި ވީޑިއާ އަޕްލޯޑު ކޮށްފައިވާ ފަރާތުން ވީޑިއޯގެ ކެޕަޝަނެއްގެ ގޮތުގައި ލިޔެފައިވަނީ މިއީ ރޭ ޕްރިމިއާ ލީގުގައި ލިވަޕޫލުން ލެސްޓާގެ މައްޗަށް ކުރި ހޯދި މެޗުގެ ގަޑިއިރުތަކެއް ފަހުން ނަގާފައިވާ ވީޑިއޯއެއް ކަމަށެވެ. ބެލެވޭ ގޮތުގައި މާނޭ މިސްކިތުގެ ފާހާނާއާ ވުޟޫ ކުރާ ސަރަހައްދު ސާފު ކުރުމުގައި ބައިވެރިވެފައިވަނީ މެޗުގައި އޭނާއަށް ލިބުނު ކާމިޔާބީއަށް ޝުކުރުވެރިވުމުގެ ގޮތުންނެވެ.\nLiverpool FC footballer Sadio Mane cleaning the mosque toilets and wudhu area. mA #humbling pic.twitter.com/eNIxZzSLTf— Khalil Laher (@khalillaher) September 1, 2018\nމިހާރު ދުއުރުވަމުންދާ މި ވީޑިއޯއިން ފެންނަ ގޮތުގައި މާނޭގެ އިތުރުން ކުޑަ ކުއްޖަކާ އެހެން ބަޔަކު ވެސް މިސްކިތުގެ ފާހާނާ ސަރަހައްދު ސާފު ކުރުމުގައި ބައިވެރިވެއެވެ.\nރޭގެ މެޗުގައި މާނޭ ލަނޑެއް ޖެހުމުގެ އިތުރުން އޭނާ ވަނީ މޮޅު ކުޅުމެއް ދައްކާފައެވެ. މެޗު ނިމުނުތާ ގަޑިއިރުތަކެއް ފަހުން އޭނާ މިސްކިތް ސާފު ކުރަނިކޮށް ނާގާފައިވާ ވީޑިއޯ އާއްމުވެ ވައިރަލްވެފައިވާއިރު އޭނާގެ ސަޕޯޓަރުން ދަނީ އޭނާއަށް ތައުރީފު އޮއްސަމުންނެވެ. ނަމަވެސް މާނޭ އަދި މިހާތަނަށް މި ވީޑިއޯއާ ގުޅިގެން އެއްވެސް އެއްޗެކޭ ބުނެފައެއް ނުވެއެވެ.\nސައުތްހަމްޓަން އިން ލިވަޕޫލާ ގުޅުމަށްފަހު މޮޅު ކުޅުމެއް ދައްކަމުން އަންނަ މާނޭ ވަނީ އެފްރިކާ ސަރަހައްދުގެ އެންމެ މޮޅު ކުޅުންތެރިޔާގެ މަގާމު ވެސް ހޯދާފައެވެ. އޭނާގެ ފަރާތުން މި ސީޒަނުގައި މޮޅު ކުޅުމެއް ފެނިގެންދާއިރު އެޓީމުގެ މުސްލިމު ކުޅުންތެރިއެއް ކަމުގައި މުހައްމަދު ސަލާހު ވެސް ދަނީ އޭނާ މިދިޔަ ސީޒަނުގައި ދެއްކި މޮޅު ކުޅުން ތަކުރާރު ކުރަމުންނެވެ. މި ދެ ކުޅުންތެރިންނަކީ ދިވެހި ރާއްޖޭގެ އިތުރުން މުސްލިމް ގިނަ ގައުމުތަކުގެ ފުޓްބޯޅަށް ލޯބިކުރާ ފަރާތްތަކުގެ ހިތްތައް ފަތަހަކޮށްފައިވާ ދެކުޅުންތެރިންނެވެ.\nކުޅިވަރު ޕްރިމިއާ ލީގު ފުޓްބޯޅަ ލިވަޕޫލް


ވިލިމާލޭގައި ދިރިއުޅުއްވާ ފަރާތްތަކުން އަގުދީގެން މާލޭ ސިޓީގައި ޕާރކުކުރުމަށް ޚާއްސަކުރެވިފައިވާ ޕާރކިން ޒޯންއާއި ގުޅޭ.\nމާލެ ސިޓީގައި ދުއްވުމަށް ރަޖިސްޓްރީކޮށްފައިވާ އުޅަނދު ފަހަރުތަކުގެ ތެރެއިން ވިލިމާލޭގައި ދިރިއުޅުއްވާ ފަރާތްތަކުގެ އުޅަނދުފަހަރު އަގުނަގައިގެން ހަތަރު ފުރޮޅުލީ ވެހިކަލްތައް ޕާރކްކުރުމަށް ޖާގަ ދޫކުރުމަށްވަނީ ހަމަޖެހިފައެވެ. މިގޮތުން ޖާގަ ދޫކުރެވޭނީ ކާރު، ވޭން އަދި 350 ކިލޯގެ ޕިކަޕްއަށެވެ. ޖާގަ ދޫކުރުމަށް ހަމަޖެހިފައިވަނީ ތިންރުއް ޕާކު (ސުނާމީ ބިނާ) ސަރަހައްދުގައި ހަދާފައިވާ ޕާކިން ޒޯން އިން 20 ޖާގައެވެ.\nޕާރކިންގ ޒޯންގެ ޖާގައަށް އެދިލައްވާ ފަރާތްތަކުން 07 އޯގަސްޓް 2021 ން ފެށިގެން 16 އޯގަސްޓް 2021 ގެ 14:00 ގެ ކުރިން މާލޭ ސިޓީކައުންސިލްގެ ޢާއްމު ޚިދުމަތްތަކާބެހޭ ބަޔަށް އެކަމަށް އެދި ސިޓީއާއިއެކު، އައިޑީކާޑުގެ ކޮޕީ، ވެހިކަލްގެ ރަޖިސްޓްރީ ކޮޕީ ހުށަހެޅުއްވުމަށް ދަންނަވަމެވެ. ވިލިމާލޭގައި ދިރިއުޅުއްވާ އެހެންނަމަވެސް ވިލިމާލޭގެ ރަށްވެއްސަކަށް ނުވާ ފަރާތެއްކަމުގައިވާނަމަ މިތަކެތީގެ އިތުރުން، ވިލިމާލޭގައި ދިރިއުޅުއްވަމުންގެންދަވާ ފަރާތެއްކަން އެނގޭނެ ފަދަ ސިޓީއެއް ގޭގެ ވެރިފަރާތުގެ ނަމުގައި ހުށަހަޅުންވާނެއެވެ. މިސިޓީ ހުށަހަޅުއްވަންވާނީ ސިޓީގައި ވިލިމާލޭ ސެކްޝަނުން ސައްޚަކަމަށް ކަނޑައަޅާފައިވާ ތައްގަނޑު ޖެއްސެވުމަށްފަހުއެވެ. ޖާގަހޯދުމަށް އެދި ސިޓީ ހުށަހަޅަންވާނީ ވެހިކަލްގެ ވެރިފަރާތުން ނުވަތަ ޕަވަރ އޮފް އެޓަރނީ ލިބިފައިވާ ފަރާތުން ނުވަތަ އެއްބަސްވުމެއްގެ ދަށުން ވެހިކަލް ބޭނުންކުރާ ފަރާތުންނެވެ. ޕާކިންގ ޒޯނުން ޖާގަ ލިބޭ ފަރާތްތައް ކަނޑައެޅޭނީ އެންމެ މަތިން ޕޮއިންޓް ލިބޭ ފަރާތްތަކުގެ މެދުގައި ގުރުއަތު ލައިގެން ކަމުގައި ދަންނަވަމެވެ. ޕޮއިންޓް ދިނުމުގައި ޢަމަލުކުރާނެ ގޮތުގެ ތަފްސީލް، މި އިޢުލާނާއިއެކު ގެޒެޓްކޮށްފައިވާ ޕާރކިންގ އުސޫލުން އެނގެން އޮންނާނެއެވެ.\nވީމާ، މިކަން އާންމުކޮށް އަންގާ އިޢުލާން ކުރީމެވެ.\nޕަބްލިޝްކުރި ތާރީޚު: 07 އޮގަސްޓް 2021\nޕަބްލިޝްކުރި ގަޑި: 21:40\n- ވިލިމާލެ ޕާރކިން އުސޫލު


Addu Gai Tharahgee Kuraa Ismehela Hera Resort, Mi'aharu Fahukolhu Hulhuvanee - Vaguthu\nއައްޑޫ ސިޓީގައި ސަރުކާރުން ކުރިއަށް ގެންދަން ނިންމާފައިވާ އެންމެ ބޮޑު ޓޫރިޒަމްގެ މަޝްރޫއު، އިސްމެހެލާ ހެރަ ރިސޯޓު 100 ކޮޓަރި އާއި އެކު މިއަހަރުގެ ފަހުކޮޅު ހުޅުވަން ތައްޔާރުވަމުންދާ ކަމަށް އެ ރިސޯޓުން ބުނެފި އެވެ.\nއިސްމެހެލަ ހެރަ ރިސޯޓުގެ ސީއީއޯ މޫސާ ދީދީ ޕީއެސްއެމް އަށް ދިން އިންޓަވިއުއެއްގައި ވިދާޅުވީ، އިސްމެހެލަ ހެރަ ރިސޯޓު ތަރައްޤީ ކުރުމުގެ މަސައްކަތުގެ 69 އިންސައްތަ މަސައްކަތް ނިމިފައިވާ ކަމަށާއި، 100 ކޮޓަރިއާއެކު އެ ރިސޯޓު މިއަހަރުގެ ޑިސެމްބަރ މަހު ހުޅުވާނެ ކަމަށެވެ.\n2015 ވަނަ އަހަރު އިސްމެހެލަ ހެރާގައި ރިސޯޓެއް ތަރައްޤީ ކުރުމަށް ފެށި މި މަޝްރޫއުގެ މަސައްކަތް ގޮސްފައިވާ ހިސާބާއި ގުޅޭ ގޮތުން ދީދީ ވިދާޅުވީ، މިހާރު ކުރިއަށްދަނީ އެއްގަމު ކޮޓަރިތަކުގެ މަސައްކަތާއި މޫދު ކޮޓަރިތަކުގެ ބުޑުތައް ޖެހުމާއި ބަނދަރު އަދި އެރަވައިލް ޖެޓީ އާއި ބާ އަދި ރެސްޓޯރެންޓުގެ އިތުރުން ރިސެޕްޝަންގެ މަސައްކަތް ކަމަށެވެ.\n"ޕަވާ ހައުސްގެ ސިވިލް ވޯކް ވެސް ގާތްގަނޑަކަށް ނިމިފައި. މިހާރު ހުރިހާ މެޓީރިއަލް ތަކާއި އެއްޗެހި އަންނަ މަގުމަތީގަ އުޅެނީ. އަޅުގަނޑުމެން މިހާރު ދެން މިކަމަށް ކުރެވެން އޮތް އެންމެ ފަހުގެ ތައްޔާރިތައް ވަމުން މިދަނީ" އިސްމެހެލަ ހެރަ ރިސޯޓުގެ ސީއީއޯ މޫސާ ދީދީ ވިދާޅުވިއެވެ.\nމުޅި ރިސޯޓް އެއްކޮށް ނިމުމުން 700 އެއްހާ ވަޒީފާގެ ފުރުޞަތު ހުޅުވިގެން ދާއިރު، މިއަހަރުގެ ޑިސެމްބަރ މަހު ހުޅުވުމަށް ހަމަޖެހިފައިވަނީ ޕްރޮޖެކްޓުގެ ފުރަތަމަ ފިޔަވަހީގެ ދަށުން ނިންމުމަށ ހަމަޖެހިފައިވާ 100 ކޮޓަރިއެވެ.\nއައްޑޫ ސިޓީ، މީދޫ ކައިރީގައި އޮންނަ އިސްމެހެލާ ހެރަ ރިސޯޓު އެއްކޮށް ނިމޭއިރު، 240 ކޮޓަރި ހުންނާނެއެވެ. އޭގެ ތެރޭގައި 110 ވޯޓާ ވިލާ އާއި 30 އޯޝަން ވިލާގެ އިތުރުން 70 ކޮޓަރި ހިމެނެއެވެ. މުޅި ޕްރޮޖެކްޓް ނިމޭއިރު އިސްމެހެލާ ހެރައާއި ކައިރީގައި އޮންނަ ކެޑެވާހެރަ ކުޑަ ބްރިޖަކުން ރިސޯޓާއި ގުޅުވާލައި، އެރަށުގައި މޫދު ކޮޓަރިތަކެއްވެސް ތަރައްގީ ކުރެވިގެންދާނެ ކަމަށް އެ ރިސޯޓުން ހާމަކުރެއެވެ.\n80 ވިލާ ހިމެނޭ ފާރަފުށި ހުޅުވައިފި\nޖޫން 25, 2018 14:17\nއިސްމެހެލާ ހެރަ ރިސޯޓުގެ 100 ކޮޓަރި ޑިސެމްބަރު މަހު ހުޅުވަނީ ނަމަ އެއީ މަމެން އުފާ ކުރާ ކަމެކޭ އިސްމެހެލާ ހެރައިގެ އިމާރާތް ތަކުގެ %69 މަސައްކަތް ނިމިފައިވާ ކަމަށް ބުނާއިރު އަދި ފުރާޅު ނާޅާ އިމާރާތް ތައް ގިނައީ. އިންފްރާސްޓްރަކްޗަރ ލައިންސް ތައް އެއްގޮތަކަށް ވެސް ނާޅައެވެ. ކަން މިހެން ހުރުމުން ތިޔާ އިސްމެހެލާ ހެރަ މިއަހަރުގެ ޑިސެމްބަރަށް 100 ކޮޓަރި ނުހުޅެވޭނެއެވެ. ތިޔާއީ ޝަވްގީ މެން ހެރެތެރެ ނިންމިއޭ ކިޔައިގެން އެމެން ޖެއްސި ފަދަ ފޭކް ގޭމް އެކޭ ކުރަންނާ ތިޔާ ކަން ރަނގަޅަށް ކޮށް އަންނަ އަހަރު ހުޅުވުމުން ތިޔާ ތަނުގެ އަގު ނުވެއްޓި ހުންނާނީ. ހެރެތެރެ ނުހިނގާ ކަމުގެ އަސްލަކީ ހެރެތެރެ އިންފްރާސްޓްރަކްޗަރ ފެއިލް ވެފައި ބިލްޑިންގްސް ތަކުގެ ސްޓްރަކްޗަރ ފެއިލް ވެފައިވާތީއެވެ. މިހަގީގަތް ހާމަ ނުކުރަން އައްޑޫ މީހުން އުޅެނީ އެއީ ކިއެއްކުރަންތޭ. ރިސޯރޓެއް ނުނިންމޭނެ ތިޔާ ގޮތަށް ޕޮލިޓިކްސް އޭގެ ތެރެއަށް ވައްދައިގެން. މިހާރުވެސް އިސްމެހެލާ ހެރަ ހަދާއިރު އައްޑޫ މީހަކު ނުކުރޭ ދޯ ޕްރޮޖެކްޓް މަސައްކަތެއް.


Manchester, Derby match gai Ronaldo himanaafai nuvanee aniyaagai hurumakun noon - AO News\nމެންޗެސްޓާ، ޑާބީ މެޗުގައި ރޮނާލްޑޯ ހިމަނާފައި ނުވަނީ އަނިޔާގައި ހުރުމަކުން ނޫން\nއެންމެ ފަހުން މެންޗެސްޓާ ސިޓީއާއި ދެކޮޅަށް ކުޅެ މެންޗެސްޓާ ޔުނައިޓެޑު 1-4 އިން ބަލިވި މެޗުގައި ކްރިސްޓިއާނޯ ރޮނާލްޑޯ ހިމަނާފައި ނުވަނީ އަނިޔާގައި ހުރުމުން ނޫން ކަމަށް ރޮނާލްޑޯގެ އެއްބަނޑު އެއްބަފާ ކޮށްކޮ ކާޓިއާ އެވެރިރޯ ބުނެފިއެވެ.\nރޭގެ މެޗަށް ފަހު އިންސްޓަގްރާމުގައި ކުރި ޕޯސްޓެއްގައި ކާޓިއާ ބުނެފައިވަނީ އޭނާގެ އެއްބަނޑު އެއްބަފާ ބޭބެ ކްރިސްޓިއާނޯ ރޮނާލްޑޯ ޔުނައިޓެޑުގެ ސްކޮޑުގައި ހިމަނާފައިނުވަނީ އަނިޔާގެ މައްސަލަ ހުރުމުން ނޫން ކަމަށާއި، އެއީ ވަރަށް ބޮޑު އޮޅުވާލުމެއް ކަމަށެވެ. ކާޓިއާގެ ޕޯސްޓުގައި ބުނެފައިވަނީ ރޮނާލްޑޯ ހުރީ އެއްވެސް އަނިޔާގެ މައްސަލައެއް ކުރިމަތި ނުވެ ސިއްޚަތު ސަލާމަތުން 100 ޕަސަންޓް ފިޓުކޮށް ކަމަށެވެ.\n” ރޭ ސިޓީއާއި ދެކޮޅަށް ޔުނައިޓެޑު ކުޅުނު މެޗުގެ ސްކޮޑުން ރޮނާލްޑޯ ބާކީ ކުރީ އޭނާ އަނިޔާގައި ހުރުމަކުން ނޫން. އެއީ ދޮގެއް. ރޮނާލްށޯ ހުރީ ހަމަ ސިއްޚަތު ސަލާމަތުން 100 ޕަސަންޓް ފިޓުކޮށް.” ކާޓިއާގެ އިންސްޓަގްރާމް ޕޯސްޓުގައި ބުނެފައިވެއެވެ.\nރޮނާލްޑޯ ރޭގެ މެޗަށް ނެގި ޔުނައިޓެޑްގެ ސްކޮޑުގައި ހިމަނާފައި ނުވާ މައްސަލާގައި ޔުނައިޓެޑުގެ ސަޕޯޓަރުންވެސް އަންނަނީ ސޯޝަލް މީޑިއާގައި ނުރުހުމުގެ ބަސްތައް ރައްދުކޮށް ޕޯސްޓުތައް ހިއްސާކުރަމުންނެވެ.\nމި މައްސަލާގައި ޔުނައިޓެޑުގެ ކޯޗު ރަލްފް ރަންގްނިކް ބުނެފައިވަނީ ރޭގެ މެޗަށް ސިޓީއާއި ދެކޮޅަށް ނެގި ޔުނައިޓެޑުގެ ސްކޮޑުގައި ރޮނާލްޑޯގައި ހިމަނާފައި ނުވަނީ ޔުނައިޓެޑުގެ މެޑިކަން ޓީމުން ރޮނާލްޑޯ ފިޓް ނޫން ކަމަށް ބުނެފައި ވުމުން ކަމަށެވެ. ޔުނައިޓެޑުގެ މެޑިކަލް ޓީމާއި ހަވާލާދީ ރަންގްނިކް ބުނީ ރޮނާލްޑޯ އެންމެ ފަހުން ބޭއްވި ފަރިތަކުރުން ތައްވެސް ފުރިހަމަ ކޮށްފައި ނުވާ ކަމަށާއި، އޭނާ ފަރިތަކުރުންތައް ފުރިހަމަ ކޮށްފައި ނުވަނީ އުނަނގަޑަށް އަނިޔާވެފައި ވުމުން ކަމަށް ވެސް ރަންގްނިކް ވަނީ ބުނެފައެވެ.\n” ރޮނާލްޑޯ ހުރީ އަނިޔާގައި. އޭނާގެ އުނަގނަޑަށް ލިބުނު އަނިޔާ އަކާއި ގުޅިގެން ސިޓީގެ މެޗުގެ ކުރިން ބޭއްވި ފަރިތަކުރުންތައް ވެސް ފުރިހަމަ ކޮށްފައެއް ނުވޭ. އަހަރެން ބެލީ ކުލަބުގެ މެޑިކަލް ޓީމުގެ ލަފަޔަށް. މެޑިކަން ޓީމުން އެންގީ ރޮނާލްޑޯ ފިޓު ނޫން ކަމަށް.” ރޭގެ މެޗަށް ފަހު މީޑިއާއާއި ވާހަކަ ދައްކަމުން ރަންގްނިކް ބުނެފައިވެއެވެ.\nރޭ ސިޓީއާއި ދެކޮޅަށް ޔުނައިޓެޑު ކުޅުނު ޑާބީ މެޗުން ޔުނައިޓެޑް ބަލިވީ 1-4 ގެ ނަތީޖާ އަކުންނެވެ. މި މެޗަށް ފަހު ގިނަ ބަޔަކު ދަނީ ޔުނައިޓެޑުގެ ދައް ކުޅުމާއި މެދު ހިންހަމަ ނުޖެހިގެން ސޯޝަލް މީޑިއާގައި ވަރަށް ބޮޑަށް ފާޑުކިޔަމުންނެވެ.\nރޭގެ ބައްޔާއި އެކު ޔުނައިޓެޑަށް ވަނީ ލީގުގެ ގަދަ ހަތަރަކުން ވެސް ފުރުސަތު ގެއްލިފައެވެ. ހަތަރު ވަނާގައި މިވަގުތު އޮތީ ޔުނައިޓެޑަށް ވުރެ އެއް ޕޮއިންޓު އިތުރަށް ހޯދައިގެން އާސެނަލްއެވެ.\nކްރިސްޓިއާނޯ ރޮނާލްޑޯމެންޗެސްޓަ ޔުނައިޓެޑް\nއަންނަ ސީޒަނުގެ ނިޔަލަށް ރޮނާލްޑޯ ޔުނައިޓެޑުގައި މަޑުކުރަން ނިންމައިފި\nސިޓީ އާއި ދެކޮޅަށް މިރޭ ރޮނާލްޑޯ ނުކުޅޭނެ


Chavvi Mithal radiotherapy nagan thahyaaruvehje\nޓީވީ ބަތަލާ ޗަވީ މިއްތަލް އަށް އުރަމަތީ ކެންސަރު ޖެހި މިހާރު އޭނާ ގެންދަނީ އެކަމަށް ފަރުވާ ހޯދަމުންނެވެ. އަދި ފަރުވާގެ ކަންތައް ކުރިޔަށް ދާ ގޮތް ޗަވީ ގެންދަނީ އޭނާގެ ފޭނުންނާ ހިއްސާ ކުރަމުންނެވެ.\nޗަވީ ބުނި ގޮތުގައި މިހާރު އޭނާގެ ހަށިގަނޑުގެ ދިފާއީ ބާރު ވަނީ މީގެ ކުރިން ދުވަހަކުވެސް ދަށް ނުވާ ވަރަށް ދަށް ވެފަ އެވެ. ސާޖަރީ ކާމިޔާބުވެ ކެންސަރު ޖެހިފައިވާ ބައި މުޅީން ނެގިފައިވާ ކަމަށާއި މިހާރު ތައްޔާރުވަމުދަނީ ރޭޑިއޯތެރަޕީ ސެޝަންތަކަށް ކަމަށް ޗަވީ ބުންޏެވެ.\n"ބައެއް ދުވަސްދުވަހު ހަށިގަނޑުގައި ހަކަތަ ހުރޭ. އަނެއްބައި ދުވަސް ދުވަހަކު އެއްވެސް ހަކަތައެއް ނުހުރޭ. އެ ދުވަސްދުވަހު ހީވަނީ ހަމަ މަރުވެފައި އޮންނަ މީހެއްހެން. ހަށިގަނޑުގެ ދިފާއީ ބާރު މިހާރު ވަރަށް ދަށް. ފިނި ފެންފޮދެއް ބޯލައިފިއްޔާ ކަރުގައި ރިއްސާ. އޭސީ ޖައްސައިފިއްޔާ ރޯގާ ޖެހޭ. އަހަންނަށް އެނގޭ ހަށިގަނޑުގެ ތެރޭގައި ކޮންމެވެސް ކަންތައްތަކެއް ގޯސްކޮށް އެބަ އުޅޭކަން،" ޗަވީ އޭނާގެ ސޯޝަލް މީޑިއާ އެކައުންޓުގައި ލިޔެފައި ވެއެވެ.\nޗަވީ ވަނީ އޭނާއާއެކު ކެންސަރު ބައްޔާ ހަނގުރާމަ ކުރަމުންދާ އެތައް މިލިއަން 'ހަނގުރާމަވެރިންނަކަށް' ހިތްވަރު ދީފަ އެވެ. އަދި ކީމޯތެރަޕީ އާއި ރޭޑިއޯތެރަޕީ ފަދަ ފަރުވާ ތަކަކީ އެއްގޮތަކަށް ވެސް ތަހައްމަލުކުރަން ފަސޭހަ ފަރުވާތަކެއް ނޫންކަމަށް އޭނާ ވެސް އެއްބަސްވި އެވެ.\nޗަވީ ބުނި ގޮތުގައި އޭނާ މަސައްކަތްކުރަމުން ދަނީ ވީހާވެސް ޕޮޒިޓިވްކޮށް ހުރެވޭތޯ އެވެ. ކެންސަރު ބަލިކުރެވޭނީ އެފަދަ ވިސްނުމެއްގައި ސާބިތުކަމާއެކު ހުރެގެން ކަމަށް އޭނާއަށް ގަބޫލު ކުރެވޭތީ އެވެ.\n"އޭކް ޗުއްޓްކީ އާސްމާން" އާއި 'ތުމާރީ ދިޝާ" ފަދަ ވަރަށް ގިނަ ސިލްސިލާތަކުގައި ޗަވީ ބައިވެރިވެފައި ވެއެވެ.


Aali kulhay Bappa ge furathama film aky "Sadak 2" | Mihaaru\nއާލިއާ ބަޓް ކުޅޭ ބައްޕަގެ ފުރަތަމަ ފިލްމަކީ "ސަޅަކް 2"\n05 ސެޕްޓެމްބަރ 2018 - 07:32\nއާއިލީ ފިލްމް ކުންފުންޏެއް އޮތަސް، ޒުވާން ބަތަލާ އާލިއާ ބަޓް ބޮލީވުޑްގައި ނަން ހިނގާ ކާމިޔާބު ބަތަލާއަކަށް ވެގެން ދިޔައީ، ދުރުން ލިބުނު ފުރުސަތުތަކުންނެވެ. މިހާތަނަށް އަދި ބައްޕަ މަހޭޝް ބަޓްގެ ހިއްސާ އޮތް އެއްވެސް ފިލްމެއްގައި އޭނާ މަސައްކަތެއް ނުކުރެ އެވެ.\nއެކަމަކު ބޮލީވުޑްގެ ރިޕޯޓްތައް މިހާރު ބުނާ ގޮތުން އާއިލީ ފިލްމް ކުންފުނި ވިޝޭޝް އިން އުފައްދަން ނިންމާފައިވާ "ސަޅަކް 2" ގެ މައި ބަތަލާއަކީ އާލިއާ އެވެ.\nމި ފިލްމަކީ 1990 ގައި މަހޭޝް ލިޔެ، ޑައިރެކްޓްކޮށް، ޕޫޖާ ބަޓާއި ސަންޖޭ ދަތު ލީޑް ރޯލް ކުޅުނު ފިލްމް "ސަޅަކް" ގެ ދެވަނަ އެވެ.\nފިލްމްގެ ދެވަނަ ބައެއް ގެނެސްދޭކަން ކަށަވަރުކޮށް ދިނުމަށް ފަހު، ފިލްމުން މި ފަހަރު ވެސް ސަންޖޭ ފެންނާނެކަން ވެސް ވަނީ ޔަގީންވެފަ އެވެ. އަދި "ސަޅަކް 2" ގެ ސްކްރިޕްޓް ބިނާކޮށްފައި ވަނީ އާލިއާ ކުޅޭ ކެރެކްޓާގެ ވަށައިގެން އެނބުރޭ ގޮތަށް ކަމަށް ހަބަރުތައް ބުނެ އެވެ.\nޕޫޖާ ބަޓްގެ ޓްވީޓެއް.\nސަންޖޭ އާއި އާލިއާ މިހާރު ވެސް އަންނަނީ އެކީގައި ފިލްމެއްގެ މަސައްކަތް ކުރަމުންނެވެ. އެއީ ކަރަން ޖޯހަރް ޕްރޮޑިއުސް ކުރާ "ކަލަންކް" އެވެ. "ސަޅަކް 2" ގައި އާލިއާ ފެނިގެން ދާނީ ސަންޖޭގެ ދަރިއެއްގެ ރޯލުން ކަމަށް ވެސް ހަބަރުތައް ބުނެ އެވެ.\nޕޫޖާ ޑައިރެކްޓް ކުރާ މި ފިލްމްގެ މުހިއްމު ރޯލަކުން އޭނާ ވެސް ފެނުމުގެ ފުރުސަތު އެބަ އޮތެވެ. އަދި "ސަޅަކް 2" ގެ ކާސްޓުންގެ ތެރޭގައި އަދިތިޔާ ރޯއި ކަޕޫރް ވެސް ހިމެނޭ ކަމަށްވެ އެވެ. އޭނާއަކީ ވިޝޭޝް އިން މި ފަހުން އުފެއްދި އެންމެ ކާމިޔާބު އެއް ފިލްމް ކަމަށްވާ 2013 ގެ "އާޝިގީ 2" ބަތަލެވެ.\n"ސަޅަކް 2" އާ ބެހޭ ގޮތުން ފިލްމްގެ އެއް ޕްރޮޑިއުސަރު އަދި މަހޭޝްގެ ކޮއްކޮ މުކޭޝް ބަޓް ބުނި ގޮތުގައި މި ފިލްމު ވާނީ މިހާރުގެ ހާލަތަށް ފެތޭ ވަރަށް ޖަޒުބާތީ ފިލްމަކަށެވެ.\n"ސަޅަކް" އަކީ ނާސިއެއްގައި ގެއެއްގައި ގެންގުޅޭ އަންހެން ކުއްޖަކާއި ޓެކްސީ ޑްރައިވަރެއްގެ ލޯބީގެ ވާހަކަ ކިޔައި ދިން ރޮމޭންޓިކް ތުރިލާއެކެވެ. މިއީ 1976 ގައި ރިލީޒް ކުރި ހޮލީވުޑް ފިލްމް "ޓެކްސީ ޑްރައިވާ" ގެ ޕްލޮޓަށް ބިނާކޮށް ހެދި ފިލްމެކެވެ.\n"ސަޅަކް 2" ގެ ލަވައެއް.\nމި މަހުގެ ފަހުކޮޅަށް ޝޫޓިން ރާވާފައިވާ "ސަޅަކް 2" ސިނަމާތަކަށް ގެންނަން ނިންމާފައި ވަނީ ނޮވެމްބަރު، 15، 2019 ގަ އެވެ.\nއާލިއާ މި ވަގުތު އަންނަނީ އަޔާން މުކަރްޖީގެ "ބުރައްމަސްތުރާ" އާއި އަބީޝެކް ވަރްމަންގެ "ކަލަންކް" ގެ މަސައްކަތް ކުރަމުންނެވެ. އޭނާ ދެން އެންމެ އަވަހަށް ފެނިގެން ދާނެ ފިލްމަކީ ފެބްރުއަރީ، 14، 2019 ގައި ރިލީޒް ކުރާ ޒޯޔާ އަހްތަރުގެ "ގަލީ ބޯއި" އެވެ.\nސަންޖޭގެ ކުރިއަށް ހުރި ފިލްމްތަކުގެ ތެރޭގައި "ތޯރްބާޒް،" "ކަލަންކް" "ޕަނިޕަޓް" އަދި "ޝަމްޝޭރާ" ފާހަގަކޮށްކެވެ އެވެ.


Uthuruthilafalhu Massalaigai Raagu Badhaleh Nukuran: Raees Nasheed - Vaguthu\nނަޝީދު މަޖިލިސް ޖަލްސާގައި ބައިވެރިވަނީ - ފޮޓޯ: މަޖިލިސް\nއުތުރުތިލަފަޅުގައި ކޯސްޓްގާޑް ޑޮކްޔާޑެއް ގާއިމް ކުރަން އިންޑިއާއާއެކު ވެފައިވާ އެއްބަސްވުމުގެ މައްސަލާގައި އެއްވެސް އިރެއްގައި ދެ ޚިޔާލަކަށް ވާހަކަ ދައްކަވާފައި ނުވާނެ ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nމީގެ ކުރިން މާޗު މަހުގެ ހަތަރުވަނަ ދުވަހު ބޭއްވި މަޖިލީހުގެ ޖަލްސާއެއްގައި ނަޝީދު ވިދާޅުވެފައިވަނީ އެ ޒާތުގެ އެއްބަސްވުންތަކަކީ ކޮންމެހެން މަޖިލީހަށް ސަރުކާރުން ފޮނުވަން ޖެހޭ އެއްބަސްވުންތަކެއް ނޫން ކަމަށެވެ.\nނަޝީދު އިޝާރާތް ކުރެއްވި ކަމަކީ ތަރައްގީގެ މަޝްރޫއުތަކުގެ އެހެން އެއްބަސްވުންތައް ވެސް މަޖިލީހަށް ސަރުކާރުން ޚިއްސާ ނުކުރާ ކަމުގައެވެ. އެހެންވިޔަސް އިދިކޮޅު ފަރާތްތަކުގެ ކަންބޮޑުވުމަކަށް އޮތް ކަމަކީ އޭގައި ރާއްޖޭގެ މިނިވަން ކަމަށް އަސަރު ކުރާނެ ކަމެއް އޮވެދާނެތީއެވެ.\nރާއްޖޭން ބޭރުގައި ފަސް މަހަށް ވުރެ ގިނަ ދުވަހު އުޅުއްވުމަށް ފަހު، އިއްޔެގެ ޖަލްސާގައި ރިޔާސަތުގައި އިންނަވައި ނަޝީދު ވަނީ އެ އެއްބަސްވުން މަޖިލީހަށް ޚިއްސާ ކުރަން ޑިފެންސް މިނިސްޓްރީގައި އެދޭނެ ކަމަށް ވިދާޅުވެފައެވެ.\nރާއްޖެ ވަޑައިގެން ފުރަތަމަ ފަހަރަށް ނޫސްވެރިންނާ ކުރެއްވި ބައްދަލުވުމުގައި، ނޫސްވެރިޔަކު ކުރި ސުވާލެއްގެ ޖަވާބުގައި އެމަނިކުފާނު ވިދާޅުވީ އެމަނިކުފާނުގެ މިސްރާބު އަދިވެސް ހުންނެވީ އެއް ދިމާއަށް ކަން ކުރިން ޖަލްސާގައި ދެއްކެވި ވާހަކަ ރަނގަޅަށް އަޑުއަހާލުމުން އެނގޭނެ ކަމަށެވެ.\n"މާޗު މަހު ހަތަރުވަނަ ދުވަހުގެ ޖަލްސާއެއްގެ ވާހަކަ ފާޙަގަ ކުރިން، އަޅުގަނޑުގެ އެ ވާހަކަ ރަނގަޅަށް އައްސަވާ، އެނގޭނެ އަޅުގަނޑުމެންގެ މިސްރާބު މި ހުރީ ހަމަ އެއް ދިމާއަކަށް ކަން،" ނަޝީދު ވިދާޅުވިއެވެ.\nނަޝީދު ވިދާޅުވީ އެ މައްސަލަ މަޖިލީހުގެ ސަލާމަތީ ޚިދުމަތްތަކުގެ ކޮމިޓީން ދިރާސާކުރާނެ ކަމަށާއި އެ އެއްބަސްވުމާ ގުޅޭ ގޮތުން ރިޕޯޓެއް އެކުލަވާލާފައި މަޖިލީހުގެ ތަޅުމަށް ވެސް ފޮނުވާނެ ކަމަށެވެ. ދެން އޭގައި މެންބަރުން ގޮތެއް ނިންމަވާނެ ކަމަށް ވެސް ނަޝީދު ވިދާޅުވިއެވެ.\nރައްޔިތުންގެ މަޖިލީހުން އެ އެއްބަސްވުން ހާމަ ކުރާނެތޯ ސުވާލު ކުރުމުން އެއަށް ނަޝީދު ސީދާ ޖަވާބެއް ނުދެއްވައެވެ. މީގެ ކުރިން ވެސް ސަރުކާރުން އާންމުނުކޮށް ހުރި ބައެއް ލިޔެކިއުންތައް މަޖިލީހުން ހާމަކޮށްފައިވެއެވެ. އޭގެ ތެރޭގައި މަރުތައް ތަހުގީގު ކުރާ ރިޔާސީ ކޮމިޝަންގެ ތަހުގީގީ ރިޕޯޓްތަކަކާއި އެސެޓް ރެކަވަރީގެ ރިޔާސީ ކޮމިޝަނުން އެކުލަވާލި އެމްއެމްޕީއާރުސީގެ ޚިޔާނާތުގެ ފައިސާ ލިބުނު މީހުންގެ ލިސްޓު ހިމެނެއެވެ.\nއުތުރު ތިލަފަޅުގެ އެއްބަސްވުން ކަމަށް ބުނާ ލިޔެކިއުންތަކެއް މީގެ ކުރިން މީޑިއާގައި ލީކްވެފައިވެއެވެ. އެއެއްބަސްވުން ބުނާ ގޮތުގައި އިންޑިއާ ސިފައިން އުތުރުތިލަފަޅުގައި ތިބޭނެއެވެ. އެއީ ހަގީގަތަކަށް ވެއްޖެނަމަ އިންޑިއާ ސިފައިން ރާއްޖޭގައި ގާއިމުވެ ތިބޭ ސަރަހައްދުތަކުގެ އަދަދު ހަތަރަކަށް އަރާނެއެވެ. މިހާރު ވެސް އައްޑޫ ސިޓީ ގަމާއި، ލ.ކައްދު އަދި ހދ.ހަނިމާދޫގައި އިންޑިއާ ސިފައިން ތިބެއެވެ.\nއޮކްޓޯބަރ 14, 2021 19:00\nމި ނަޝީދަކީ ދިވެހިން ކުރިމަތި ވެފައިވާ ބޮޑު މުސީބާތެއް! މީނަ ދައްކާ ވާހަކަ ތަކުގެ ސަބަުން ލިބޭ ގެއްލުމަށް ޒިންމާވާންނީވެސް ހަމަ މީނަ! ރައްޔިތުންގެ އަތުންނެގޭ ޓެކުސް ފައިސާކޮޅުން ހޮޓަލުގެ ޚަރަދާ ސިކިއުރިޓީއާ މިކަންކަމަށް ޚަރަދު ކުރާކަށް ނުޖެހޭ! އެފައިސާއިން ޚަރަދުރަންވާނީ ރައްޔިތުން ދިމާވާ ދަތިތައް ހައްލުކުމުމަށް!


ކުރު ޚަބަރު: އެމްޑީޕީ ގެ ތަރުޖަމާން އިމްތިޔާޒް ފަހުމީ ރޭ 7.00 ގައި ދެއްވި ޕްރެސް ކޮންފަރެންސް – Maldivian Democratic Party\n23 ފެބުރުއަރީ 2012\nކުރު ޚަބަރު: އެމްޑީޕީ ގެ ތަރުޖަމާން އިމްތިޔާޒް ފަހުމީ ރޭ 7.00 ގައި ދެއްވި ޕްރެސް ކޮންފަރެންސް\n22\tފެބްރުއަރީ 2012، (ބުދަ) ރާޅުގަޑު، މާލެ؛\n1.\tއެމްޑީޕީގެ ރިޔާސީީ ޕްރިއިމަރީ އަށް ރައީސްނަޝީދު ކުރިމަތިލައްވައިފި؛ މޯލްޑިވިއަން ޑިމޮކްރެޓިކް ޕާޓީގެ ޕްރައިމަރީސް އަށް ކުރިމަތިލާ ފަރާތްތަކަށްް ފުރުޞަތު ހުޅުވާލުމާއި ގުޅިގެން މިހާތަނަށް ސިޓީ ފޮނުއްވާފައިވަނީ ހަމައެކަނި ގ. ކެނެރީގޭ އަލްފާޟިލް މުހައްމަދު ނަޝީދުއެވެ. އިންތިޚާބަށް ކުރިމަތިލައްވާ ފަރާތްތަކުން، ސިޓީ ހުށަހެޅުއްވުމަށްފަހު، 28 ފެބްރުއަރީ 2012ގެ ކުރިން 300 މީހުންގެ ސޮއެ ހުށަހަޅަން ޖެހެއެވެ.\n2.\tބަގާވާތް ހިންގި ފަރާތުން ބަގާވާތް ތަހުގީގުކުރުމަށް ކޮމިޝަނެއް އުފައްދަވައިފި؛ 14 ޖެނުއަރީން 8 ފެބްރުއަރީ 2012ގެ ނިޔަލަށް ހިނގި ޙާދިޘާތައް ތަޙްޤީޤް ކުރުމަށް ކަމަށް ބުނެ މިވަގުތު ދަޢުލަތް ހިންގެވުމުގެ ބާރުތަކާއި ޙަވާލުވެގެން ތިއްބެވި ފަރާތްތަކުން އެކުލަވާލައިފައިވާ ‘ކޮމިޝަން އޮން ނެޝަނަލް އިންކުއަރީ’ އަކީ މި ޕާޓީން ދެކޭ ގޮތުގައި މިނިވަން ކޮމިޝަނެއް ކަމުގައި ބެލޭނެ އެއްވެސް ޖާގައެއް ނެތެވެ. އެމް.ޑީ.ޕީ. ގޮވާލައިފައިވަނީ މި ތަޙްޤީޤަކީ އިންސާފުވެރި ތަޙްޤީޤަކަށް ހެދުމަށްޓަކައި ކޮންމެހެން ކަމާބެހޭ ބޭރުގެ ފަރާތްތައް ހިމަނަށް ޖެހޭނެ ކަމަށެވެ. އަދި ތަޙްޤީޤް ކުރަން ޖެހޭ ކަމަށް ބުނެފައިވާ މުއްދަތަކީވެސް އެމް.ޑީ.ޕީ. ދެކޭ ގޮތުގައި7ފެބްރުއަރީ 2012ގައި ހިންގުނު ބަޣާވާތާއި އެއާއި ގުޅިގެން ހިނގުނު ލާއިންސާނީ ޖަރީމާތަކުގެ ތަޙްޤީޤެއް ހިނަގުމަށްޓަކައި އެންމެ އެކަށީގެންވާ މުއްދަތެއް ނޫންކަމާއި އަދި މި ބަޤާވާތާއި 16 ޖެނުއަރީ 2012ގެ ކުރިން ހިނގި އެތައް ކަމަކާއި ގިނަ ގުޅުންތަކެއް އެބަހުރި ކަމުގައި މި ޕާޓިން ދެކެމުއެވެ.\nމިހާރު އެކުލަވާލައިފައިވާ ‘ކޮމިޝަން އޮން ނެޝަނަލް އިންކުއަރީ’ ގައި ހިމެނި ވަޑައިގަންނަވާ ފަރާތްތަކަކީ އަލްފާޟިލް އިސްމާއިލް ޝަފީޢު، އަހްމަދު މުޖްތަބާ، އަދި ޑރ. އިބްރާހިމް ޔާސިރެވެ.\nއިސްމާއިލް ޝަފީއުއަކީ މާފުށީ ޖަލުގައި ސިފައިންގެ އަނިޔާވެރިކަމުގައި މަރާލެވުނު މ. އޭސިއާ އީވަން ނަސީމްގެ މަރުގެ ޙާދިޘާ ހިނގި ދުވަހު ކުރީގެ ސަރުކާރުގައި މިނިސްޓަރ އޮފް ހޯމް އެފެއަރޒްގެ މަޤާމްގައި ހުންނެވި ފަރާތެކެވެ. އަދި އޭގެ ފަހުން ހަމަ ފުލުހުންގެ ބެލުމުގެ ދަށުގައި މަރުވެފައިވާ ހުސެން ސޮލާޙްގެ މަރުގެ ޙާދިޘާ ހިނގިއިރު، އޭނާ ހުންނެވީ މިނިސްޓަރ އޮފް ޑިފެންސްގެ މަޤާމުގައެވެ.\nއަހްމަދު މުޖްތަބާ އަކީ އީވަން ނަސީމްގެ މަރުގެ ތަޙްޤީޤް ކުރުމަށްޓަކައި އެކުލަވާލެވުނު ކޮމިޝަނުގައި ހިމެނުނު ފަރާތެކެވެ.\nއެމް.ޑީ.ޕީ.ން ގޮވާލާފައިވަނީ ރައްޔެތުންވެސް އަދި ދުނިޔެވެސް ޤަބޫލު ކުރާނެ ފަދަ އިންސާފުވެރި ތަޙްޤީޤެއް ހިންގުމަށެވެ. އަދި މިރޭ ކޮމަންވެލްތު މިނިސްޓީރިއަލް އެކްޝަން ގްރޫޕުން (ސީ.އެމް.އޭ.ޖ.ީ) ނެރެފައިވާ ބަޔާނުގައިވެސް މިވާހަކަތައް ތަކުރާރު ކޮށްފައި ވެއެވެ. މިމަހުގެ 17 އިން 19 އަށް ރާއްޖެއަށް ޒިޔާރަތްކުރި3މިނިސްޓަރުންގެ ޓީމުގެ ރިޕޯޓަށް ބިނާކޮށް، މި ބަޔާނުގައި ވަނީ:\n“…ރާއްޖެއަށް ކުރި ޒިޔާރަތުގެ ރިޕޯޓާއި އަދި މިހާތަނަށް ލިބިފައިވާ މަޢްލޫމާތަށް ބަލައި،7ފެބްރުއަރީ 2012 ގައި ދިވެހިރާއްޖޭގެ ވެރިކަން ބަދަލުވީ ރާއްޖޭގެ ޤާނޫނު އަސާސީގައިވާ ހަމަތަކުގެ މަތީން ތޯ ކަށަވަރު ނުކުރެވޭ ކަމަށެވެ. އަދި މި ގްރޫޕުގެ ހުރިހައި މެމްބަރުންވެސް އެއްބަސް ވެލެއްވީ އަދި އެދެނީ މި އަހަރުގެ ފެބްރުއަރީ މަހުގެ6އާއި 7ގައި ދިވެހިރާއްޖޭގައި ހިނގާ ދިޔަ ކަންތައްތައް، ވީ އެންމެ ދެފުށް ފެންނަ ގޮތެއްގައި، އިންސާފުވެރިކޮށް، އެކަށީގެންވާ މުއްދަތެއްގެ ތެރޭގައި ތަޙްޤީޤްކޮށް ނިންމުމަށެވެ. އަދި މިގޮތުން، 21 ފެބްރުއަރީ 2011ގައި ޑރ. މުހައްމަދު ވަހީދު ހަސަން މަނިކު އެކުލަވާލާފައިވާ3މެމްބަރުންގެ ކޮމިޝަނަކީ ކުރިން މިދެންނެވި ފަދަ އިންސާފުވެރި ތަޙްޤީޤެއް ހިންގޭނެ ކޮމިޝަނެއް ކަމުގައި ނުދެކޭ ކަމާއި އަދި ދިވެހި ސިޔާސީ ޕާޓީތަކުގެ މަޝްވަރާއާއިވެސް އެކުގައި، މި ތަޙްޤީޤް ކުރުމުގައި، ކަމާއި ގުޅުން ހުރި ބައިނަލް އަޤްވާމީ ފަރާތްތައްވެސް ހިމެނުމަށް، މި ގްރޫޕުގެ މެމްބަރުން އެދިވަޑައިގަނެއެވެ.”\nކޮމަންވެލްތު މިނިސްޓީރިއަލް އެކްޝަން ގްރޫޕުން ރާއްޖެއަށް ޒިޔާރަތްކުރި3މެމްބަރުންގެ ވަފްދުގައި ހިމެނުނީ ޓްރިނިޑޭޑް އެންޑް ޓޮބޭގޯގެ މިނިސްޓަރ ފޮރ ފޮރިން އެފެއަރސް އެންޑް ކޮމިއުނިކޭޝަންސް ހޮނަރަބަލް ޑރ. ސުރުޖްރަތަން ރަމްބަޗަން، ބަންގްލާދޭޝްގެ މިނިސްޓަރ އޮފް ފޮރިން އެފެއަރސް ހޮނަރަބަލް ޑީޕޫ މޯނީ، އަދި އޮސްޓްރޭލިއާގެ ޑިޕާޓްމަންޓް އޮފް ފޮރިން އެފެއަރސް އެންޑް ޓްރޭޑްގެ ސެކްރެޓަރީ މރ. ޑެނިސް ރިޗަރޑްސަން އެވެ.\n3.\tސިވިލް ސާވިސްގެ މަސައްކަތު ގަޑިއަށް ބަދަލު ގެނައުން؛ މިވަގުތު ސަރުކާރު ހިންގުމުގެ ބާރުތަކާއި ހަވާލުވެ ތިއްބެވި ފަރާތްތަކުން، ދިވެހި ސިވިލް ސަރވަންޓުން މަސައްކަތް ކުރާ ގަޑިތަކަށް ބަދަލު ގެނައުމަކީ، އެމް.ޑީ.ޕީ.ން ދެކޭ ގޮތުގައި ދައުލަތުގެ ޚަރަދު ކުޑަކޮށް އުފެއްދުން ތެރިކަން އިތުރު ކުރުމަށްޓަކައި، ބައިނަލް އަޤްވާމީ އެހީ ފޯރުކޮށްދޭ ފަރާތްތައް ކަމުގައިވާ އައި.އެމް.އެފް. އާއި އޭ.ޑީ.ބީ. ފަދަ މުހިންމު މުއައްސަސާތަކުގެވެސް މަޝްވަރާއާއި އެކުގައި ކުރެވުނު މަސައްކަތްތަކެއްކަން މި ވަގުތު މި ޕާޓީން ފާހަގަ ކުރަމެވެ. 2008ގެ ނޮވެމްބަރުގައި އެކުލަވާލެވުނު އެމް.ޑީ.ޕީ. އިއްތިޙާދުގ ގުޅިފައިވާ ކޯލިޝަންގެ ސަރުކާރުން ސިވިލް ސަރވަންޓުންގެ މަސައްކަތުގެ ގަޑިއަށް ބަދަލު ގެނެސްފައިވާނީ، ދައުލަތުގެ ޚަރަދު ކުޑަކޮށް އުފެއްދުން ތެރިކަން އިތުރު ކުރުމުގެ މަޤްޞަދުގައެވެ. އަދި ކުރިން އޮތް ގޮތަށް ގަޑިތައް ބަދަލު ކުރުމުން، ސަރުކާރުގެ އުފެއްދުންތެރިކަން ދަށްވެ، ރައްޔެތުނަށް ދޭން ޖެހޭ ޚިދްމަތްތައް ދިނުމުގައި އިތުރަށް ލަސްވުމާއި، އޯވަރޓައިމްގެ ގޮތުގައި، ސިވިލް ސަރވަންޓުންނަށް ދޭ ފައިސާގެ އަދަދު އެތައްތަނަކުން އިތުރު ވެގެން ދާނެ ކަމުގައި މި ޕާޓީން ދެކެމުއެވެ. އަދި މިހާރު ސަރުކާރު ހިންގާ ފަރާތްތަކުން މިގެންނަ ބަދަލު ގެންނަ ސަބަބެއް ޢާންމުންނަށްވެސް، އަދި ސިވިލް ސަރވަންޓުންނަށްވެސް ހާމަކޮށްދީފައި ނުވާ ކަން މި ޕާޓީން ފާހަގަ ކުރަމެވެ.\n4.\tޝަރުއީ ދާއިރާއިން ކަންތައްތައް ކުރާގޮތާއި މެދު ކަންބޮޑުވުން؛ މިދިޔަ ދެތިން ދުވަހެއްގެ ތެރޭގައި ރާއްޖޭގެ ކޯޓުތަކުން ކޮށްފައިވާ ބައެއް ޙުކުމް ތަކާއިމެދު އެމް.ޑީ.ޕީ.ން ކަންބޮޑުވެއެވެ. މިގޮތުން، ކުރީގެ ސަރުކާރުގައި ހިންގާފައިވާ ކޮރަޕްޝަނުގެ ޢަމަލުތަކެއްގެ މައްސަލަތަކެއްގައި ޝަރީޢަތަށް ހުށަހެޅިފައިވާ މުލަކު ދާއިރާގެ ރައްޔެތުންގެ މަޖިލީހުގެ މެމްބަރު އަހްމަދު ނާޒިމުގެ މައްޗަށް އެއްވެސް ދައުވާއެއް ކުރެވޭނެތަނެއް ނެތް ކަމަށް އިއްޔެގައި ވަނީ ކޯޓުން ނިންމާފައެވެ. އަދި މީގެ އިތުރުން، މަޖިލިސްގައި އެމް.ޑީ.ޕީ. ތަމްޘީލް ކުރައްވާ ތިމަރަފުށީ ދާއިރާގެ މެމްބަރުގެ މައްސަލައެއް ނިންމާ އޭނާގެ މައްޗަށް ވަނީ މިދިޔަ ހޯމަ ދުވަހު ޙުކުމް ކުރައްވާފައެވެ. އަދި މިކަމުންވެސް ދޭހަ ވަނީ މި ގެނެވުނު ބަޤާވާތުގައި އެމް.ޑީ.ޕީ.ގެ ހުރިހައި މެމްބަރުންގެ ‘ދުވަސް ދުއްވާލުމަށް’ މަސައްކަތް ކުރެވި އަދިވެސް ކުރެވެމުން ދާ ކަމުގައި މި ޕާޓީން ދެކޭ ކަމުގައިވެސް ބަޔާން ކުރަމުއެވެ.\n5.\tއަންހެނުންގެ ރޫހް އާ ޖޯޝަކާއި އެކު ނުކުތުން؛ ޕާޓީގެ ފަރާތުން ކުރަމުންދާ ‘އިންސާފުގެ ދަތުރު’ އަވަސް ކުރުމުގެ ގޮތުން އެމް.ޑީ.ޕީ.ގެ އަންހެނުންގެ ރޫޙުގެ ފަރާތުން ވަނީ 21 ފެބްރުއަރީ ވަނަ ދުވަހުގެ ރޭ މުހިންމު ނިންމުމެއް ނިންމާފައެވެ. މި ޑިކްލަރޭޝަނުގައި އިންތިޚާބުގެ ތާޜީޚެއް އިޢްލާނު ކުރަންދެން، އިހްތިޖާޖުގައި ބައިވެރިވާނެކަމުގައި ނިންމާފައިވެއެވެ. އަދި ރައްޔެތުންގެ ވޯޓަކާއި ނުލާ ވެރިކަން ބަދަލު ވާނެ ކަމުގައި ޤަބޫލު ނުކުރާކަމަށް، އަދި ‘އެމީހުން އެތިބީ ކުށްވެރިވެފައި ކަމުގައި’ އަންހެނުންގެ ރޫޙުން ތަކުރާރުކޮށް ގޮވާލާފައިވެއެވެ.\n6.\tއިންތިހާބުގެ ތާރީޙެއް ކަނޑައެޅުން؛ މަޖިލިސްގައި ނުވަތަ ކައުންސިލްތަކުގައި މެމްބަރުން ތަމްޘީލް ކުރާ ޕާޓީތަކާއެކު މިއަދު އެމް.ޑީ.ޕީ. ވަނީ މަޝްވަރާ ކުރަން ފަށާފައެވެ. އަދި 21 ވަނަ ދުވަހު މަޝްވަރާތަކުގައި އެމް.ޑީ.ޕީ.ން ބައިވެރި ނުވިކަމަށް ޑރ. ވަހީދު ހަސަން މަނިކުގެ ފަރާތުން ޚަބަރު ފަތުރާފައިވާއިރުގައި، މިއީ އެއްވެސް ޙަޤީޤަތެއް ނެތް ވާހަކައެއް ކަމުގައިވެސް ދަންނަވަމެވެ. އެމް.ޑީ.ޕީ.ން ދެކޭ ގޮތުގައި، އިންތިޚާބުވެފައި ރައްޔެތުންގެ މަޖިލިސް ނުވަތަ އެއްވެސް ކައުންސިލެއްގައި މެމްބަރަކު ނުހިމެނޭ ޕާޓީއަކީ ޑިމޮކްރެޓިކް ހަމަތަކުން ބަލާއިރުގައި ރައްޔެތުން ތަމްސީލް ކުރާ ޕާޓީތަކެއްގެ ގޮތުގައި ބެލެވޭނެ ޖާގައެއް ނެތެވެ.\n7.\tރައީސް ނަޝީދު އައްޑުއަށް ކުރައްވާ ދަތުރު އަދި ކޮންމެ ދުވަހަކު ޤައުމާއި މުޚާތަބް ކުރެއްވުން؛ ރައީސް ނަޝީދު ވަނީ އިއްޔެ ހެނދުނުވެސް ޤައުމާއި މުޚާތަބް ކުރައްވާ ހެންވޭރު ލޮނުޒިޔާރަތްކޮޅު ސަރަޙައްދުގައި ކުރިއަށްދާ ‘އިންސާފުގެ ދަތުރު’ގައި ވާހަކަ ދައްކަވާފައެވެ. އަދި މިއަދު މެންދުރު އެމް.ޑީ.ޕީ.ގެ ޑެލިގޭޝަނަކާއިއެކު ރައީސް ނަޝީދު އައްޑު ސިޓީއަށް ވަޑައިގަތުމަށްވެސް ވަނީ ހަމަޖެހިފައެވެ. އިއްޔެ ދެއްކެވި ވާހަކަ ފުޅުގައި، މި ރާއްޖެއަށް ދިމާވި ފަދަ ޙާދިޘާތަކެއް ދިމާވި އެހެން ޤައުމެއް ކަމުގައިވާ އީސްޓް ޓީމޯރގެ ރައީސް ދިވެހިރާއްޖެއަށް ޒިޔާރަތް ކުރައްވާ ރައީސް ނަޝީދުއާއި ހިއްޞާ ކުރައްވާފައިވާ ބައެއް ވާހަކަތައް ވެސް އެ ސަރަޙައްދުގައި ތިއްބެވި އާންމުންނާއި އަދި އެމް.ޑީ.ޕީ.ގެ މެމްބަރުންނާއި އެމަނިކުފާނު ހިއްސާ ކުރެއްވިއެވެ. އަދި މިކަމުން ދިވެހިންނަށް ގިނަ ފިލާވަޅުތަކެއް ލިބިގަނެވިދާނެ ކަމުގައިވެސް އެމަނިކުފާނު ވިދާޅުވިއެވެ.


vnews - Iqthisaadhu islaah kurumakee 'veyn alhaane' kameh: Imran Khan\nއިގްތިސާދު އިސްލާހް ކުރުމަށް ފިޔަވަޅު އެޅުމަކީ "ވޭންއަޅާނެ" ކަމެއް: އިމްރާން ޚާން\nޕާކިސްތާނުގެ ބޮޑުވަޒީރު އިމްރާން ޚާން ޑުބާއީގައި:\nޕާކިސްތާނަށް ކުރިމަތިވެފައިވާ ދަރަނިތަކުން ސަލާމަތްވުމަށް ވަރުގަދަ އިސްލާހީ ފިޔަވަޅުތަކެއް އަޅަންޖެހޭ ކަމަށާއި، އެ ފިޔަވަޅުތަކަކީ "ވޭންއަޅާނެ" ފިޔަވަޅުތަކެއް ކަމަށް ޕާކިސްތާނުގެ ބޮޑުވަޒީރު އިމްރާން ޚާން އިންޒާރު ކުރައްވައިފިއެވެ.\nއިންޓަރނޭޝަނަލް މަނިޓަރީ ފަންޑުގެ ވެރިޔާ ކްރިސްޓީން ލަގާރޑުއާ ބައްދަލު ކުރެއްވުމަށްފަހު، ޑުބާއީގައި ކުރިއަށްދިޔަ ވޯރލްޑް ގަވަރްމަންޓް ސަމިޓްގައި ތަގްގީރު ކުރައްވަމުން އިމްރާން ޚާން ވިދާޅުވީ، އޭނާގެ ސަރުކާރު 2018 ވަނަ އަހަރު ވެރިކަމާ ހަވާލުވިއިރު ގައުމު އޮތީ ވަރަށް ބޮޑަށް ދަރަނިވެރިވެފައި ކަމަށެވެ. އެކަމާ ގުޅިގެން ދަރަނިތަކުން އަރައިގަތުމަށް ގިނަގުނަ މަސައްކަތްތަކެއް ކުރެވެމުންދާ ކަމަށްވެސް ވިދާޅުވިއެވެ.\n"އަޅުގަނޑު ތަކުރާރުކޮށް ދަންނަވަން. އިގްތިސާދީ އިސްލާހްތަކަކީ ވޭންއަޅާނެ އިސްލާހްތަކެއް. އެއީ ސާޖަރީއެއްފަދަ ކަމެއް. ސާޖަރީ ކުރާއިރު ބަލިމީހާއަށް އެކަމުގެ ވޭންއަޅާނެ. ނަމަވެސް ފަހުން ރަނގަޅުވާނެ" އިމްރާން ޚާން ވިދާޅުވިއެވެ.\nޕާކިސްތާނުގެ ބޮޑުވަޒީރު ވިދާޅުވީ، ހެދޭނެ އެންމެ ބޮޑު ގޯހަކީ، ދެކޮޅުވެރިކަން ކުރިމަތިވެދާނެކަމުގެ ބިރަށް، އިސްލާހްތައް ގެނައުން ފަސްކުރުން ކަމަށެވެ.\nބޭންކް އޮފް ޕާކިސްތާނުން ބުނެފައިވަނީ، އެގައުމުގެ ބޭރުގެ ދަރަނި 100 ބިލިއަން އެމެރިކާ ޑޮލަރަށް އަރާފައިވާ ކަމަށެވެ.\nއައިއެމްއެފްގެ ވެރިޔާ ކްރިސްޓީން ލަގާރޑް ނެރުއްވި ބަޔާނެއްގައި ވިދާޅުވެފައިވަނީ، ދަރަނިތަކުން އަރައިގަތުމާއި، އިގްތިސާދީ އިސްލާހްތައް ގެނައުމުގައި ޕާކިސްތާނަށް އެހީތެރިވުމަށް އައިއެމްއެފް އޮތީ ތައްޔާރަށް ކަމަށެވެ.\nލަގާރޑް ވިދާޅުވީ، ޕާކިސްތާނުގެ އިގްތިސާދަށް ދިމާވެފައިވާ ހީނަރުކަމުން އަރައިގަތުމަށާއި، އިގްތިސާދީގޮތުން ކުރިއަރައި ދިއުމަށް ވަރުގަދަ ސިޔާސަތުތަކަކާއި، އިގްތިސާދީ އިސްލާހްތަކުގެ ހަރުދަނާ ޕެކޭޖްތަކެއް ބޭނުންވާ ކަމަށެވެ.\n1980 ގެ އަހަރުތަކުން ފެށިގެން ޕާކިސްތާނަކީ އައިއެމްއެފްގެ މާލީ އެހީތެރިކަން ލިބޭ ގައުމެކެވެ. 2013 ވަނަ އަހަރުވެސް އައިއެމްއެފުން ޕާކިސްތާނަށް 6.6 ބިލިއަން އެމެރިކާ ޑޮލަރުގެ ލޯނެއް ދީފައި ވެއެވެ.\nއައިއެމްއެފާއި، ވޯލްޑް ބޭންކުން އަންދާޒާ ކުރާގޮތުގައި، ޕާކިސްތާނުގެ އިގްތިސާދަށް މިހިނގާ 2019 ވަނަ އަހަރުގެ ޖޫންމަހުގެ ނިޔަލަށް 4.0 ނުވަތަ 4.5 އިންސައްތައިގެ ކުރިއެރުމެއް ލިބޭނެއެވެ. މިއީ މިދިޔަ އަހަރުގެ އެ މުއްދަތުގައ ލިބޭނެ ކަމަށް ލަފާކުރި ކުރިއެރުމަށްވުރެ ދަށް މިންވަރެކެވެ.


Fageerunnah Eheevumah Arjit Virtual Concert Baahvany - Vaguthu\nއިންޑިއާގައި ކޮވިޑުގެ ދެވަނަ ރާޅު ވެގެން ދިޔައީ ސިއްހީ ނިޒާމު ފޫ އަޅުވާލާ، އާންމު ރައްޔިތުންނަށް އެތައް ގޮންޖެހުންތަކަކާއި ކުރިމަތިލާން ޖެހުނު ކަމަކަށެވެ. ސިއްހީ ފަރުވާ ނުލިބިގެން ކޮރޯނާވައިރަހާއި ހަނގުރާމަކޮށް، ދުނިޔެއަޅާ ގޮސްފައިވާ މީހުން ދުނިޔޭގެ ނިސްބަތައް ބެލިޔަސް ގިނައެވެ.\nމި އާލަމީ ވަބާގެ ދަނޑިވަޅުގައި އެހީތެރިކަމަށް ބޭނުންވާ ފަރާތްތަކަށް އެހީތެރިކަން ފޯރުކޮށްދީ، ނަމޫނާ ދައްކަމުން ދަނީ އައު މޫނުތަކެއް ނޫނެވެ. ފިލްމީ ތަރިންނާއި ލަވަ ކިޔުމުގެ ދާއިރާއިން ފާހަގަ ކޮށްލެވޭ މީހުން އާންމުންނަށް އެހީތެރިވުމުގައި އިސް ސަފުން ފާހަގަ ކޮށްލެވެއެވެ. އެ ލިސްޓުގެ ތެރެއަށް މިފަހަރު އިތުރުވެެގެން ގޮސްފައި މިވަނީ މަޝްހޫރު ލަަވަކިޔުންތެރިޔާ އަރްޖީތް ސިންގްއެވެ. އޭނާ އަންނަނީ ފަގީރުންނަށް އެހީވުމުގެ ގޮތުން ވާޗުއަލް ކޮންސެޓް ބާއްވަމުންނެވެ.\nފޭސްބުކްގައިި އަރްޖީތް ހިއްސާކުރި ވީޑިއޯއެއްގައި ބުނެފައިވީ ފަގީރު ހިސާބުތަކުގައި ކޮވިޑް ޖެހިފައި ތިބި މީހުންނަށް އެކަށީގެންވާ ފަރުވާއެެއް ނުލިބޭ ކަމަށެވެ. އެހެން ކަމުން އޭނާ ނިންމާފައިވަނީ ފޭސްބުކް ޕޭޖް މެދުވެރިކޮށް ވާޗުއަލް ކޮންސާޓް ބާއްވައި، އޭގެން ލިބޭ ފައިސާ ކޮވިޑުން އަރައިގަތުމަށް ދޭ އެހީއެއްގެ ގޮތުން ފަންޑަށް ހަދިޔާކުރުމަށެވެ. އަރްޖީތް ބުނީ ނިންމާފައިވަނީ އެ ފައިސާއިން ޓެސްޓް ކުރާ ކިޓްތައް ހޯދުމަށާއި އެމްއާރްއައި އަދި ސީޓީ ސްކޭން މެޝިން ހޯދުމަށެވެ.\nއަރްޖީތުގެ މަންމަ ވަނީ ކޮވިޑް ބަލީގައި ފަރުވާ ހޯދަމުން ދަނިކޮށް ދާދި ފަހުން މަރުވެފައެވެ. މީގެ ކުރިންވެސް އަރިޖީތު ވަނީ ނޭސަލް އޮކްސިޖަން ތެރެޕީ މެޝިނެއް އިންޑިއާގެ މެޑިކަލް ކޮލެޖަކަށް ހަދިޔާ ކޮށްފައެވެ.


Tigerge Heropanti2gai Katrina nuvatha Sara | Mihaaru\nޓައިގާ ޝްރޮފްގެ "ހީރޯޕަންތީ 2" ގައި ކެޓްރީނާ ކެއިފް ނުވަތަ ސާރާ އަލީ ޚާން\n20 އޯގަސްޓް 2020 - 08:46\nޓައިގާ ޝްރޮފް މީގެ ހަ އަހަރު ކުރިން ބޮލީވުޑަށް ތައާރަފުވި ފިލްމު "ހީރޯޕަންތީ" ގެ ދެވަނަ ބައިގެ ބަތަލާގެ ރޯލުން ފެންނާނީ ކެޓްރީނާ ކެއިފް ނުވަތަ ސާރާ އަލީ ޚާން ކަމަށް ރިޕޯޓްތައް ބުނެފި އެވެ.\nސާޖިދު ނަދިއަދުވާލާ ޕްރޮޑިއުސްކޮށް، އެހުމަދު ޚާން ޑައިރެކްޓްކުރާ "ހީރޯޕަންތީ 2" އިއުލާންކުރީ މިދިޔަ އަހަރުގެ ފެބްރުއަރީގަ އެވެ. އަދި ފިލްމު ސިނަމާތަކަށް ގެންނަން ތާވަލުކޮށްފައި އޮތީ އަންނަ އަހަރުގެ ޖުލައި 16 ގަ އެވެ. އެހުމަދަކީ މާޗް މަހު ގެނެސްދިން ޓައިގާގެ އެންމެ ފަހުގެ ފިލްމު "ބާގީ 3" ގެ ވެސް ޑައިރެކްޓަރެވެ.\nފިލްމީ ޚަބަރުތައް ގެނެސްދޭ ނޫސްތަކުން ބުނީ "ހީރޯޕަންތީ 2" ގެ ބަތަލާއަކު ހަމަޖެއްސުމުގެ މަސައްކަތް މިހާރު ވަރަށް ބާރަށް ކުރިއަށްދާ ކަމަށާއި އެ ރޭހުގެ ކުރީގައި އުޅެނީ ކެޓްރީނާ އާއި ސާރާ ކަމަށެވެ. އެ ދެ ތަރިން އަދި މިހާތަނަށް ޓައިގާއާ އެކު މަސައްކަތެއް ނުކުރެ އެވެ.\nބައެއް ނޫސްތަކުން ބުނި ގޮތުގައި ޓައިގާގެ ބަތަލާއަކަށްވުމުގެ ފުރުސަތު ބޮޑީ ސާރާއަށެވެ. ސަބަބަކީ އޭނާ އަދި އެކްޝަން ފިލްމެއްގައި މަސައްކަތްކޮށްފައި ނުވާތީ އެ ޖޯންރާގެ ފިލްމަކަށް ޒުވާން ބަތަލާ ގެންނަން ޑައިރެކްޓަރާއި ޕްރޮޑިއުސަރު ވެސް ބޭނުންވުމެވެ. ކެޓްރީނާ އަކީ "ޓައިގާ" ފްރެންޒައިޒާއި "ބޭންގް ބޭންގް" އަދި "ބާރަތު" ފަދަ އެކްޝަން ފިލްމުތައް ކުޅެފައިވާ ބަތަލާއެކެވެ.\nTiger Shroff ge "Heropanti 2" anna aharuge July gai\n"ބާގީ 3" ހަދަން އުޅުނު އިރު، އެ ފިލްމުގެ ބަތަލާ އަކީ ވެސް ސާރާ ކަމަށް އަޑުތަކެއް އެރި އެވެ. އެކަމަކު އެ ފިލްމުގައި ޓައިގާއާ އެކު ބަތަލާގެ ރޯލް ކުޅުނީ "ބާގީ" ގެ ބަތަލާ ޝްރަދާ ކަޕޫރެވެ.\nޓައިގާ އަކީ ސާރާގެ މަންމަ އަމްރިތާ ސިންގްއާ އެކު ވެސް މަސައްކަތްކޮށްފައިވާ އެކްޓަރެކެވެ. އެގޮތުން 2016 ގެ ސުޕަހީރޯ ފިލްމު "ފްލައިން ޖަޓް" ގައި އަމްރިތާ ކުޅުނީ ޓައިގާގެ މަންމަގެ ރޯލެވެ.\nޓައިގާ އާއި ސާރާ އެކީގައި ސްކްރީނުން ފެނުން ހާއްސަވާނެ އެއް ސަބަބަކީ ދެ ތަރިންގެ މައިންބަފައިން ވެސް އެކީގައި ފިލްމުތަކެއް ކުޅެފައިވުމެވެ. އެގޮތުން އަމްރިތާ އާއި ޓައިގާގެ ބައްޕަ ޖެކީ ޝްރޮފް އެކީގައި ކުޅުނު ފިލްމުތަކުގެ ތެރޭގައި 1986 ގެ "މޭރާ ދަރަމް" އާއި 1993 ގެ "އާއިނާ" ފާހަގަކޮށްލެވެ އެވެ.\n"Bhaagi 3" gai Tiger Shroff aa eku Sara Ali Khan\nބޮލީވުޑް ކެޓްރީނާ ކައިފް އެކްޓްކުރުން ބޮލީވުޑް ފިލްމު ޓައިގާ ޝްރޮފް


Atholhu volly mubaaraathuge final ah Nolhivaramaai Kulhudhuffushi adhi Nolhivaranfaru\nއަތޮޅު ވޮލީ ބޯޅަ މުބާރާތުގެ ތެެރެއިން--ފޮޓޯ:އަތޮޅު ކައުންސިލް\nއަތޮޅު ވޮލީބޯޅަ މުބާރާތުގެ ފައިނަލަށް ނޮޅިވަރަމާއި ކުޅުދުއްފުށި އަދި ނޮޅިވަރަންފަރު\nހދ އަތޮޅު ކައުންސިލުން އިންތިޒާމުކޮށްގެން އަތޮޅުގެ ރަށްތަކަށް ހުޅުވާލައިގެން ކުރިއަށްގެންދާ ވޮލީ މުބާރާތުގެ ފައިނަލަށް ކުޅުދުއްފުށީ، ނޮޅިވަރަންފަރު އަދި ނޮޅިވަރަމް ދަތުރުކޮށްފި އެވެ.\nދެ ޖިންސަށް ހުޅުވާލައިގެން ކުރިއަށްދާ މިމުބާރާތުގެ އަންހެން ޑިވިޒަންގެ ފައިނަލުގައި މިއަދު ހަވީރު ބައްދަލު ކުރާނީ ކުޅުދުއްފުއްޓާއި ނޮޅިވަރަންފަރު ސްޕޯޓްސް ކްލަބެވެ. އަދި މިރޭ 8 ޖަހާއިރު ކުޅޭ ފިރިހެން ޑިވިޒަންގެ ފައިނަލް މެޗްގައި ބައްްދަލު ކުރާނީ ކުޅުދުއްފުށީ އެކުވެރިންގެ ދިރުމާއި ނޮޅިވަރަމެވެ.\nމިމުބާރާތުގެ އަންހެން ޑިވިޒަންގެ ފައިނަލަށް ނޮޅިވަރަންފަރު ސްޕޯޓްސް ކްލަބް ދަތުރުކުރީ، ސެމީ ފައިނަލުގައި ނޮޅިވަރަމް ޒުވާނުންގެ ގުޅުމާ ބައްދަލުކޮށް ސީދާ3ސެޓުން މޮޅުވެގެންނެވެ. އަދި ކުޅުދުއްފުށި ފައިނަލަށް ދިޔައީ، ސެމީ ފައިނަލުގައި ހަނިމާދޫއާ ބައްދަލުކޮށް 3-1 ސެޓުން ބަލި ކުރުމަށްފަހުގައެވެ.\nމިމުބާރާތުގެ ފިރިހެން ޑިވިޒަންގެ ފައިނަލަށް ކުޅުދުއްފުށި އަދި ނޮޅިވަރަން ދިޔައީ ގްރޫޕް ސްޓޭޖްގައި އެންމެ ގިނަ ޕޮއިންޓް ހޯދައިގެންނެވެ. ފިރިހެން ޑިވިޒަންގައި ދެންވާދަކުރީ ވައިކަރަދޫ ވިއެސް އަދި ފިނޭ އެވެ.\n2019 ސެޕްޓެމްބަރ 20 އިން 29 އަށް ކުރިއަށްދާ މިމުބާރާތުގައި އަންހެން6ޓީމު އަދި ފިރިހެން4ޓީމު ބައިވެރިވެފައި ވެއެވެ. މިމުބާރާތުގެ އަންހެން އަދި ފިރިހެން ޑިވިޒަންގެ ޗެމްޕިއަން ޓީމަށް ދިހަހާސް ރުފިޔާ އަދި ރަނަރަޕް ޓީމަށް ހަތްހާސް ރުފިޔާގެ އިނާމެއް ހުށަހެޅިފައިވެ އެވެ.


Majilis inquiry ah minister Imran haaziru kohfi\nހޯމް މިނިސްޓަރު އިމްރާން އަބްދުﷲ މަޖިލީހުގެ އިންކުއަރީ އަށް ހާޒިރުވެ ސުވާލުތަކަށް ޖަވާބު ދެއްވަނީ -- ފޮޓޯ: މަޖިލިސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް މިދިޔަ މަހުގެ ހަވަނަ ދުވަހުގެ ރޭ ދިން ބޮމުގެ ހަމަލާއާ ގުޅިގެން މަޖިލީހުގެ 241 ކޮމިޓީން ކުރިއަށް ގެންދާ އިންކުއަރީ އަށް ހޯމް މިނިސްޓަރު އިމްރާން އަބްދުﷲ ހާޒިރުކޮށްފި އެވެ.\nއަވަސް އަށް އެނގިފައިވާ ގޮތުގައި މިނިސްޓަރު އިމްރާން 241 ކޮމިޓީއަށް ހާޒިރުކޮށް ސުވާލުކުރީ މިއަދު ބޭއްވި ކޮމިޓީގެ ބައްދަލުވުމުގަ އެވެ.\nމަޖިލީހުގެ އިންކުއަރީ އަށް މީގެކުރިން ވަނީ ކޮމިޝަނާ އޮފް ޕޮލިސް މުހައްމަދު ހަމީދާއި ފުލުހުންގެ ބައެއް އިސް އޮފިސަރުން ވެސް ހާޒިރުކޮށްފަ އެވެ. އަދި ޗީފް އޮފް ޑިފެންސް ފޯސް މޭޖަ ޖެނަރަލް އަބްދުﷲ ޝަމާލާއި ސިފައިންގެ އިސް ވެރިން ވެސް މީގެ ކުރިން އިންކުއަރީ އަށް ހާޒިރުކޮށްފައިވެ އެވެ.\nމީގެއިތުރުން އެމްއެމްއޭގެ ގަަވަރުނަރު އަލީ ހާޝިމާއި ޕްލޭނިން މިނިސްޓަރު މުހައްމަދު އަސްލަމްގެ އިތުރުން ރައީސް ނަޝީދުގެ ހަށިވެރިންގެ ގޮތުގައި މަސައްކަތް ކުރައްވާ ސިފައިންގެ އެސްޕީޖީގައި ހިމެނޭ ބޭފުޅުން ވެސް ކޮމިޓީއަށް ހާޒިރުކޮށް ސުވާލުކޮށްފައިވެ އެވެ. ނަމަވެސް އަދި މިހާތަނަށް ޑިފެންސް މިނިސްޓަރު މާރިޔާ އަހްމަދު ދީދީ ކޮމިޓީއަށް ހާޒިރުކޮށް ސުވާލުކޮށްފަ އެއް ނުވެ އެވެ.\nހޯމް މިނިސްޓަރު އިމްރާން އަބްދުﷲ މަޖިލީހުގެ އިންކުއަރީ އަށް ހާޒިރުވެ ވަޑައިގަންނަވަނީ -- ފޮޓޯ: މަޖިލިސް\nރައީސް މުހައްމަދު ނަޝީދު ރައްޔިތުންގެ މަޖިލިސް އިމްރާން އަބްދުﷲ + މިނިސްޓްރީ އޮފް ހޯމް އެފެއާޒް ޕާލިމެންޓް އިންކުއަރީ


BREAKING NEWS: Raajje In 2000 Varakah Meehun Maruvedhaane Kamuge Inzaaru Dheefi - Vaguthu\nކަރަންޓީނުގައި ތިބޭ މީހުން އުސޫލަށް ބޯނުލެނބުން، ބޮޑު ނުރައްކަލަކަށް! -6ގަޑިއިރު ކުރިން\n2000 ވަރަކަށް މީހުން ރާއްޖެ އިން މަރުވެދާނެ ކަމުގެ އިންޒާރުދީފި\nޑރ. ޝީނާ މޫސާ ނޫސްވެރިންނާ ވާހަކަ ދައްކަވަނީ. --- ފޮޓޯ: ރައީސް އޮފީސް\nރައްކާތެރިކަމުގެ ފިޔަވަޅުތަކަށް ސަމާލުކަން ނުދީ، ގައިދުރުކަން އިހްތިޔާރު ނުކޮށްފިނަމަ 21 ދުވަސް ވާއިރު ރާއްޖޭގައި ފަރުވާ ނުދެވޭ ވަރަށް ބަލި މީހުން ގިނަވެ 2000 ވަރަކަށް މީހުން މަރުވެދާނެ ކަމުގެ އިންޒާރު ސަރުކަރުން ދީފިއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ޑރ. ޝީނާ މޫސާ ވިދާޅުވީ މިހާރު ފެންނަ މަންޒަރަށް ބަލާއިރު މިހާރު ވަރަށް ގިނަ ބަޔަކަށް ހިދުމަތް ނުދެވި ހިނގައިދާނެ ކަމަށެވެ. "14 ދުވަހުގެ ތެރޭގައި ވެންޓިލޭޓަރު ލާން ޖެހޭލެއް ގިނަވާނެ. މިހާރު ދާ ގޮތުން ބައިވަރު އެނދެއް ނެތް. ސިއްހީ ހިދުމަތްތެރިންނެއް ވެސް ނެތް. ހުސް އެނދެއްގައި ބޭއްވިޔަސް ހިދުމަތް ދެވޭކަށް ނެތް. އޭގެ މާނައަކީ މި ހާލަތުގައި ތިބެން ވެއްޖިއްޔާ 2000 މީހުން މަރުވެގެން ހިނގައިދާނެ." ޑރ.ޝީނާ ވިދާޅުވިއެވެ.\nޑރ.ޝީނާ އެންމެ ބޮޑަށް ކަންބޮޑުވުން ފާޅުކުރެއްވީ ރާއްޖޭގެ ސިއްހީ ދާއިރާގައި ކެޕޭސިޓީ ހުރިވަރަށް ވުރެ އިތުރަށް ބަލި މީހުންގެ އަދަދު އިތުރުވެގެން ހިނގައި ދާނެތީއެވެ. "މާލޭގައި ހަލުވިކަމާ އެކު، ބަލި ފެތުރޭ ނަމަ، އަތޮޅުތެރެއިން ހުރިހާ ސިއްހީ ހިދުމަތްތެރިން ގެނައި ނަމަވެސް، ފަރުވާދެވޭނެ ކެޕޭސިޓީއެއް ނެތް. ހަމަ ފަރުވާ ނުދީ ދޫކޮށްލަން ޖެހޭނީ. އަޅުގަނޑުމެން ސަމާލުވާން ޖެހޭ މިހާރު ވަރަށް ބޮޑަށް." ޑރ.ޝީނާ ވިދާޅުވިއެވެ.\nޑރ.ޝީނާ ވިދާޅުވީ ގައިދުރު ކުރުން އެއީ ވަރަށް މުހިއްމު ކަމެއް ކަމަށެވެ. "އިލާ ވިޔަސް، ރައްޓެހިވިޔަސް ވީހާވެސް ދުރުގައި އުޅުން އެއީ މުހިންމު ކަމެއް. އަޅުގަނޑުމެންނަށް އަދި ފެނުނީ 10 ވަރަކަށް ކޭސް. އަދި ހަ ގުނަ އުޅޭނެ. 100 އެއްހާ މީހުން އަދިވެސް މި ބަލީގައި އުޅޭނެ. ހާއްސަކޮށް ކޮންޓެކްޓް ޓްރޭސިންގެ މަސައްކަތް ބޮޑުވީމަ" ޑރ.ޝީނާ ވިދާޅުވިއެވެ.\nމާލެ އިން ބުދަ ދުވަހު ކޮވިޑް-19 ޖެހިފައި ހުރި މީހަކު ފެނުމާއި އެކު ރާއްޖޭގެ ހާލަތު ވަނީ ވަރަށް ބޮޑަށް ނުރައްކާ ވެފައެވެ. ބުދަ ދުވަހުން ފެށިގެން މިހާތަނަށް 08 މީހަކު ވަނީ މާލެ އިން ކޮވިޑް-19 އަށް ފައްސިވެފައެވެ. އަދި ރާއްޖެ އިން ފައްސިވި މީހުންގެ ޖުމްލަ އަދަދު މިހާރު ވަނީ 28 އަށް އަރާފައެވެ.\nއޭޕްރީލް 17, 2020 21:58\nވޯސްޓް ކޭސް ސިނާރިއޯއަށް ފުރިހަމަޔަށް ތައްޔާރު ކަމަށް ބުނެ ދެއްކިވާހަކަ ކޮބާ؟ ހުސް އޮޅުވާލުންތަށް ހެޔޮ ނުވާނެ ސަރުކާރުން ދޮގު މައުލޫމާތު ފެތުރުން ހުއްޓާލަން ވެއްޖެ ދޯ.. އަހަރެމެން ގޭގައި މިތިބީ..\nއޭޕްރީލް 18, 2020 06:33\nއެވަރަށް މީހުން ބަލިވާން ފަށައިފީވިއްޔާ ފަރުވާ ދެވޭނެ ގޮތެއް؟ އެއްފަހަރާ 000'12 މީހުންނަށް ފަރުވާ ދެވޭނެ ގޮތް އިންތިޒާމުކުރެވޭތޯ ބަލަމާ. މާލޭ ސަރަހައްދު 500'2، އަދި ކޮންމެ އަތޮޅެއްގަ 500 މީހުންނަށް އެއްފަހަރާ އަސާސީ ޚިދުމަތް ދެވޭނެ އިންތިޒާމު. އިތުރަށް، އެމެންޑީއެފުން އަވަސް އެމްބިއުލާންސް ޚިދުމަތް މާލޭ ސަރަހައްދާއި އަތޮޅުތަކާ ދެމެދު ދިނުން. އިތުރަށް މީހުން ވަޅުލުމުގެ ކަންތައް އިސްލާމިކް އަދި ހޯމް މިނިސްޓްރީން ވިލަރެސް ކުރުން.\nއޭޕްރީލް 17, 2020 22:00\nއެކަމަކު ކުރިން ކިޔަމުންއައީ އެންމެ ނުރައްކާ ހާލަތަށްވެސް ތައްޔާރޭ. މިހާރު ކިހިނެއް މިވީ.\nވެންޓިލޭޓަރު ގަންނަން ނިންމީ އިހައް ދުވަހު. ކީއްވެތަ ފެބްރުއަރީގަޔާއި ޖެނުއަރީގަ އެކަމުގަ ނޫޅެނީ......\nއޭޕްރީލް 17, 2020 23:04\nސަޕްލައިކުރާނެ ބަޔަކު (ޗައިނާ) ނެތީމަ.\nއޭޕްރީލް 17, 2020 22:04\nމާތްﷲ ގެ އިރާދަފުޅުން މިފަދަ ޙާލަތަކަށް ނުދާނެ. މިއީ ކުޅިވަރު ވާހަކައެއް ކަމަށް ނުދެކި އެއްމެހައި އަޚުންނާއި އުޚްތުން ސިއްޙީ ޚިދްމަތްތެރިންގެ ނަސޭޙަތް އަޑުއަހާ ކިޔމަންވޭ. މާﷲ މިނުރައްކާތެރި ވަބާއިން އަޅަމެންނާއި އެއްމެހައި އިންސާނުން ނަޖާކުރައްވާށި. އާމީން.\nއޭޕްރީލް 17, 2020 22:06\nނޫނޭ މޮޅެތި ކޮމެންޓުކޮށްފަ މަސްދަތުރުދޭ! ދިވެހިންނަކަށް ބައްޔެއް ނުޖެހޭނެޔޯ! އަދިވެސް ބޮޑާވެފަ ބަވާފަ އުޅޭ!\nޕޮލިސް ކޮންސްޓަބަލް އަޙްމަދު ސޮބްރީ / ދިއްގަރު\nއޭޕްރީލް 17, 2020 22:17\nމިއީ ކުޅޭ ގޭމެއް\nއަހަރެމެން ޑިއުޓީ ތަކަށް24 ގަޑިއިރު ނެރެންވެގެން\n98000 މީހުން ހަމަވީމަ މިގޭމްގެ ކުޅިގަނޑު ނިމޭނެ.\nއޭޕްރީލް 17, 2020 22:21\nބޮޑަށް ބެލެވެނީ ސަރުކާރުން ކުރީގައި އެދެއްކި މޮޅުވާހަކަތަށް އެދެއްކީ އިންޑިޔާ ސަރުކާރަށް ބަރޯސާވެ އެވެރިންގެ ބަހަށް ހެއްލިގެންކަމަށް. އިންޑިޔާ މީހުންނަށް ހެއްލިގެން އުޅޭ ކޮންމެ ބަޔަކަށްވެސް ލިބޭނީ މިކަހަލަ ލަނޑު. ރައީސް ޔާމީން ވެރިކަމަށް އައުމާއި ހިސާބަށް ދިވެހިންނަށް ގަބޫލުކުރެވިފައި އޮތީ އެމްއާރުއައި މެޝިންތަކަކީ ރާއްޖޭގައި ނުބެހެއްޓޭނެ އެއްޗެއްކަަމަށް. ޢެވެސް އިންޑިޔާ މީހުން ކިޔާދީފައި އޮންނަގޮތް. އެންމެ ފަހުން އިންޑިޔާ ނުރުހުނަސް މާލޭގައި އައްޑޫގައި އެހެރީ އެމެށިންތަށްވެސް ބެެހެއްޓިފައި. މިސަރުކާރުން ވެސް އިހްލާސްތެރިކަމާއި އެކު ދިވެހި ރައްޔިތުންނަށް ސިއްހީ ހިދުމަތެއްދޭން ބޭނުން ކަމަށް ވަންޏާމު އެންމެ ފުރަތަމަ ޖެހެނީ އިންޑިޔާގެ ނުހޮރުއްޕާނުން ސަލާމަތްވާން. އެމީހުންގެ އުނގަށް ވެއްޓިގެން ތިބޭކަމަށްވަންޏާމު ދުވަހަކުވެސް މިރާއްޖެއަށް ކުރިއެރުމެއް ނުލިބޭނެ.\nއޭޕްރީލް 17, 2020 22:23\nއަޅެ ހެޔޮ ނުވާނެ ގޭގަ މަޑުކޮއްލަބަ\nއޭޕްރީލް 17, 2020 22:45\nރާއްޖެއަށް މިދިމާވި ޙާލަތާމެދު ދެރަވެ ހިތާމަ ކުރެވެއެވެ. ނަމަވެސް ތެދަށް ބުނާނަމަ ބުނެވޭނީ މިސަރުކާރުންވެސް ދޮގު މަޢުލޫމާތު ރައްޔިތުންނަށް ހާމަ ކޮށްފައި އެބަހުއްޓެވެ. ކުޑަމިސާލަކަށް ދާނަމަ މިނިމަމްވޭޖު ފަދަ އެތައްކަމެއްގައި!\nއޭޕްރީލް 17, 2020 22:51\nމަރުމޯލުން ތިބީ ވެރިކަމުގައި. ޥަކިބަޔަކަށް ވަކިގޮތެއް ހެދުމުގެ ނަތިއްޖާ މީ\nއޭޕްރީލް 18, 2020 08:16\nދެން ކިޔާ ސަރުކާރޭ ?\nއޭޕްރީލް 17, 2020 23:05\nއާއް މު ރައްޔިތުންގެ ބޮލަށް ޒިން މާތައް ކަނޑަ މުން، ނޫސްކޮންފަރެންސްތައް ދެ މުންދާއިރު ،( މިބަލި މި މާލޭގައި ފެތުރު މާއި ބެހޭގޮތުން) ޢާއް މު ރައްޔިތުން ކުރާ ސުވާލުތަކަށް ޖަވާބެއް ހަ މަ ނުދޭނަންތަ؟ މި ވައިރަސް ޗައިނާއިން ފެނި، މިބަލި ފެތުރެ މުން " ނުރައްކާތެރިކަ މުގެ އެލާ މް އަޅަ މުން" ދިޔައިރު ( މިއީ މާ ބޮޑުކަ މެއް ނޫންކަ މަށް ހަދައިގެން) ސަރުކާރުގެ އެކިއެކި އިސްފަރާތްތަކުން ދައްކަވަ މުން ގެންދެވި ވާހަކަތަކާއި ޖެއްސެވި ޖޯކު ތައް ހަނދާން އެބަހުރިބާ؟ ދައްކާނެހާ ވާހަކައެއް ދައްކާފައި، ކުރާނެހާގޮތަކަށް ކަންކޮށްފައި، ނޫސްކޮންފަރެންސެއްވެސް ނުދެވޭފަދަ އާދައިގެ ނިކަ މެތިން ބޮލަށް ކަނޑާލު މަކުން ނުފުދޭނެ.\nއޭޕްރީލް 17, 2020 23:19\nކޮބާ.. އެންމެނޭ.. ހޭ އެބަ އަރާތަ..2މަސް ވަންދެން އަނގަ ހުއްޓާ ނުލާ ކުރި އާދޭސް އަޑު ނޭހީމަ ވީ ގޮތް މީ.. މާ ކޫލް ވެލައިގެން އުޅުނެއް ކަމަކު ބަލި ޖެހުނީމަ ކޮންމެ މީހަކު އިންނާނީ ފިނި ހިކަންޖެއްހެން.. ދިވެހިންނަށް ވިސްނޭނީ ކޮންމެ ކަމެއްގެ ވެސް ލަނޑު ލިބި ވަގުތު ފާއިތު ވީމަ..\nއޭޕްރީލް 18, 2020 09:29\nވައިރަސް މާލެ އެރީ އުދުހިފަ އެމެރިކާއިން ވައިގެ ޒަރީއާއިން އައިސްހޭ؟ ހުރިހާ ތަނެއް ބަންދު، ގެސްޓުން ނާދޭ... ދެން ކާކުހޭ ވައިރަސް ގެނައީ؟\nއޭޕްރީލް 17, 2020 23:22\nޑޮކް ޝީނާ ، ތިޔަގެރެންޓީ ދެއްވީ ކާކުތޯ؟ އެއްކަލަ ސޭކް ސޮރު ދެއްތޯ؟ ބައްލަވާ! ކުރިއަށް ވާން އޮތް ކަންތަށް ތަށް އެނގެނީ ހަ މަ އެކަނި މާތްﷲހަށް ތިބޭފުޅާ އަށާއި ، ވަށާގެން ތިވާ ބޭބޭފުޅުން ނަކަށް ކުރިޔަކުން ވާން އޮތް ކަ މެއް ނޭނގޭނެ ، ގަބޫލުފުޅު ކުރައްވާ! ކުފުރު ވެރިވެ ނުލައްވާ! ޔާ ﷲ މި ނުރައްކާތެރި ވައިރެހުން އަޅަ މެން ދިވެހީން ސަލާ މަތް ކުރައްވާށި ،އާ މީން\nއޭޕްރީލް 17, 2020 23:41\nކޮބާ ގެސްޓުން ނުގެނެވިގެން ބަނޑައްޖެހިދާނެތީ އުޅުން މީހުން ކޮބާ؟ މިއޮތީ ގެސްޓުންވެސް ނިުގެނެވި އެންމެން ނުރައްކަލަކަށްވެފަ! ޢަދި މުޅި އިޤްތިސާދު ހަލާކުވެފަ،، އަމާންކަން ގެއްލިފަ. ޢެއިރުވެސް ރައްކާވެ އިސްލާމް ދީނުގެ ކަރަންޓީން އުސޫލުން ރާއްޖެ ދިވެހިންނާ ބޭރުމީހުންނަޢް ބަންދު ކޮއްލިނަމަ،... އެކަމު މިަދު ވަގިތު ފާއިތުވެއްޖެ...\nއޭޕްރީލް 18, 2020 00:29\nބްރޯ. އުގައިލްގެ ވާސްޓް ކޭސްގަ ވެސް އޮތީ ދިހަހާސް މީހުން މަރުވާ ވާހަކަ. ކިހިނެއް ތި ކިޔަނީ. އެއި ވެންޓިލޭޓަރާ ޑޮކްޓަރުންނާ ނަރުހުންނާ އެނދާ ބޭހާ ހުރެގެން ވެސް ވާވަރު.\nއޭޕްރީލް 18, 2020 03:01\nކެނެރީގޭ ބުއްޅަބޭ ރެސްޕޮންސިބިލިޓީ ނަގަން ޖެހޭނެ މިކަމުގައި\nއޭޕްރީލް 18, 2020 03:02\nސަދަގާތް ދިނުމަކީ ޝިފާއެއް(ހަދީސް)\nއޭޕްރީލް 18, 2020 10:28\nދެން އަވަހަށް ދޭންވީނު؟\nއޭޕްރީލް 18, 2020 04:55\nކޮބާތައް ބުނި ރިސޯޓުތައް.. ހުސް ދޮގު ދޯ ހެދީ... ބަލަ މަރުވާނެއް މީހުންނާއި މަރުނުވާނެއް މީހުން އިގޭނީ މި މޮޔަ ޑރ. ކަށް ނޫ. މިހެން ވާނީ ޑރ. ގަނަމުގައި ކުޅޭ ކުޅޭ މީހުން ތިބީމާ\nއޭޕްރީލް 18, 2020 07:21\nމަމެން ގޭގަ ތިބޭތާ ގަރުނެއް މިވަނީ. ކަލޭމެން ތިކުރާ ކަމެއް ތިކުރަނީ\nރީތި ދޯ ަަަަަަަަަަަަަަަަަަަަަަަަަަަަަަަަަ\nއޭޕްރީލް 18, 2020 08:44\nMimeehun heevani mathi isverrin kame vejehya emees meehuna hidhumai dheveygoe hadhaafa laari gandu thalhaalafa thibeh faruvaa kuranshey kiyafa, raiyithu aadhaige meehun baliveema Maru vaan dhookohla vahaka adhi MAA avaha ebah dhakaye dho.bodu balaaai v rulhi gadhave ebah eyo anani roahdamas ...? Kon maburook kaburukeh tha meeni maulumath dheyn anga haavaan kankan vaaneye kiyafa??\nއޭޕްރީލް 18, 2020 08:46\nމިގިތަށް އަބަދުވެސް ތެދު ހަދާފައި ސައްހަ މައުލޫމާތު ގެނެސްދީ. ބައެއް ދިވއހިންނަށް ހަޖަމު ނުވެދާނެ. ބައެއް ބަލި މީހުން އުޅޭ ޑޮކްޓަރުދޭ ލަފާ އަޑުއަހަން އުނދަގޫވާ މީހުން. އެފަދަ މީހުންގެ އާއއިލާވެސް މަސައްކަތް ކުރާނީ މައުލޫމާތު ބަލިމީހާއަށް ފޮރުވުމަށް. ސަރުކާރުން މި އުސޫލު ނުގެންގުޅޭތި.\nއޭޕްރީލް 18, 2020 09:17\nކިތައް ނޫސްވެރިން ގެ ބައްދަލު ވުމުގަބާ ބުނީ އެއްމެ ނުރައްކާ ހާލަތަށް ވެސް ތައްޔާރު\nމި އުޅޭ އަލީ ވަހީދު ވެސް ބޮޑާ ކަމާ އެކު ނުބުނޭ ބާ ހުރިހާ ގޮތަކައް ވެސް މިތިބީ ތައްޔާރު ވެގެން ނޭ\nޑރ ސިނާ ހަގީގަތް ހާމަ ކޮއް ދިނީ ފުރަތަމަ އިބޫ އައް\nއޭގެ ދެތިން ދުވަސް ފަހުން ރައްޔިތުންނާ މިހާމަ މޮއްދިނީ\nދެން ރޮއި ހޭރޭ ނެ ކަމެއް ނެއް\nއޭޕްރީލް 18, 2020 09:44\nކޮމެންޓެއް ކޮށްލީމަ ނިމުނީ، ސަރުކާރުން އެޅި ހަރުދަނާ ފިޔަވަޅުތަކެއްގެ ސަބަބުން މިހާ ތަނަށްވެސް ސަލާމަތުން މި ތިބެވުނީ، ސިޔާސި ބޭނުމެއް ފުއްދޭތޯތަ އަދިވެސް އުޅެންވީ، ގޭގަ ތިބޭށޭ ބުނީމަ އެކަން ގަބޫލު ކުރިނަމަ މިހެނެށް ނުވާނޭ އެއްފަހަރުވެސް ހިތަށް އަރުވާލަބަލަ، ސަރުކާރަކުން އޮޅުވައެއްނުލާ އޮޅިގެން ތިޔައުޅެނީ ސިޔާސީ ވެގެން އުޅޭ ބަޔަކަށް، ކޮންމެ ދިވެއްސެއްގެ ހިތުގަ އޮންނަ ސުވާލަކަށް ސަރުކާރަކުން ޖަވާބެއް ނުދެވޭނެ، އެކަމަކު ކަމެއް އޮޅުން ފިލުވަން އުޅޭނަމަ އެކަން ވާނެ، ބަސް އަހައިގެން ގޭގަ ތިބޭނަމަ އެހިސާބަކައް ނުދާނެ،،،\nއޭޕްރީލް 18, 2020 13:53\nބަލަ ކަލޭމެން މާލެ މީހުންނަށް ރާއްޖެތެރެ ފެންނަނީ ކަމެއް ޖެހުނީމަތަ؟ އަތޮޅުތެރެއިން ހުރިހާ ސިއްހީ ހިދުމަތްތެރިން މާލެ ދާކަށް ނުޖެހޭ ކޮންމެހެން. އަތޮޅުތެރެއަށް ކަމެއް ދިމާ ވެއްޖެއިޔާ ކޮންބައެއް އަންނަނީ އެހީވާން؟


Breaking News: Male' In9Vana Meehaku Covid19 Ah Positive Vejje | Hathaavees\nމާލެއިން 9ވަނަ މީހަކު ކޮވިޑް19 އަށް ޕޮޒިޓިވްވެއްޖެ\nއޭޕްރީލް 18, 2020 ހަތާވީސް އޮންލައިން\nމާލެއިން 9ވަނަ މީހަކު ކޮވިޑް19 އަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކޮށްފައިވާ ޓްވީޓެއްގައި ބުނީ އެމީހާއަކީ ކޮވިޑް19 އަށް މާލެއިން ޕޮޒިޓިވްވި މީހަކާއި [ކޭސް27] އާ ޑައިރެކްޓު ކޮންޓެކްޓު ނުވަތަ ސީދާ ބައްދަލުވި ފަރާތެއް ކަމަށެވެ. އަދި މިއީ މާލެއިން މި ބައްޔަށް ޕޮޒިޓިވްވި 9ވަނަ މީހާ ކަމަށް އެޗްޕީއޭ އިން ބުންޏެވެ.\nSamples taken fromaMaldivian national who wasaDirect Contact of Case: MAV027 has tested POSITIVE for #COVID19\nThis is the 9th person to became POSITIVE for COVID-19 in Male’ City.\nThe person is currently being transferred in an Isolation Facility. #StayHome\n— Health Protection Agency (@HPA_MV) April 17, 2020\nމިހާތަނަށް ރާއްޖެއިން ކޮވިޑް19 އަށް 29 މީހަކު ޕޮޒިޓިވް ވެފައި ވެއެވެ. އޭގެތެރެއިން މާލެއިން ފުރަތަމަ ޕޮޒިޓިވް ވި މީހާއަކީ މިދިޔަ އަންގާރަ ދުވަހު ފްލޫ ކްލިނިކަށް ދައްކަން ދިޔަ މީހެކެވެ. އޭނާއަކީ ޕޭޝަންޓް 21 އެވެ. ދެވަނައަށް ޕޮޒިޓިވްވީ، ޕޭޝަންޓް 22 އަކީ އޭނާގެ އެއް އަހަރުގެ ދަރިފުޅެވެ. ތިންވަނަ އަށް ޕޮޒިޓިވް ވީ އިއްޔެ ޕޭޝަންޓް 23 އެވެ. އަދި ރޭ ދަންވަރު ޕޮޒިޓިވް ދެ މީހުންނަކީ ޕޭޝަންޓް 23 އާ ސީދާ ބައްދަލުވި ދެ ދިވެހިން ކަމަށް އެޗްޕީއޭއިން ބުނެއެވެ. އަދި ހަމައެކަނި މިއަދުވެސް ޖުމްލަ ފަސް މީހަކު ކޮވިޑް19 އަށް ވަނީ ޕޮޒިޓިވް ވެފައެވެ.\nމާލެ އިން ކޮވިޑް19 ޕޮޒިޓިވްވެފައިވާ މީހުން ފެނިފައިވުމާއި ގުޅިގެން 14 ދުވަހުގެ މުއްދަތަކަށް މާލެ ސިޓީ ލޮކްޑައުން ކުރުމަށް ވެސް އެޗްޕީއޭ އިން ނިންމާފައެވެ. އަދި މާދަމާއިން ފެށިގެން މި މަހުގެ 30ގެ ނިޔަލަށް ސަރުކާރުވެސް ބަންދު ކުރުމަށް ރައީސް އިބްރާހީމް މުހައްމަދު ސޯލިހު ވަނީ ނިންމަވާފައެވެ.\nPrevious މި މަހުގެ ގެ 30ގެ ނިޔަލަށް ސަރުކާރު ބަންދު ކުރުމަށް ނިންމައިފި\nNext މާލެއިން އިތުރު މީހަކު ކޮވިޑް19 އަށް ޕޮޒިޓިވް ވެއްޖެ


Lanka lockdown september6ah dhanmaifi\nލަންކާ ލޮކްޑައުން ސެޕްޓެމްބަރު6އަށް ދަންމައިފި\nލަންކާގައި ކޮވިޑް ތައްކަތުކުރަން މަގުތައް ޑިސްއިންފެކްޓް ކުރަނީ\nލަންކާގައި ކޮވިޑް ތައްކަތުނުވެ މަރުތައް އިތުވަމުން ދިއުމާ ގުޅިގެން އޯގަސްޓް 20 ގައި މުޅި ގައުމު ލޮކްޑައުންކުރި އެވެ. ލަންކާ ސަރުކާރުން އެއިރު ނިންމާފައި އޮތީ 10 ދުވަހަށް ލޮކްޑައުން ކުރާ ގޮތަށެވެ. އެހެން ނަމަވެސް ލޮކްޑައުން މުއްދަތު ސެޕްޓެމްބަރު ހަޔަކަށް ދިގު ދަންމަން ސަރުކާރުން މިއަދު ވަނީ ނިންމާފަ އެވެ.\nރައީސް ގޮޓަބަޔާ ރާޖަޕަކްސާގެ މީޑިއާ ތަރުޖަމާން ކިންގްސްލީ ރަތުނަޔަކާއާ ހަވާލަދީ ލަންކާ ނޫސްތަކުން ބުނާ ގޮތުން ލޮކްޑައުން މުއްދަތު ދިގު ދަންމަން ނިންމީ ރައީސް ރިޔާސަތު ބަލަހައްޓާވާ ކޮވިޑް ކޮމިޓީން މަޝްވަރާ ކުރުމަށް ފަހު އެވެ.\nލަންކާގެ ހެލްތު މިނިސްޓަރު ޓްވީޓްކުރައްވައި ވިދާޅުވެފައިވާ ގޮތުން ލޮކްޑައުންއަކީ މިހާރު އާންމުން ބަލައިގަންނަ ކަމެއް ނޫނެވެ. ސިއްހީ އިދާރާތަކުން ދޭ އިރުޝާދަށް ބޯނުލަނބައި މަޝްރަހު ހަމައަކަށް ނޭޅޭނެ ކަމަށް ވިދާޅުވެފައިވެ އެވެ.\nވަޒީރު މިމޭރުމުން ވާހަކަފުޅު ދެއްކެވި ސަބަބެއް ކަމަށް ބެލެވެނީ ލަންކާ މަގުތަކަށް އާންމުން އެއްވެ އުޅޭ މަންޒަރުތަކެއް ސޯޝަލް މީޑިއާގައި ފެތުރި ފާޑުކިޔުމަށް ހުށަހެޅިފައި ވާތީ އެވެ. އަދި ކޮލޮމްބޯ މަގުތަކުގައި ޓްރެފިކްގައި ޖެހިފައި ހުރި އުޅަނދުތަކެއް ކަމަށް ބުނެ ބަހަމުންދާ ފޮޓޯތަކަކާ ގުޅިގެންނެވެ.\nލަންކާގައި ކޮވިޑް އަދި ވެސް ދަނީ ގަދަޔަށް ފެތުރެމުންނެވެ. ތަފާސްހިސާބުތައް ދައްކާ ގޮތުން މިމަހު 25 ގައި 209 މީހުން ކޮވިޑްގައި މަރުވެފައިވެ އެވެ. ސިއްހީ އޮފިޝަލުން ވިދާޅުވި ގޮތުން ލަންކާއަށް މިހާރު ގަދަވެގެންފައި ވަނީ ޑެލްޓާ ވޭރިއަންޓެވެ. ކޮވިޑްގެ އެހެން ވޭރިއަންޓްތައް ވެސް އުޅެ އެވެ. ލަންކާގައި ކޮވިޑް ޖެހިގެން މިހާތަނަށް 8،157 މީހުން މަރުވެފައިވާ ކަމަށް ރިކޯޑްތަކުން ދައްކަ އެވެ.\nލަންކާއަކީ ދިވެހިންގެ އާބާދީ ބޮޑު ގައުމެކެވެ. ރިޕޯޓްތަކުން އެނގެން ހުރި މައުލޫމާތަށް ބަލާއިރު ލަންކާގައި 16،000 ދވިެހިްނ ދިރިއުޅެ އެވެ. އަނެއްކޮޅުން ލަންކާގައި ކޮވިޑްގައި ދިވެހި ފިރިހެނަކު މިއަދު ވަނީ މަރުވެފަ އެވެ.\nމުޅި ލަންކާގައި ކޮވިޑް، ގޮތަބެޔާ ރީނދޫ ހައްދަނީ


Raees Nasheed Ge Hushahelhumah Vote Dhin Goiy Leak Kohli Massala Balanee - Vaguthu\nރައްޔިތުންގެ މަޖިލީހުގެ އިމްތިޔާޒު ކޮމިޓީގެ ބައްދަލުވުމެއް ބާއްވަނީ - ފޮޓޯ: މަޖިލިސް\nރައްޔިތުންގެ މަޖިލީހުގެ އިމްތިޔާޒުތަކާއި ސުލޫކު ކޮމިޓީއަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ހުށަހެޅުއްވި މައްސަލަ ބޭރުކޮށްލަން ވޯޓް ދިން ގޮތާއި އޭގެ ޗެޓް ލޮގް ލީކު ކޮށްލި މައްސަލަ ބަލަން އެ ކޮމިޓީން ނިންމައިފިއެވެ.\nރައީސް ނަޝީދު ހުށަހެޅުއްވި މައްސަލައަކީ ޑިފެންސް މިނިސްޓްރީގެ ނައިބު ހަސަން ޒަމީލްގެ މައްޗަށް މަޖިލީހުގެ އިމްތިޔާޒުތަކަށް އަރައިގަތް ކަމުގެ ތުހުމަތުކޮށް ހުށަހެޅި މައްސަލައެކެވެ. މި ކޮމިޓީ ކުރިއަށް ދިޔައީ ސިއްރުންނެވެ. ސިއްރު ކޮމިޓީގައި ދައްކާ ވާހަކަ ހާމައެއް ނުކުރެވޭނެއެވެ.\nމިއަދު ބޭއްވި އިމްތިޔާޒު ކޮމިޓީގެ ބައްދަލުވުމުގައި ތިނަދޫ އުތުރު ދާއިރާގެ މެންބަރު އަބްދުﷲ ސަނީފް ހުށަހެޅުއްވީ ކުރިން ބޭއްވި ކޮމިޓީ ބައްދަލުވުން ސިއްރު ކޮށްފައި ވަނިކޮށް އެ ބައްދަލުވުމުގެ ވޯޓު އާންމު ކުރި މައްސަލަ ބެލުމަށެވެ.\n"ސިއްރު ބައްދަލުވުމެއްގެ ނިންމުން އާންމު ކުރުމަކުން މައްސަލައެއް ނެތް، އެކަމަކު ސިއްރު ބައްދަލުވުމެއްގެ ވޯޓާއި ޑޮކިއުމަންޓްތައް ޕަބްލިޝް ކުރުން ބަލައެއް ނުގަނެވޭނެ، އޭގެ ސަބަބުން އަޅުގަނޑުމެންނަށް އެކި އިންޒާރުތައް ވެސް ލިބިގެން ދިޔަ،" ސަނީފް ވިދާޅުވިއެވެ.\nސަނީފްގެ ހުށަހެޅުއްވުމަށް ތާއީދު ކުރެއްވީ ޖުމްހޫރީ ޕާޓީގެ ޕާލިމެންޓްރީ ގްރޫޕްގެ ޑެޕިއުޓީ ލީޑަރު އަދި ދަނގެތި ދާއިރާގެ މެންބަރު މުހައްމަދު ނާޒިމެވެ. އަދި މި މައްސަލަ ބަލަން ކޮމިޓީން ފާސްކުރީ ކޮމިޓީގައި ބައިވެރިވެވަޑައިގެންނެވި މެންބަރުންގެ އަޣުލަބިއްޔަތުންނެވެ.\nމި މައްސަލަ ހުށަހެޅުއްވި ސަނީފާއި އެ ހުށަހެޅުއްވުމަށް ތާއީދު ކުރެއްވި ނާޒިމަކީ ވެސް ޒަމީލްގެ މައްސަލަ ބޭރުކޮށްލަން ވޯޓު ދެއްވި ދެ މެންބަރެކެވެ.\nދެން އެއަށް ވޯޓު ދެއްވި މެންބަރުންނަކީ ކޮމަންޑޫ ދާއިރާގެ އެމްޑީޕީގެ މެންބަރު ހުސައިން ވަހީދާއި، ގަމު ދާއިރާގެ އެމްޑީޕީގެ މެންބަރު މުހައްމަދު ވިޝާމާއި ނޮޅިވަރަމް ދާއިރާގެ އަމިއްލަ މެންބަރު މުހައްމަދު ނަޝީދު އަބްދުﷲ (މޮސްޓާ) އެވެ.\nރައީސް ނަޝީދުގެ ހުށަހެޅުއްވުން ކޮމިޓީން ބޭރުކޮށްލަން އެމްޑީޕީގެ ހަތަރު މެންބަރަކަށް ލޮބީ ކުރެއްވީ ރައީސް އިބްރާހިމް މުހައްމަދު ސޯލިހްގެ ޅިޔަނު، އަލިފުށި ދާއިރާގެ މެންބަރު މުހައްމަދު ރަޝީދު ހުސައިން (ބިގޭ) ކަމަށް އެމްޑީޕީގެ މެންބަރުން އެބަ ވިދާޅުވެއެވެ.\nމި ހުށަހެޅުއްވުން ބޭރުކޮށްލުމުން ރައީސް ނަޝީދުގެ ސަޕޯޓަރުންނާއި އެމަނިކުފާނުގެ އަރިސް މެންބަރުން ވަރަށް ބޮޑަށް ނުރުހުން ފާޅުކުރެއްވިއެވެ. މިއާއެކު އެމްޑީޕީގެ އެތެރޭގެ މަސްރަހު ވަރަށް ބޮޑަށް ހޫނު ވެގެން ދިޔައެވެ.\nޒަމީލްގެ މައްޗަށް މަޖިލީހުގެ އިމްތިޔާޒުތަކަށް އަރައިގަތް ކަމުގެ ތުހުމަތު ކުރެވުނީ، މަޖިލީހުގެ ސަލާމަތީ ޚިދުމަތްތަކުގެ (241 ކޮމިޓީ) އިން ހިންގާ އިންކުއަރީއަކަށް ވަކިވަކި ސިފައިން ހާޒިރު ނުކުރެވޭނެ ކަމަށް އަންގައި ޑިފެންސް މިނިސްޓްރީން ފޮނުވި ލިޔުމެއްގައި ޒަމީލްގެ ސޮއި އޮތުމުންނެވެ.\nޒަމީލްގެ މައްޗަށް އެ ދައުވާ އުފުލަދޭން ޕްރޮސެކިއުޓާ ޖެނެރަލްގެ އޮފީހުގައި ވެސް މަޖިލީހުގެ އިދާރާއިން އެދުނެވެ. އެކަމަކު، އެ މައްސަލަ ފުލުހަށް ހުށަހަޅަން ލަފާދީ، ޕީޖީން ވަނީ އެ މައްސަލަ އަނބުރާ ފޮނުވާލައިފައެވެ.\n241 ކޮމިޓީން ހިންގާ އިންކުއަރީއަކީ މިދިޔަ މެއި މަހުގެ ހަވަނަ ދުވަހުގެ ރޭ ރައީސް ނަޝީދުގެ ސެކުއިރިޓީ ފޫއަޅުވާލި ގޮތުގެ މައްޗަށް ހިންގާ އިންކުއަރީއެކެވެ. މިހާރު މި އިންކުއަރީއަށް ވަކިވަކި ސިފައިން ވެސް ދަނީ އެންމެ ފަހުން ހާޒިރު ކުރެވެމުންނެވެ.\nޖޫން 9, 2021 15:19\nބަލަ ޑިމޮކްރަސީ އަކީ މަޖިލިސް ކޮމޮޓީގެ މަސައްކަތްވެސް ހާމަކަން ބޮޑުކޮށް ކުރުން، ސިއްރުން ކަންކުރާތަނެއް ނޫން މަޖިލިހަކީ !\nޖޫން 9, 2021 15:25\nމިއޮތީވާ ކަމަކާޖެހިފަ ދެން މިގައުމުގަ މީހަކުނެތީތަ؟\nޖޫން 9, 2021 16:14\nގަވައިދުގައި އޮންނަ ގޮތް ބުނުމަ ކީ އިމްތިޔާޒު ތަ ކަށް އަރައިގަތުންބާ!ނަން ވާނީ ޔާމީނު އޭނަ ކުރި ކަންތަ ކަށް ވުރެ މާނުލަފާ ކަމެއްނު ބުއްޅަ ކުރަން މި އުޅުނީ . އެއްވެސް ކުށެއްނެތް މީހެއް ކުށްވެރިކުރަން. ސީދާ ޑި ކްޓޭ ޓަރއެއް. ތިމާ ނުރުހުނީ އެމީހެއްގެ ދުވަސް ދުއްވާ ލަންވީ. ހޭބަލިވެދާނެ ހިތް ތިރި ރައީސް މީހާޔޯ\nޖޫން 9, 2021 16:24\nތިޔަ ރީނދޫކުދިންނަށް އަބަދުއޮންނާނެކަމަކީ ބޭކާރު ކަންކަމުގައި މައްސަލަބެލުމެވެ. އެހެންހުއްޓާ ދައުރުނިމޭނީއެވެ. ތަރައްގީއަށް ކުރާނެކަމެއް ނޯންނާނެއެވެ.\nޖޫން 9, 2021 16:51\nދެން ކިހާ ދެރަކަމެއް.. ތި ނަސީދުގެ ކަންކަން ކޮންފަ މިއޮއްފަދަ ހާލަތުގައި ރައްޔިތުންނަށް ނެތްތަ ކޮށްދެވޭނެކަމެއް.. ކިތައްމެ ވަރެއް ކުރިޔަސް ދީނާއި ބެހޭ ރާބޮވެންޖެހޭނެ ކިޔައިގެން ރަށްތަކަށް 2009 ގައި ގެސްޓް ހައުސް ނަމުގައި ރާ ޕްރޮމޯޓުކޮށް ދަރިންގެ އުޅުން ދޮން މީހުން އުޅޭ ގޮތަށް އުޅެން ޕްރޮމޯޓް ކުރީ.. މިހާރު ސްްޕްރީމް ކޯޓަށް އަންހެން ފަނޑިޔާރުން ވެއްދުން ދީނާއި ޚިލާފު.. ހުރިހާ ކަމެއް ނަސީދު ކުރަނީ ދީނާއި ބީރައްޓެހިކޮށް.. މިރާއްޖޭ އިލްމުވެރިންގެ އަގުވައްޓާލާ ގަވްމު އިންޑިޔާ އަށް ވިއްކުން ނޫންކަމެއް ނެތް\nޖޫން 9, 2021 17:59\nރައޔިތުން ވިސްނަ. އިންޑިޔާއިން ބޯގަޅި ދެގެރި ޖައްސައި ދިވެހި ޤައުމު ނުހިންގި މަސްލަހަތު ނެތްކަމަށް ބުނެ އިނޑިޔާ އަސްކަރިއްޔާ އިން ދަނީ....................؟\nޖޫން 9, 2021 19:15\nނަޝީދަށް ގެ އްލުމުގެ ބަދަލެ އް ނަގަ އިދޭން ވެސް ފާސްކޮށްފާނެ\nޖޫން 9, 2021 21:18\nރީންދު ހުންޖެހިގެން އުޅޭ މެމްބަރުންނަށް ޑިމޮކްރަސި އަކަށް ވާނީ ލާދީނީ އަންނި ބުނާ ކޮއްމެ ގޮތެއް.


emme fala meehaa ah dhin ehee\nލުއި ޚަބަރު - ފަލަ މީހާ\nދުނިޔޭގެ އެންމެ ފަލަ މީހާ ބަރުދަން ލުއިކުރަން ރިތިކްގެ މަންމަ 10 ލައްކަ ރުޕީސް ދީފި\nއެހީ ދިން ކަމެއް ފިރިމީހާ އަށް ވެސް ނޭނގޭ\nކ. މާލެ | 23 ފެބްރުއަރީ 2017 | ބުރާސްފަތި 15:57 | 3,859\nރާކޭޝް ރޯޝަން - ގޫގުލް\nދުނިޔޭގެ އެންމެ ބަރު މީހާ ކަމަށްވާ މިސްރުގެ އީމާން އަހުމަދު އޭނާގެ ބަރުދަން ލުއިކުރުމަށް ކުރަންޖެހޭ އޮޕަރޭޝަނަކަށް މިހާރު ހުރީ އިންޑިއާގައެވެ.\nއިންޑިއާގައި އޭނާއަށް އެކި ފަރާތްތަކުން ދަނީ ގިނަގުނަ އެހީތަކެއް ވަމުންނެވެ. އެގޮތުން އޭނާއަށް ފައިސާގެ އެހީވި އެކަކީ މަޝްހޫރު ފިލްމު ޕްރޮޑިއުސަރު އަދި ޑައިރެކްޓަރު ރާކޭޝް ރޯޝަންގެ އަންހެނުން އަދި އެކްޓާ ރިތިކް ރޯޝަންގެ މަންމަ ޕިންކީ އެވެ.\nޕިންކީ ވަނީ އީމާން އަށް 10 ލައްކަ ރުޕީސް ހަދިޔާކޮށްފައެވެ. އަދި އޭނާ މިކަން ކޮށްފައިވަނީ ވަރަށް ސިއްރުންނެވެ.\nއީމާން އަށް ފައިސާގެ އެހީއެއް ވެދިންކަން އޭނާ ފިރިމީހާ އަށް ވެސް ނާންގައެވެ. ރާކޭޝް ރޯޝަން އަށް އެކަން އިނގުނީ ވެސް ނޫސްވެރިން ވާހަކަ ދެއްކުމުން ކަމަށް އޭނާ ބުންޏެވެ. ރާކޭޝް ބުނީ ނޫސްވެރިންގެ ފަރާތުން އެފަދަ ވާހަކައެއް އަޑުއިވިގެން އަންހެނުންނަށް ގުޅުމުން އެއީ ތެދެއްކަމަށް ބުނި ކަމަށެވެ.\nރާކޭޝް ހުރީ އޭނާގެ އަންހެނުން ކުރި މި ދީލަތި އެހީއާ މެދު ވަރަށް ފަޚުރުވެރި ވެފައެވެ. އޭނާ ބުނީ އެންމެ އުފާވަނީ އެކަން ފާޅުކަން ބޮޑުގޮތެއްގައި އޭނާ ކޮށްފައި ނުވާތީކަމަށެވެ. ރާކޭޝްގެ އަންހެނުން އީމާނަށް އެހީއެއް ވެދިންކަން ނޫސްވެރިންނަށް އެނގިފައިވަނީ އީމާނަށް ފަރުވާ ދެމުންދާ ހޮސްޕިޓަލުން ކަމަށްވެއެވެ. އޭނާ އަށް ފަރުވާ ދެމުން ދަނީ މުމްބާއިގެ ސައިފީ ހޮސްޕިޓަލުންނެވެ.\nދުނިޔޭގެ އެންމެ ފަލަ މީހާ އިންޑިއާއަށް ބަރުދަން ލުއިކުރަން ދިޔައީ މި މަހުގެ ކުރީކޮޅުގައެވެ. ބުނެވޭ ގޮތުގައި މިއީ އޭނާ ފާއިތުވި 25 އަހަރު ތެރޭގައި ގެއިން ބޭރަށް ނިކުތް ފުރަތަމަ ފަހަރެވެ.\nޗައިނާއިން 170،000 ޕަރސަނަލް ޕްރޮޓެކްޓިވް އިކުއިޕްމަންޓް އިންޑިއާއަށް ހަދިޔާކޮށްފި


Yahoodhee dhaulathuge bilaa dhekolhah Israel gai muzaaharaa kuranee | Mihaaru\nޔަހޫދީ ދައުލަތުގެ ބިލާ ދެކޮޅަށް ތެލް އަވީވްގައި އިހްތިޖާޖް ކުރަނީ. --ފޮޓޯ:އަލް ޖަޒީރާ\nޔަހޫދީ ދައުލަތުގެ ބިލާ ދެކޮޅަށް އިޒްރޭލުގައި މުޒާހަރާ ކުރަނީ\n12 އޯގަސްޓް 2018 - 13:43\nތެލް އަވީވް (އޮގަސްޓް 12) - އިޒްރޭލަކީ ޔަހޫދީ ދައުލަތެއް ކަމަށް ފާސްކޮށްފައިވާ ބިލާ ދެކޮޅު ހެދުމުގެ ގޮތުން ތެލް އަވީވްގައި އެތައް ހާސް ބަޔަކު މުޒާހަރާ ކުރަން ފަށައިފި އެވެ.\nއިޒްރޭލުން މިދިޔަ މަހު ފާސްކުރި ބިލާ ގުޅިގެން ގިނަ ބައެއްގެ ފާޑުކިޔުންތައް ވަނީ އަމާޒުވެފަ އެވެ. ބައެއް މީހުން ބުނި ގޮތުގައި އިޒްރޭލުގައި ދިރިއުޅޭ ޔަހޫދީން ނޫން މީހުން ދެން ވާނީ ދެ ވަނަ ދަރަޖައިގެ ރައްޔިތުންނަށެވެ. އަދި މީގެ އިތުރުން އިޒްރޭލުގައި ދިރިއުޅޭ 1.8 މިލިއަން އަރަބިން ވަނީ ބާކީވެފަ އެވެ.\nތެލް އަވީވްގައި އިހްތިޖާޖަށް ނުކުތް މީހުން ވަނީ އެ ގާނޫނު އުވާލުމަށް ގޮވާލައިފަ އެވެ. އިހްތިޖާޖް ކުރި މީހުންގެ ތެރޭގައި ޔަހޫދީންނާއި އަރަބިން ވެސް ހިމެނެ އެވެ.\n"މިއީ ވަރަށް އާދަޔާޚިލާފު ކަމެއް. މިއީ ޔަހޫދީންނާއި އަރަބިން އެއް މައްސަލައެއްގައި އެކައްޗެއް ކީ ފުރަތަމަ ފަހަރު. މިއީ ޑިމޮކްރެސީ އާއި ހަމަހަމަ ކަމަށް ލޯބިކުރާ މީހުންނަށް ބޮޑު ދުވަހެއް،" މުޒާހަރާގައި ބައިވެރިވި މީހަކު ބުންޏެވެ.\nޔަހޫދީއަކު ބުނި ގޮތުގައި އިޒްރޭލުގައި ދިރިއުޅޭ އެންމެން ގާނޫނުން ހަމަހަމަ ވާން ޖެހޭނެ އެވެ.\n"ޔަހޫދީ ގައުމުގެ ދައުލަތުގެ" ނަމުގައި ފާސްކުރި ބިލުގައި އަރަބި ބަހުގެ ބަދަލުގައި އިޒްރޭލުގެ ރަސްމީ ބަހަކީ ހިބްރޫ ކަމަށް ބުނެފައިވެ އެވެ. ބިލުގައި ކަނޑައަޅާފައިވާ ގޮތުން އިޒްރޭލުގެ ވެރިރަށަކަށް ވާނީ ގުދުސް އެވެ. އަދި ޔަހޫދީ އާބާދީތައް އިތުރު ކުރުމަކީ ގައުމީ މަސްލަހަތުގައި ކުރާ ކަމެއް ކަމަށް ވަނީ ބުނެފަ އެވެ.\nއިޒްރޭލްގެ ނުވަ މިލިއަން މީހުންގެ ތެރޭގައި ފަލަސްތީނަށް ނިސްބަތްވާ އަރަބި އިޒްރޭލްގެ އާބާދީ އަކީ 20 ޕަސެންޓެވެ.\nއިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ ގެންދަވަނީ ޖުލައި 19 ވަނަ ދުވަހު ފާސްކުރި ބިލް ދިފާއު ކުރައްވާ ވާހަކަ ދައްކަވަމުންނެވެ.


Masahkaiy kuraane rakkatheri maahauleh kashavaru kohdheveynee kon iraku?\nމަސައްކަތްކުރާނެ ރައްކާތެރި މާޙައުލެއް ކަށަވަރުކޮށްދެވޭނީ ކޮންއިރަކު؟\nމަސައްކަތުގެ މާޙައުލުގައި މިންތީގެ ހަމަހަމަކަން ޤާއިމުކުރަންޖެހޭ ވާހަކަތަކަކީ އަބަދުވެސް ދެކެވޭ ވާހަކަތަކެކެވެ. ވަކިން ޚާއްޞަކޮށް، ފާހަގަކުރެވޭ މުހިންމު މުނާސަބަތުތަކާއި ގުޅިގެން މިކަމުގެ ވާހަކަތައް ވަރަށް އަޑުހަރުކޮށް އަބަދުވެސް ދެކެވެއެވެ. ކުރާ މަސައްކަތާއި އެކަށީގެންވާ މިންވަރެއްގެ އުޖޫރައާއި ވަޒީފާގެ ކުރިއެރުންތައް ލިބުމަކީ ވަޒީފާގެ މާޙައުލުގައި އަންހެނުންނާއި ފިރިހެނުންނާއި ދެމެދު، މިންތީގެ ހަމަހަމަކަން ޤާއިމުކުރަންޖެހޭ ހަމައެކަނި ގޮތްކަމަށް ބައެއް ފަރާތްތަކުން ދެކެއެވެ. ރާއްޖޭގެ އަދި ދުނިޔޭގެ ތަފާސްހިސާބުތަކަށް ބަލާލައިފި ނަމަވެސް، ވަޒީފާގެ މައިދާނުގައި މިފަދައިން ހަމަހަމަކަން ޤާއިމުކުރުމުގެ ކަންތައްތައް އެންމެ އެކަށީގެންވާ މިންވަރަށް ކުރެވޭތަން ފެންނާކަށް ނެތެވެ. އެހެނަސް އެކަމުގައި އެއްވެސް މިންވަރަކަށް ކުރިއެރުމެއް ހޯދާފައި ނެތޭ ބުނުން ވެގެންދާނީ ދޮގަކަށޭ ދެންނެވިދާނެއެވެ.\nވަޒީފާގެ މާޙައުލުގައި ޖިންސަށް ބެލުމެއް ނެތި އެކަށީގެންވާ އުޖޫރައާއި ކުރިއެރުންތައް ލިބުމަކީ މުހިންމުކަމެއް ކަމާއި މެދު ދެބަސްވެވެން ނެތެވެ. ނަމަވެސް އެއީ ވަޒީފާގެ މައިދާނުގައި މިންތީގެ ހަމަހަމަކަން ކަށަވަރުކުރާނެ ހަމައެކަނި ގޮތްކަމުގައި ދެކުމަކީ ކުށްހީއެކެވެ. ކޮންމެ ޖިންސެއްގެ މުވައްޒަފަކަށްވެސް ރައްކާތެރި މާޙައުލެއްގައި ވަޒީފާ އަދާކުރުމުގެ ޙައްޤު އޮންނަންވާނެއެވެ. އެކަމުގައި ހަމަހަމަކަން ޤާއިމުކުރުމަށްވެސް ގިނަ މަސައްކަތްތަކެއް ކުރަން މިވަނީ ޖެހިފައެވެ.\nޒަމާނާއި މުޖުތަމަޢަށް އައި ބަދަލުތަކާއި އެކު، ވަޒީފާގެ މައިދާނަށްވެސް މިވަނީ ބަދަލުތަކެއް އައިސްފައެވެ. މިއަދު އަންހެނުންކީ ފިރިހެނުންނާއި އެއްފަދައިން ވަޒީފާތަކަށް ނުކުމެ ޢާއިލާއަށް އާމްދަނީ ހޯދައިދިނުމުގައި ހަރަކާތްތެރިވާ ޤާބިލު ފަރާތްތަކެކެވެ. ފިރިހެނުންވެސް އެކިކަހަލަ ޖެއްސުމާއި ފުރައްސާރަތަކުން ދުރުހެލިވެފައިވާ މަސައްކަތު މާޙައުލެއް އެދޭނެ ފަދައިން، އަންހެނުންވެސް އެފަދަ މާޙައުލަކަށް އެދޭނެއެވެ. އެހެން ނަމަވެސް ޙަޤީޤަތަކީ ގިނަފަހަރަށް އެފަދަ މާޙައުލެއް ޤާއިމުވެފައި ނޯންނަކަމެވެ.\nވަޒީފާގެ މާޙައުލުގައި އަންހެނުންނަށް ގޯނާކުރުމާއި ފުރައްސާރަކުރުން: "އޯކޭ" ކޮށްލެވިފައިވާ ކަންބޮޑުވާފަދަ މައްސަލައެއް!\nވަޒީފާގެ މާޙައުލުގައި އަންހެނުންނާއި ފިރިހެނުންނަށް ރައްކާތެރި މާޙައުލެއް ޤާއިމުކުރުމުގެ ވާހަކަ ދައްކާއިރު، އަންހެނުންނަށް ވަޒީފާގެ މާޙައުލުތަކުގައި ދިމާވާ ބައެއް ކަންކަމަށް ނަޒަރު ހިންގާލުމަކީ މުހިންމު ކަމެކެވެ. ދިވެހިރާއްޖޭގެ މުޖުތަމަޢުގެ ކަންތައްތައް ބިނާވެފައި އޮންނަގޮތުން، ތަންތަނުގެ އިސް މަޤާމުތަކުގައި ނިސްބަތުން އަދިވެސް ގިނައީ ފިރިހެނުންނެވެ. މިފަދައިން ތިބޭ ބައެއް ފިރިހެނުންނާއި އެކުގައި މަސައްކަތްކުރާ އެހެނިހެން ފިރިހެނުންގެ ފަރާތުން އަންހެނުންނަށް ކުރިމަތިވާ އެކި ކަހަލަ ގޯނާތަކާއި ފުރައްސާރަތަކުގެ ވާހަކަތައް ގިނަފަހަރަށް އޮންނަނީ "އެންމެން ދަންނަ ބޮޑު ސިއްރެއްގެ" ގޮތުގައި ލޭބަލްވެ ނިމިފައެވެ.\nމިފަދަ ގޯނާތަކާއި ފުރައްސާރަތަކުގެ ބާވަތްތައް ކިތަންމެހާވެސް ގިނައެވެ. އަންހެން މުވައްޒަފުންނަށް އުނދަގޫވާ ފަދައިން އަނގަބަހުން އެމީހުންނަށް މައްލަވަކޮށް ފުރައްސާރަކޮށް ހަދާފާނެއެވެ. ބައެއް ފަހަރަށް މިކަންތައް ގައިގައި އަތްލާ ހިސާބަށްވެސް ދެއެވެ. އަނެއްބައި ފަހަރަށް، ވަޒީފާގެ ކުރިއެރުމުގެ ބަދަލުގައި ގޯސް ޢަމަލުތަކެއް ކުރުމަށް ހުށައަޅާފާނެއެވެ. އެފަދަ ކަމެއް ނުކޮށްފިނަމަ ވަޒީފާއިން ކަނޑާލާނެކަމުގެ އިންޒާރުދީ، ކަނޑާލައި އަދި ދޮގު ތުހުމަތުތަކެއް އަޅުވައި އަބުރު ކަތިލައެވެ. މިފަދަ ކަންތައްތައް ކުރުމުގައި އޮފީހުގެ އިސްވެރިންގެ އިތުރުން އެހެން ފިރިހެން މުވައްޒަފުންވެސް ބައިވެރިވެއެވެ. ބައެއް ފަހަރަށް، އެފަދަ ކަންކަމަށް ހިތްވަރުދޭން އަންހެން މުވައްޒަފުންވެސް ތިބޭކަން ހިތާމައާއި އެކު ފާހަގަކޮށްލެވެއެވެ.\nއަންހެނުންނަށް ވަޒީފާގެ މައިދާނުގައި ދިމާވާ ގޯނާގެ ކަންތައްތައް ކަންބޮޑުވާފަދަ ޖިނާއީ ކުށްތަކާއި ހިސާބަށްވެސް ގޮސްފައި އެބަހުއްޓެވެ. އެގޮތުން ބައެއް ފަހަރަށް އޮފީހުގެ އެހެން ފަރާތްތަކުގެ ކިބައިން އަންހެން މުވައްޒަފުންނަށް ޖިންސީ ގޯނާ ލިބިފައިވާ މައްސަލަތައްވެސް ވަނީ ފެންމަތިވެފައެވެ.\nމީގެ އިތުރުން ވަޒީފާ އަދާކުރާ މާޙައުލުގެ ބޭރުންވެސް އަންހެން މުވައްޒަފުންނަށް އެކިކަހަލަ ގޯނާތަކާއި ފުރައްސާރަތައް ދިމާވުމުގެ މައްސަލަތައް ވަނީ ދިމާވެފައެވެ. އޭގެ ތެރޭގައި ވަޒީފާ އަދާކުރާ ތަނަށް ޒިޔާރަތްކުރާ ފަރާތްތަކާއި ވަޒީފާގެ ގޮތުން ރަސްމީ ސިފައެއްގައި ގުޅުންތައް ބަދަހިކުރާ އެހެން އޮފީސްތަކާއި ތަންތަނުގެ މުވައްޒަފުންވެސް ފާހަގަކޮށްލެވެއެވެ. މިފަދައިން ދިމާވާ ކޮންމެ މައްސަލައަކީވެސް ކަންބޮޑުވާފަދަ ކަމެކެވެ. އެފަދަ އެއްވެސް ހާދިސާއަކީ ކުޑަކޮށްލެވިގެން ވާނެފަދަ ކަމެއް ނޫނެވެ. ނަމަވެސް ޙަޤީޤަތަކީ އެފަދަ ކަންކަމަށް ބީރުކަންފަތެއް ދެވޭކަމެވެ. ނުވަތަ އެފަދަ ކަންކަން ދިމާވުމުންވެސް އެންމެ އެކަށީގެންވާ ފިޔަވަޅުތައް ނޭޭޅިގޮސް، މައްސަލަތައް ރިޕޯޓުކުރަން ފަސް ޖެހިގެން ދިއުމެވެ.\nޤާނޫނުތައް އޮވޭ، އެކަމަކު ފެންނަނީ ކޮން ނަތީޖާއެއް؟\nމަސައްކަތުގެ މާޙައުލުގައި ދިމާވާ ޖިންސީ ފުރައްސާރަ އަދި ގޯނާގެ މައްސަލަތަކަކީ ސީރިއަސް މައްސަލަތަކެއްކަން ބަލައިގަނެ، އެކަންކަމާއި ދެކޮޅަށް ޤާނޫނީ ޙައްލުތަކެއްވެސް ވަނީ އެކަށައެޅިފައެވެ. އެގޮތުން އެންމެ ފާހަގަކޮށްލެވޭ އެއްކަމަކީ ދައުލަތުގެ އިދާރާތަކުގައި އޮންނަންޖެހޭ "ޖިންސީ ފުރައްސާރަކުރުމާއި ގޯނާކުރުން ހުއްޓުވުމުގެ ކޮމިޓީ"އެވެ.\nޤާނޫނު ނަަންބަރު 16/2014، ޖިންސީ ފުރައްސާރަކުރުމާއި ގޯނާކުރުން ހުއްޓުވުމުގެ ޤާނޫނުގެ 17 ވަނަ މާއްދާގައި އޮންނަގޮތުން ޖިންސީ ފުރައްސާރަކުރުމާއި ގޯނާކުރުމާއި ބެހޭގޮތުން ހުށަހެޅޭ ޝަކުވާތައް ބަލައި ތަޙުޤީޤުކޮށް ފިޔަވަޅު އެޅުމަށްޓަކައި، 30 މުވައްޒަފުންނަށްވުރެ ގިނަ މުވައްޒަފުން ވަޒީފާ އަދާކުރާ ކޮންމެ ތަނެއްގައި އަދި، ކޮންމެ މަރުކަޒެއްގައި "ޖިންސީ ފުރައްސާރަކުރުމާއި ގޯނާކުރުން ހުއްޓުވުމުގެ ކޮމިޓީ" ގެ ނަމުގައި ކޮމިޓީއެއް އުފައްދަންވާނެއެވެ. އެގޮތުން ސަރުކާރުގެ ކޮންމެ ވުޒާރާއަކާއި، ރައީސުލްޖުމްހޫރިއްޔާގެ އޮފީހާއި، މިނިވަން މުއައްސަސާތަކާއި، ރައްޔިތުންގެ މަޖިލީހާއި، ޤާނޫނުން އުފައްދާފައިވާ ކޮންމެ ކޯޓެއްގައި އޮތުން ލާޒިމުވެގެންވެއެވެ.\nޖިންސީ ފުރައްސާރަކުރުމާއި ގޯނާކުރުން ހުއްޓުވުމުގެ ޤާނޫނަށް ޢަމަލުކުރަން ފަށާތާ ހަ މަސް ދުވަހުގެ ތެރޭގައި ޝަކުވާ ކޮމެޓީއެއް އެކުލަވާލަން ޖެހޭއިރު، ޝަކުވާ ކޮމެޓީއެއް އުފައްދާފައިނުވާ ތަންތާނގައި ހިނގާ ޖިންސީ ފުރައްސާރަކުރުމާއި ގޯނާކުރުމުގެ ޢަމަލުތަކާބެހޭ މައްސަލަތައް ހުށަހަޅާނީ ޓްރައިބިއުނަލަށް ކަމަށް ވަނީ ކަނޑައަޅާފައެވެ. ނަމަވެސް މިފަދަ ކޮމެޓީތައް އުފައްދައި، ހަރަކާތްތެރިކަމާއިއެކު ހިނގަނީ ކިތައް މުއައްސަސާތަކުގައިތޯ ވަނީ ވަރަށް ބޮޑަށް ސުވާލު އުފެދިފައެވެ. ފާއިތުވެދިޔަ އަހަރުތަކުގެ ތެރޭގައި، ދައުލަތުގެ އެތަކެއް އިދާރާތަކުގެ އިސްވެރިންގެ ފަރާތުން ޖިންސީ ގޯނާ އަދި ފުރައްސާރަ ކުރިމަތިވި ގިނަ މައްސަލަތަކެއް ފެންމަތިވެފައިވާއިރު މިއިން ކޮމެޓީއަކުން އެޅި ފިޔަވަޅެއް ފެންނާކަށް ނެތެވެ. އޭގެ ބަދަލުގައި ފެންނަނީ މިފަދަ ކޮމެޓީތަކުންވެސް ވެރީން ދެކެ ބިރުން ހަރަކާތްތެރިނުވެ ތިބިތަނެވެ.\nކޮންމެ ޖިންސެއްގެ މުވައްޒަފަކަށްވެސް އެއްވެސް ބިރުވެރިކަމެއް ނެތި އަބުރުވެރިކަމާ ރައްކާތެރިކަމާއިއެކު ވަޒީފާގެ މާޙައުލުގައި ހަރަކާތްތެރިވުމުގެ ފުރުޞަތު އޮންނަންވާނެއެވެ. އެފަދަ ކަންކަމަށް މަގުފަހިކޮށްދީ، އެކަންކަމަށް ހުރަސްއަޅާ ފަރާތްތަކަށް ޤާނޫނު އަރާހަމަ ކުރާނެކަން ކަށަވަރުކުރުމަކީ ދައުލަތުގެ ވަރަށް ބޮޑު ޒިންމާއެކެވެ. އެފަދަ ކަންކަމަށް އަދަބު ނުލިބި ރެކެވޭނަމަ، އެ ޤާއިމުކުރެވެނީ ނުރައްކާތެރި ޕްރެސިޑެންޓެކެވެ. އެ ވެވެނީ ބޮޑު އިހުމާލެކެވެ. ވަޒީފާގެ މާޙައުލުގައި މިންތީގެ ހަމަހަމަކަން ޤާއިމުކުރުމަކީ ހަމައެކަނި މުސާރައާއި މަޤާމުގެ ގޮތުން އެއްވަރުވުމެއް ނޫނެވެ.


ތާރީޚް: 25/06/2017 ކެޓެގަރީ: ނަޞޭޙަތް\nعَنْ تَمِيمٍ الدَّارِيِّ أَنَّ النَّبِيَّ صَلَّى اللهُ عَلَيْهِ وَسَلَّمَ، قَالَ: «الدِّينُ النَّصِيحَةُ» قُلْنَا: لِمَنْ؟ قَالَ: «لِلَّهِ وَلِكِتَابِهِ وَلِرَسُولِهِ وَلِأَئِمَّةِ الْمُسْلِمِينَ وَعَامَّتِهِمْ» متفق عليه وللفظ للمسلم\nތަމީމުއްދާރީ رضي الله عنه ގެ އަރިހުން ރިވާގެންވެއެވެ. ކީރިތި މާތް ނަބިއްޔާ صلى الله عليه وسلم ޙަދީޘް ކުރެއްވިއެވެ. “ދީނަކީ ނަޞީޙަތެކެވެ.” ތިމަންމެން ދެންނެވީމެވެ. “އެއީ ކޮން ބަޔަކަށްތޯއެވެ؟” ޙަދީޘް ކުރެއްވިއެވެ. “ﷲ އަށްޓަކައެވެ. އަދި އެކަލާނގެ ފޮތަށްޓަކައެވެ. އަދި އެކަލާނގެ ރަސޫލާއަށްޓަކައެވެ. އަދި މުސްލިމުންގެ ވެރީންނަށްޓަކައެވެ. އަދި މުސްލިމުންގެ ޢާއްމު (މީހުންނަށް) ނަށެވެ.”\nމި ޙަދީޘުން ލިބޭ ފިލާވަޅުތަކުގެ ތެރޭގައި؛\nނަޞީޙަތްތެރިވުމުގެ މުހިންމުކަމާއި، ދީނަކީ މުޅީންވެސް ހެޔޮ ނަޞީޙަތް ކަން މި ޙަދީޘުން ދޭހަކޮށްދެއެވެ.\nދީނުގެ މައިގަނޑު ދެބަޔަކީ ޢިބާދާތާއި މުޢާމަލާތާއި ދެބައެވެ.\nޝަރުޢީ މަފުހޫމަކުން ބަލާއިރު ނަޞީޙަތުގެ ތެރޭގައި ދިރިއުޅުމުގެ ޙަޔާތުގައި ކުރިމަތިވާ ހުރިހާ ކަމެއް ހިމެނެއެވެ. އޭގެ ތެރޭގައި ޢަޤީދާއާއި އަޅުކަމާއި، މުޢާމަލާތްތައް ޝާމިލުވެގެންވެއެވެ.\nޙަޤީޤަތުގައި ނަޞީޙަތަކީ މާތް ﷲ އަމުރު ކުރެއްވި އެންމެހައި ކަމެއް ކޮށް، އެކަލާނގެ ނަހީކުރެއްވި އެންމެހައި ކަމަކުން އެއްކިބާވުމުގެ ތެރެއިން ހިމެނޭ ކަމެކެވެ.\nމާތް ﷲ އަށްޓަކައި ނަޞީޙަތްތެރިވުމޭ ބުނެވޭ ބަހުގެ މުރާދަކީ: އެކަލާނގެއަށް އީމާންވެ، ރުބޫބިއްޔަތުގައާއި އުލޫހިއްޔަތުގައާއި އެކަލާނގެ އިސްމުފުޅުތަކާއި ސިފަފުޅުތަކުގައި އެއްކަންވަންތަ ކުރުމެވެ. އަދި ދީނުގެ އެންމެހައި ކަމެއްގައި އެކަލާނގެއަށް އިޚްލާޞްތެރިވެ، އެހެން އެއްވެސް ފަރާތެއް އެކަލާނގެއާ ބައިވެރި ކުރުމެއްނެތި ޝިރުކުން ބަރީޢަވުމެވެ.\nމާތް ﷲ ގެ ފޮތަށް ނަޙީޞަތްތެރިވުމަކީ؛ އެ ފޮތަށް އީމާންވުމާއި، އެފޮތް ތިލާވަތު ކުރުމައި، އެފޮތުގެ އާޔަތްތައް ތަދައްބުރުކުރުމާއި، އެފޮތުގައިވާ ވަޢުޡުތަކުން ފިލާވަޅުތައް ޙާޞިލުކުރުމާއި، އެފޮތުގައި އަންގަވާފައިވާ އިންތައް ފަހަނައަޅައި ނުދިޔުމާއި، އަދި އެފޮތުގައި އަންގަވާފައިވާ ކަންތައްތައް ކޮށް ނަހީކުރައްވާފައިވާ ކަންތައްތަކުން އެއްކިބާވުމެވެ.\nއެކަލާނގެ ރަސޫލާ صلى الله عليه وسلم އަށްޓަކައި ނަޞީޙަތްތެރިވުމަކީ، އެކަލޭގެފާނަށް އީމާންވުމާއި، އެކަލޭގެފާނަށް ޤަދަރު އިޙްތިރާމު އަދާކުރުމާއި، އެކަލާގެފާނަށް ކިޔަމަންގަތުމާއި، އެކަލާގެފަނުގެ ސުންނަތް ދިރުވައި އާލާކުރުމާއި، ޙަދީޘް ޢިލްމު އުނގެނުމާއި ، އެ ޢިލްމު އުގަންނައި ދިނުމާއި، އެކަލޭގެފާނުދެކެ ރުޅިއަރާ ފަރާތެއް ދެކެ ރުޅިއައުމާއި، އެކަލޭގެފާނަށް ލޯބިކުރާ ފަރާތްތައް ދެކެ ލޯބިވުމާއި، އެކަލޭގެފާނުގެ އަޚުލާޤުން ސިފަ ލިބިގަތުމާއި، އެކަލޭގެފާނުގެ އަދަބުތަކާ އެއްގޮތަށް އުޅުމާއި، އެކަލޭގެފާނުގެ އާލު އަޞްޙާބުން ދެކެ ލޯބިވުމެވެ.\nވެރިނަށް ނަޞީޙަތްތެރިވުމަކީ، މާތް ﷲ އަށް އުރެދުމަކަށް އަމަރު ނުކުރާހާހިނދަކު ކިޔަމަންތެރިކަން އަދާކުރުމާއި، ވަލިއްޔުލް އަމުރުގެ ކިޔަމަންތެރިކަމުން ބޭރުވެގެން ނުނިކުތުމާއި، ވެރިންގެ ޢައިބުތަކުގެ ވާހަކަ މީސްތަކުންގެ މެދުގައި ދެއްކުމުން އެއްކިބާވުމާއި، އެމީހުންގެ ކުއްތަކަށް ފަރާލައި ނުހެދުމެވެ.\nޢާއްމުންނަށް ނަޞީޙަތްތެރި ވުމަކީ، އެ މީހުންނަށް ހެޔޮމަގަށް މަގު ދެއްކުމާއި، ފާފަތަކާއި ކުއްތަކުން އެއްކިބާވުމަށް ގޮވައިލުމާއި، ހެޔޮކަންކަމަށް އަމުރުކޮށް މުންކަރާތްތައް ނަހީކުރުމެވެ.\nތެދުވެރި ކަމާއެކު ދެވޭ ނަޞީޙަތަކީ މުޖްތަމަޢުގެ އެކުވެރިކަމާއި އުޚުއްވަތްތެރިކަން އާލާކޮށްދޭ ކަމެކެވެ.\nނަޞީޙަތަކީ ވަކި މީހަކަށް ނުވަތަ ވަކި ގިންތި އެއްގެ ބަޔަކަށް ޚާއްޞަވެފައިވާ ކަމެއް ނޫންކަން މި ޙަދީޘުން އެނގެއެވެ.\nއެބަޔަކާއެކުގައި މުޢާމަލާތް ކުރަންޖެހޭ ހުރިހާ ފަރާތްތަކެއް މިޙަދީޘްފުޅުގައި ވަނީ ބަޔާން ކުރައްވާފައެވެ.\nތިމާގެ ވެރި ރައްބު ތަބާރަކަ ވަތަޢާލާއާއި ދެމެދުގައި އޮންނަ ގުޅުން،\nތިމާއާއި އެހެނިހެން މަޚުލޫޤުންނާ ދެމެދުގައި އޮންނަ ގުޅުން، އޭގެ ތެރޭގައި ހިމެނެނީ\nމުސްލިމަކަށް ތަރުބިއްޔަތު ލިބިގެންދާނީ ކޮންމެ ޙައްޤެއް އެ ޙައްޤެއްގެ ވެރިފަރާތައް އަދާކުރުމުގެ މަތީގައި ދެމިހުރެގެންނެވެ. އޭގެ ތެރޭގައި ﷲ ގެ ޙައްޤުތަކާއި، ރަސޫލާ صلى الله عليه وسلم ގެ ޙައްޤުތަކާއި ވަލިއްޔުލް އަމުރަށް އަދާކުރަންޖެހޭ ޙައްޤުތަކާއި އަދި ތިމާގެ މުސްލިމު އަޚުންނަށް އަދާކުރަންޖެހޭ ޙައްޤުތަކެއް ވާކަން ދެނެގަންނަން ޖެހެއެވެ.\nމި ޙަދީޘްފުޅުން، ކަންކަމަށް އަހައްމިޔަތު ދިނުމުގައި އިސްކަންދޭންޖެހޭ ތަރުތީބު ވަނީ ބަޔާން ކުރައްވާފައެވެ. އެތަރުތީބަކީ؛ ﷲ އާއި އެކަލާނގެ ފޮތާއި އެކަލާނގެ ރަސޫލާ صلى الله عليه وسلم އާއި މުސްލިމުންގެ ވެރިންނާއި ޢާއްމު ރައްޔިތުންނެވެ.\nއެންމެ މަތިވެރިވެގެންވާ ނަޞީޙަތަކީ ހެޔޮ ކަންތަކަށް އަމުރުކޮށް މުންކަރާތްތައް ނަހީ ކުރުމެވެ. މި ޙަދީޘްފުޅުގައި އަމުރު ވެވިގެންވާ ފަދައިން މުންކަރާތްތައް ނަހީ ނުކުރުމަކީ ތިމާގެ މުސްލިމު އަޚާއަށް ވެވޭ ޚިޔާނާތެކެވެ.


SunOnline: BREAKING: Teacheraku isve hure, group akun kuda kujjaku rape kuri kamah bunaa massalaeh hoonu vejje\nޓީޗަރަކު އިސްވެ ހުރެ، ގްރޫޕަކުން ކުޑަކުއްޖަކު ރޭޕް ކުރި ކަމަށް ބުނާ މައްސަލައެއް ހޫނުވެއްޖެ\nނަޖާހު މަސްއޫދު 24 Mar 2021, 21:39\nމެދުރާއްޖެތެރޭގެ ރަށެއްގައި ހަތަރު މީހަކު ވެގެން ކުޑަ އަންހެން ކުއްޖަކު ރޭޕް ކުރި ކަމަށް ތުހުމަތު ކުރެވޭ މައްސަލައެއް ފެންމަތިވެއްޖެ އެވެ.\nމި މަހުގެ ތިން ވަނަ ދުވަހު ހިނގި އެ ހާދިސާގައި ރޭޕްގެ ޝިކާރައަކަށްވީ އުމުރުން 14 އަހަރުގެ އަންހެން ކުއްޖެކެވެ. ހާދިސާ ހިނގި ގޮތް އެ ކުއްޖާ މިހާރު ވަނީ އާއިލާއަށާއި، ޖެންޑާ މިނިސްޓްރީއަށް ކިޔައިދީފަ އެވެ. މިހާރު އެ ކުއްޖާ ވަނީ މާލެއަށް ގެނެސްފަ އެވެ.\n"ޓީޗަރު އޭނަ ގެންދަނީ ސްކޫލު ކައިރީގައި ހުންނާނެ ގެސްޓްހައުސްއެއް. އެ ގެސްޓްހައުސްއަށް ގެންދަނީ. އެ ގެސްޓްހައުސްއަށް ގެންދިޔަ އިރު އެތަނުގައި ތިބި އިތުރު ތިން މީހުން. ކުއްޖާއަކަށް ބުނެދޭކަށް ނޭނގެ އެއީ ކޮން ބައެއް ކަމެއް. އެކަމަކު ޔަގީނުން އެބަ އެނގޭ ގެންދިޔައީ ކާކުކަން،" އެ މީހާ ކިޔައިދިނެވެ.\nގެސްޓްހައުސްއަށް ގެންދިޔުމަށްފަހު ކުއްޖާއަށް ޖޫސް ތައްޓެއް ދިން ކަމަށާއި، ބެލެވޭ ގޮތުގައި އެއީ ކޮންމެވެސް އެއްޗެއް އަޅާފައި ހުރި ޖޫސް ތައްޓެއް ކަމަށްވެސް އާއިލާގެ އެ މީހާ ބުންޏެވެ. އަދި އެ ހަތަރު މީހުން ވެގެން ކުއްޖާ ރޭޕް ކުރީ ކަމަށް ބުންޏެވެ.\n"އެ ހަތަރު މީހުން ވެގެން އެކަން ކުރީ. ޓީޗަރަކީ ކާކުކަން ޔަގީނުން އެނގޭ،"\nއެ މީހާ ބުނި ގޮތުގައި ކުއްޖާއަށް ހުރީ ވަރަށް ބޮޑަށް އިންޒާރުދީ ބިރު ދައްކައިފަ އެވެ. އެގޮތުން މަރާލާނެ ކަމަށްވެސް ބުނި ކަމަށްވެ އެވެ.\nއެ މައްސަލައިގައި ތުހުމަތު ކުރެވޭ ޓީޗަރު އަދިވެސް ހުރީ ދޫކޮށްލައިފަ އެވެ. އެކަމާ ހެދި މިއަދު އެ ހާދިސާ ހިނގި ރަށުގައި އާންމުން ވަނީ އެ ކުއްޖާ ރޭޕް ކުރި ކަމުގެ ތުހުމަތު ކުރެވޭ މީހުން ހައްޔަރު ކުރަން ގޮވާލައި ޕޮލިސް ސްޓޭޝަން ކުރިމަތީގައި މުޒާހަރާކޮށްފަ އެވެ.\nއެ މުޒާހަރާ ހޫނުވެ ހަމަނުޖެހުން ހިނގައި ފުލުހުން ބައެއް މީހުންގެ ގަޔަށް ޕެޕާ ސްޕްރޭވެސް ޖެހި އެވެ.\nހާދިސާ ހިނގި ރަށުން މައުލޫމާތު ދިން އާންމުންގެ މީހަކު ބުނީ ރަށުގެ ރައްޔިތުންގެ ކަންބޮޑުވުމަކީ އެ މައްސަލައިގައި ތުހުމަތު ކުރެވޭ ޓީޗަރު އަދިވެސް ދޫކޮށްފައި ހުރުން ކަމަށެވެ. އޭނާ ދޫކޮށްފައި ހުރުމުން ހެކި ފޮރުވަން އެކި މީހުންނަށް ގުޅައިގެން މަސައްކަތް ކުރާ ކަމަށްވެސް ތުހުމަތު ކުރި އެވެ. އަދި އޭނާ ދޫވެފައި ހުރުމަކީ ރަށުގެ އެހެން ކުޑަކުދިންނަށްވެސް ހުރި ނުރައްކަލެއް ކަމަށް ބުންޏެވެ.\nއަދިވެސް، އެ ރަށުގައި ގިނަ އަދަދެއްގެ އާންމުން ދަނީ މަގުމައްޗަށް ނުކުމެ މުޒާހަރާ ކުރަމުންނެވެ. މުޒާހަރާގެ ބައެއް ބައިވެރިން ވަނީ ފޮލިސް ސްޓޭޝަނަށްވެސް ގެއްލުން ދީފަ އެވެ. ފުލުހުން ބުނީ އެ މުޒާހަރާގެ ބައިވެރިންނާ ވާހަކަ ދައްކައިގެން މައްސަލަ ހައްލު ކުރެވޭތޯ ބަލަމުންދާ ކަމަށެވެ.\n"މުޅި ރަށް ކަހަލަ ގޮތަކަށް މިތާ މި އޮތީ ކުދި ބޮޑު އެންމެން،" ހާދިސާ ހިނގި ރަށުން މައުލޫމާތު ދިން މީހާ ކިޔައިދިނެވެ.\nރޭޕް ކުރި ކަމަށް ބުނާ މައްސަލައާ ގުޅިގެން، ފުލުހުން ބުނެފައި ވަނީ މި މަހުގެ ތިން ވަނަ ދުވަހު 18 އަހަރު ނުފުރޭ އަންހެން ކުއްޖަކަށް ޖިންސީ ގޯނާ ކުރި ކަމަށް ތުހުމަތު ކުރެވޭ މައްސަަލައެއް މި މަހުގެ 11 ވަނަ ދުވަހު ފުލުހުންނަށް ހުށަހަޅާފައިވާ ކަމަށެވެ. އަދި އެ މައްސަލަ ފުލުހުން ތަހުގީގު ކުރަމުންދާ ކަމަށް ބުންޏެވެ.\nޖެންޑާ މިނިސްޓްރީއިންވެސް ބުނެފައި ވަނީ މެދުރާއްޖެތެރޭގެ ރަށެއްގައި 14 އަހަރުގެ އަންހެން ކުއްޖަކަށް ޖިންސީ ގޯނާ ކުރި ކަމަށް ތުހުމަތު ކުރެވޭ މައްސަލައެއް މި މަހުގެ 10 ވަނަ ދުވަހު މިނިސްޓްރީގެ ސަމާލުކަމަށް އައިސްފައިވާ ކަމަށެވެ. އެ ކުއްޖާ މިހާރު ރައްކާތެރި މާހައުލަކަށް ގެންގޮސް، އެ މައްސަލައިގައި ފުލުހުންނާ ގުޅިގެން މަސައްކަތް ކުރަމުންދާ ކަމަށް ޖެންޑާ މިނިސްޓްރީއިން ވަނީ ބުނެފަ އެވެ.\nރިސޯޓެއްގައި ފަތުރުވެރިޔަކު ގެނބިގެން މަރުވެއްޖެ\nއިއްޔެ ވެހިކަލް ދުއްވައިގެން ފިޔަވަޅުއެޅީ ހަ މީހުންނަށް\nއިނގުރައިދޫ ޕޮލިސް ސްޓޭޝަނަށް ގެއްލުން ދީފި


Aasha dhahkaali hunarun shikaaranuvaa hitheh nei!\nއާޝާ ދައްކާލި ހުނަރުން ޝިކާރަނުވާ ހިތެއް ނެތް!\n22 ސެޕްޓެމްބަރ 2021 - 11:55:40\nއުފަންދުވަހުގެ ހަދިޔާ އެއްގެ ގޮތުން އަމިއްލަ އަށް ޕްރިޑިއުސްކޮށް/އެކްޓްކޮށް ފިލްމީ ތަރި އައިމިނަތު ރަޝްފާ ނެރުނު ވީޑިއޯ ލަވަ "ޝިކާރަ" އަށް ބޮޑު ތަރުހީބެއް ލިބި ދިވެހިންގެ ތެރޭގައި ވައިގަ ހިފައިފިއެވެ.\nއާޝާ އާ އެކު އަހުމަދު އީސަ (އާނަންދު) ލަވައިން ފެނިގެންދިޔަ އިރު ލަވަ ރިލީޒްކުރިތާ ފަސް ދުވަސް ތެރޭ 46 ހާހަށް ވުރެ ގިނަ މީހުން ޔޫޓިއުބް މެދުވެރިކޮށް އެކަނި ވެސް ލަވަ ބަލާފައި އެވެ.\nޔޫޓިއުބްގެ އިތުރުން ފޭސްބުކް އަދި ދިވެހިންގެ ތެރޭގައި ވެސް މިހާރު މަގުބޫލް ޓިކްޓޮކްގައި ވެސް މިދުވަސްކޮޅު މުޅިން ހެން އޮތީ ލަވައިގެން މަންޒަރުތަކެވެ. ވުމާއެމު ޔަގީންވާ ކަމަކީ އާޝާގެ މި ލަވައިން ގިނަ ބައެއްގެ ހިތް "ޝިކާރަ" ކޮށްފިކަމެވެ.\nއެލަވައިގައި އާޝާ ދައްކުވައިދިން މޮޅު އެކްޓިން ގިނަ ބަޔަކަށް ކަމުދިޔަ އެންމެން ވެސް އަންނަނީ އޭނާ އަށް ތައުރީފް ކުރަމުންނެވެ.\nމަޝްހޫރު ދެ ލަވަ ކިޔުންތެރިން ކަމަށްވާ މަރިޔަމް އަޝްފާ އާއި ޝަލަބީ އިބްރާހީމްގެ އަޑުން ހުށަހަޅައިދީފައިވާ އެ ލަވަ އަކީ ހިތްގައިމު ލޯބީގެ ލަވަ އެކެވެ. ލަވައިން ދައްކުވައިދެނީ ބަދަލެއް ހިފުމުގެ ގޮތުން މަކަރުވެރިކަން އިސްކޮށް އަންހެން ކުއްޖެއް ފިރިހެނެއްގެ އިހުސާސްތަކާއި ކުޅެލި ގޮތެވެ.\nފެޝަން ޑިޒައިނަރު ސޭންޑީ ޑައިރެކްޓްކޮށްފައިވާ "ޝިކާރަ" ގެ މަންޒަރުތައް ކ. މާފުށި އަދި މާލެގެ އިތުރުން ހުޅުމާލޭގައި ނަގާފައިވާ އިރު ފެނިގެންދަނީ ބެލުންތެރިންގެ ނަޒަރު ހުއްޓޭ ފަދަ ހިތްގައިމު މަންޒަރުތަކެކެވެ.\nތަރުހީބު ބޮޑުވެފައިވާ "ޝިކާރަ" އަކީ އާޝާ އަމިއްލަ ޕްރޮޑިއުސްކޮށް ނެރުނު ދެވަނަ ލަވަ އެވެ. ފުރަތަމަ ލަވަ އަކީ މިދިޔަ އަހަރު އުފަންދުވަހު ނެރުނު "ގުނަމުން މިދާ" އެވެ.\nމަޝްހޫރު އެކްޓަރު ޖިމައިހް އާއެކު އާޝާ ފެނިގެން ދިޔަ އެ ލަވަ އަކީ ވެސް ބޮޑު މަގުބޫލުކަމެއް ހޯދި ލަވައެއްކަން ފާހަގަކޮށްލެވެއެވެ.


Fini gadha vaanetheeve south asian games february ah laskoffi\nފިނިގަދަވާނެތީވެ ސައުތު އޭޝިއަން ގޭމްސް ފެބްރުއަރީ މަހަށް ލަސްކޮށްފި\nކޮމަންވެލްތް ގޭމްސްގައި ރާއްޖެއިން ބައިވެރިވި ކޮންޓިންޖެންޓް: ސައުތު އޭޝިއަން ގޭމްސް ވަނީ ފަސްކޮށްފައި.\nޖެނުއަރީ މަހު އިންޑިޔާ އަށް ފިނިގަދަވާނެ ކަމަށް ބަލައި، ސާކް ސަރަހައްދުގެ އެންމެ ބޮޑު ކުޅިވަރު މުބާރާތް ކަމަށްވާ ސައުތު އޭޝިއަން ގޭމްސް އަންނަ ފެބްރުއަރީ މަހަށް ލަސްކޮށްފި އެވެ.\nމިއީ މި ގޭމްސް ލަސްކުރި ތިން ފަހަރެވެ.\nއިންޑިޔާއި ބާއްވާ މި މުބާރާތް ކުރިން ބާއްވަން އޮތީ އަންނަ އަހަރުގެ ޖެނުއަރީ 10 އިން 20 އަށެވެ. ނަމަވެސް އިންޑިޔާގެ އޮލިމްޕިކް އެސޯސިއޭޝަނުގެ ޗެއާމަން ރަމަޗަންދުރަން ރިއާސަތު ބެލެހެއްޓި ސަރަހައްދީ އޮލިމްޕިކް އެސޯސިއޭޝަންތަކުގެ ބައްދަލުވުމުން މުބާރާތް 15 ދުވަހަށް ލަސްކުރަން ނިންމީ އަނެއް ސަބަބަކީ މުބާރާތް ލަސްކުރަން ބައެއް ގައުމުތަކުން އެދެމުންދިއުމެވެ.\n"މި ބަދަލު މި ގެނައުމަށް ކޮމިޓީން އެއްބަސްވީ އެ ދުވަސްވަރު ފިނިގަދަވާނެތީވެ ބައެއް ގައުމުތަކުން ލަސްކުރަން އެދެމުންދިއުމުން،" ރަމަޗަންދުރަން ވިދާޅުވި އެވެ.\nއޭނާ ވިދާޅުވީ ސައުތު އޭޝިއަން ގޭމްސް ފެބްރުއަރީ މަހު ފަށާނެ ރަސްމީ ދުވަހެއް ނިންމާނީ އިންޑިޔާގެ އޮލިމްޕިކް ކޮމިޓީ އާއި މުބާރާތް ބާއްވާ ގުވާތީ އާއި ޝިލޮންގެ ސްޓޭޓް ކައުންސިލާއި އިންޑިޔާގެ މައި ސަރުކާރު މަޝްވަރާކުރުމަށްފަހު ކަމަށެވެ.\nމި ބައްދަލުވުމުގައިވަނީ ގޭމްސްގައި ފުރަތަމަ ފަހަރަށް ޓެނިސް ބައިވެރިކުރަން ނިންމައިފަ އެވެ. މިއާއެކު ގޭމްސްގައި ކުޅޭ ކުޅިވަރުތަކުގެ އަދަދު ވަނީ 23 އަށް އަރައިފަ އެވެ. ގޭމްސް އަށް އިންޑިޔާ އަށް ސާކުގެ އަށް ގައުމުން 4000 ގިނަ އެތްލީޓުން ދާން ކަމަށް ވެ އެވެ.


"The Social Network" ge2vana bayakah shaugu bodu | Mihaaru\n"ދަ ސޯޝަލް ނެޓްވާކް" ގެ ޕޯސްޓަރެއް: މީގެ ދެވަނަ ބައެއް ހެދުމުގެ ޝައުގުވެރިކަން އެބަހުރި.\n"ދަ ސޯޝަލް ނެޓްވާކް" ގެ ދެވަނަ ބަޔަކަށް ޝައުގު ބޮޑު\n14 ޖެނުއަރީ 2019 - 06:27\nފޭސްބުކާއި އޭގެ ބާނީ މާކް ޒުކަބާގްގެ ވާހަކަ ކިޔައިދިން 2010 ގެ ފިލްމު "ދަ ސޯޝަލް ނެޓްވާކް" ގެ ދެވަނަ ބައެއް ހަދަންޖެހޭ ކަމަށް އެ ފިލްމުގެ ސްކްރީން ރައިޓަރު އާރޮން ސޯކިން ބުނެފި އެވެ.\nއޮސްކާ އެވޯޑް ހާސިލުކޮށްފައިވާ 57 އަހަރުގެ ލިޔުންތެރިޔާ އޭޕީ އެންޓަޓައިންމަންޓަށް ދިން އިންޓަވިއުއެއްގައި ބުނީ ފޭސްބުކްގައި އަދިވެސް ކިޔައިދެވިދާނެ ވަަރަށް ގިނަ ވާހަކަަތައް އެބަހުރި ކަމަށެވެ.\n"ފޭސްބުކާ ބެހޭ ގޮތުން އަދިވެސް ދައްކަންޖެހޭ ވަރަށް ގިނަ ވާހަކަތައް އެބަހުރި. ވަރަށް ގިނަ ވާހަކަތައް އެއާ ބެހޭ އަހަރެމެންނަށް އަދިވެސް ކިޔައި ދެވެން އެބައޮތް،" ގިނަ ބައެއްގެ ޕްރައިވެޓް ޑާޓާތަކެއް ފޭސްބުކުން ބޭރިވި މައްސަލަ އަށް އިޝާރާތްކޮށް ސޯކިން ބުންޏެވެ. "އެހެންވެ އަހަންނަށް ވަރަށް ބޮޑަށް ގަބޫލު ކުރެވޭ ދަ ސޯޝަލް ނެޓްވާކްގެ ދެވަނަ ބައެއް ހަދަން ޖެހޭކަން. މިސާލަކަށް ފިލްމުގެ ފުރަތަމަ ބައި ނިންމައިލި އިރު ގެނެސް ދިފައި އޮތް ކޯޓް ކޭހަށް ބިނާކޮށް، ވާހަކަ އިތުރަށް ފުޅާކޮށްލެވި ދާނެ މިހާރު."\nޑޭވިޑް ފިންޗާ ޑައިރެކްޓް ކުރި އެ ފިލްމުގެ ޕްރޮޑިއުސަރު ސްކޮޓް ރޫޑީން ވެސް ކުރިން ބުނެފައިވާ ގޮތުގައި "ދަ ސޯޝަލް ނެޓްވާކް" ގެ ދެވަނަ ބައެއް ހަދަން އޭނާ ވެސް ވަރަށް ބޮޑަށް ޝައުގުވެރިކަން އެބަ ހުއްޓެވެ. އަދި އެ ފިލްމުގެ ވަރަށް ގިނަ އަދަދެއްގެ ފޭނުންގެ ފަރާތުން ހުއްޓުމެއް ނެތި ދެވަނަ ބައެއް ގެނެސް ދޭން އެދި އީމެއިލްތައް ވެސް ލިބެމުން އަންނަ ކަމަށް ބުނެފައިވެ އެވެ.\n"ދަ ސޯޝަލް ނެޓްވާކް" ހަދާފައި ވަނީ ބެން މެޒްރިޗް ލިޔުނު ފޮތް "ދި އެކްސިޑެންޓަލް ބިލިއަނާޒް" އަށް ބިނާކޮށެެވެ. ފިލްމުގައި ޒުކަބާގްގެ ރޯލް ކުޅުނީ ޖެސީ އެއިޒެންބާގެވެ.\n"ދަ ސޯޝަލް ނެޓްވާކް" ގެ ޓްރެއިލާ.\nމި ފިލްމަކީ 83 ވަނަ އޮސްކާ އެވޯޑްސްގައި 8 ކެޓަަގަރީއަކުން ނޮމިނޭޓްވެ، ތިން އޮސްކާ ހިއްލައިލި ފިލްމެކެވެ. އެއީ އެންމެ މޮޅު އެޑަޕްޓެޑް ސްކްރީންޕްލޭ އާއި އެންމެ މޮޅު އޮރިޖިނަލް ސްކޯގެ އިތުރުން އެންމެ މޮޅު އެޑިޓިން އެވެ.\nސާޅީސް މިލިއަން ޑޮލަރުގެ ބަޖެޓަކުން ހެދި "ދަ ސޯޝަލް ނެޓްވާކް" އަށް ބޮކްސް އޮފީހުގައި 224.9 މިލިއަން ޑޮލަރުގެ އާމްދަނީއެއް ލިބުނެވެ.\nއިތުރު ލިޔުންތައް ހޮލީވުޑް ފޭސްބުކް ދަ ސޯޝަލް ނެޓްވޯކް މާކް ޒުކަބާގް


Didi vaki kuran committee in ninmai thalhumah hushahalhaifi\nޑީޑީ ވަކިކުރަން ކޮމިޓީން ނިންމައި ތަޅުމަށް ހުށަހަޅައިފި\nފަނޑިޔާރު އަބްދުﷲ ދީދީ: އޭނާ މަގާމުން ވަކިކުރަން މަޖިލީހުގެ ކޮމިޓީން ނިންމައި ތަޅުމަށް ހުށަހަޅައިފި -- ފޮޓޯ: އަހުމަދު ޝުރާއު | އަވަސް\nސުޕްރީމް ކޯޓުގެ ފަނޑިޔާރު އަބްދުﷲ ދީދީ މަގާމުން ވަކިކުރަން ރައްޔިތުންގެ މަޖިލީހުގެ ޖުޑިޝަރީ ކޮމިޓީން ނިންމައި މަޖިލީހުގެ ތަޅުމަށް މިއަދު ހުށަހަޅައިފި އެވެ.\nފަނޑިޔާރު ޑީޑީ ވަކިކުރަން ޖުޑިޝަރީ ކޮމިޓީން ނިންމީ އެ ކޮމިޓީން ރޭ ބޭއްވި ބައްދަލުވުމުގައި ބައިވެރިވެވަޑައިގެންނެވި އަށް މެންބަރުންގެ އިއްތިފާގުންނެވެ.\nރައްޔިތުންގެ މަޖިލީހުގެ މިއަަދުގެ ޖަލްސާގައި، ޖުޑިޝަރީ ކޮމިޓީގެ މުގައްރިރު އަދި މާފަންނު އުތުރު ދާއިރާގެ މެންބަރު އިމްތިޔާޒް ފަހްމީ (އިންތި) ވަނީ ފަނޑިޔާރު ޑީޑީ ވަކިކުރަން ކޮމިޓީން ނިންމި ގޮތުގެ ރިޕޯޓް މަޖިލީހުގެ ތަޅުމަށް ހުށަހަޅުއްވާފަ އެވެ. އަދި މިއަދުގެ ޖަލްސާގައި ފަނޑިޔާރު ޑީޑީ ވަކިކުރުމާ ގުޅޭ ގޮތުން ގޮތެއް ނިންމާނެ ކަމަށް ވަރަށް ބޮޑަށް ބެލެވެ އެވެ.\nގާނޫނު އަސާސީގައި، ފަނޑިޔާރުން މަގާމުން ވަކި ކުރުމަށް އޮންނަ އިޖުރާއަތަކީ ޖޭއެސްސީއިން އެ ފަނޑިޔާރެއްގެ މައްސަލަ ބެލުމަށްފަހު ވަކި ކުރަން ފެންނަ ނަމަ އެ މައްސަލައެއް މަޖިލީހަށް ފޮނުވުމެވެ. ފަނޑިޔާރަކު މަގާމުން ވަކި ވާނީ އެކަމެއް މަޖިލީހުން ފާސްކޮށްފިނަމަ އެވެ.\nގާނޫނު އަސާސީގައި އޮންނަ ގޮތުން، ފަނޑިޔާރުން ވަކިކުރެވޭނީ މަޖިލީހުގެ ޖަލްސާގައި އެ ކަމަށް ނަގާ ވޯޓުގައި ބައިވެރިވެވަޑައިގެންނަވާ މެންބަރުންގެ ތިން ބައި ކުޅަ ދެބައި މެންބަރުންގެ އަޣުލަބިއްޔަތު ލިބިގެންނެވެ. އެއީ މިހާރު މަޖިލީހުގައި ތިއްބަވާ 87 މެންބަރުންގެ ތެރެއިން 58 މެންބަރުންނެވެ. އެހެންވީއިރު، ވެރިކަން ކުރާ މައި ޕާޓީ، އެމްޑީޕީއަށް އެކަނި މަޖިލީހުގައި 65 މެންބަރުން ތިއްބަވަ އެވެ.\nފަނޑިޔާރު ދީދީގެ މައްޗަށް ފުލުހުން ވަނީ ސީރިއަސް ތުހުމަތުތަކެއް ކޮށްފަ އެވެ. އެ ގޮތުން އެމްއެމްޕީއާރުސީ މެދުވެރިކޮށް ހިޔާނަތްތެރިވި ފައިސާ ލޯންޑަކުރި މައްސަލާގައި މިހާތަނަށް ހޯދިފައިވާ ހެކީގައި ފަނޑިޔާރެއްގެ މަގާމެއްގައި ހުންނަވައި އެކި ފަހަރު މަތިން ޑީޑީ ފައިސާ ނެންގެވި ކަމުގެ ތުހުމަތު ކުރެ އެވެ. އަދި ފަނޑިޔާރު ދީދީ މިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުވާލުމުގައި ބައިވެރިވުމުގެ ތުހުމަތު ކުރާ މީހުން ދޫކޮށްލުމުގައި ރިޝްވަތު ނެންގެވި ކަމުގެ ތުހުމަތު ކުރެވެ އެވެ.\nފަނޑިޔާރު ދީދީއާ ގުޅޭ ގިނަ ތުހުމަތުތަކަކާއެކު އޭނާގެ މައްސަލަ ޖޭއެސްސީގެ ތަހުގީގީ ކޮމެޓީއިން ބަލާފައިވަނީ އާންމުކޮށް ހުޅުވާލައިގެންނެވެ. އެއީ ފަނޑިޔާރު ދީދީގެ ވެސް އެދިވަޑައިގެންނެވުމުގެ މަތިންނެވެ. ނަމަވެސް ހުޅުވާލައިގެން ކުރިއަށް ދިޔަ އަޑުއެހުމުގައި ފަނޑިޔާރު ދީދީ ތުހުމަތުތަކަށް ޖަވާބެއް ނުދެއްވަ އެވެ. ޖަވާބު ދެއްވީ އޭގެ ފަހުން ލިޔުމުންނެވެ.\nލިޔުމުން ޖަވާބު ދެއްވުމަށްފަހު ފަނޑިޔާރު ދީދީ، ބޭސް ފަރުވާއަށް ކަމަށް ވިދާޅުވެ މެލޭޝިއާއަށް ވަޑައިގެންނެވި އެވެ. އޭގެ ފަހުން އަދި ރާއްޖެ ވަޑައިނުގަންނަވަ އެވެ. އަދި އޭނާ ވަނީ ޑިޕްލޮމެޓިކް ޕާސްޕޯޓް ކެންސަލް ކުރުމަށް ވެސް އަމިއްލަފުޅަށް އެދިވަޑައިގެންފަ އެވެ.\nރައްޔިތުންގެ މަޖިލިސް ސުޕްރީމް ކޯޓް ޖޭއެސްސީ + ޝަރުއީ ދާއިރާ އަބްދުﷲ ދީދީ ޝަރުއީ ދާއިރާ ރިފޯމް ކުރުން


Dembele ah anekkaves aniyaave6months ah kulhumaai dhurah - vNews.mv\nޑެމްބެލޭއަށް އަނިޔާވުމާއި ގުޅިގެން އޭނާ ކައިރީގައި ބާސާގެ ކެޕްޓަން ލައޮނަލް މެސީ ހަރަކާތްތެރިވަނީ\nޑެމްބެލޭއަށް އަނެއްކާވެސް އަނިޔާވެ ހަ މަހަށް ކުޅުމާއި ދުރަށް\nއިސްމާޢީލް ޝާހު 13 February 2020, 00:03\nއަނިޔާއިން ރަނގަޅުވެ ބާސެލޯނާގެ ފަރިތަކުރުންތަކުގައި ހަރަކާތްތެރިވަނިކޮށް ބާސެލޯނާއަށް ކުޅެމުން އަންނަ އޮސްމަން ޑެމްބެލޭއަށް އަނެއްކާވެސް އަނިޔާވެ ހަ މަހަށް ކުޅުމާއި ދުރަށް ދާން ޖެހިފައިވާކަމަށް ރިޕޯޓުތައް ބުނެފިއެވެ.\nމި އަނިޔާއާއެކު އޭނާއަށް ކުރިޔަށްއޮތް ޔުއެފާ ޗެމްޕިއަންސް ލީގުގައި ބާސެލޯނާއަކަށް ނުކުޅެވޭނެއެވެ. މިއީ ބާސެލޯނާގެ ފޯވާޑް ލައިނަށް މިހާރު ދިމާވަމުން އަންނަ މައްސަލަތަކަށް އިތުރު ހުރަހެއް ކުރިމަތިވި ކަމެކެވެ. އެގޮތުން އެ ޓީމުގެ މުހިއްމު އެއް ފޯވާޑް ލުއިސް ސުއަރޭޒްވެސް ހުރީ އަނިޔާގައިކަމަށް ވާތީއެވެ.\nޔުއެފާ ޗެމްޕިއަންސް ލީގުގެ ގްރޫޕް ސްޓޭޖުގައި މިދިޔަ އަހަރުގެ ނޮވެމްބަރު މަހުގެ ކުރީކޮޅު ޖަރުމަނުގެ ބޮރޫޝިއާ ޑޯޓްމަންޑާ ދެކޮޅަށް ބާސެލޯނާ ކުޅުނު މެޗުގައި، ކަނާތު ފައިގެ ފަލަމަސްގަނޑަށް ލިބުނު އަނިޔާގެ ސަބަބުން ދެ މަހަށްވުރެ ގިނަ ދުވަހު ކުޅުމާއި ދުރުގައި ހުރުމަށްފަހު ޑެމްބެލޭ އެނބުރި އައިތާ އަދި މާގިނަ ދުވަހެއް ނުވެއެވެ.\nއަނިޔާއިން ރަނގަޅުވުމަށްފަހު ބާސެލޯނާގެ ފަރިތަކުރުންތަކުގެ ތެރެއިން އަނެއްކާވެސް ޑެމްބެލޭގެ ފަލަ މަސްގަނޑުގެ އަނިޔާ އިތުރަށް ގޯސްވިއެވެ. އެއާއެކު އޭނާ އިތުރު ހަ މަސް ކުޅުމާއި ދުރުގައި ހުންނަން ވަނީ ޖެހިފައެވެ.\nހަ މަހަށް ކުޅުމާއި ދުރުގައި ހުންނަން ޖެހުމާއެކު މި ސީޒަނުގެ ހުރިހާ މެޗެއްގެ އިތުރުން އަންނަ ޖޫން މަހު އޮންނަ ޔޫރޯ ފުޓްބޯޅަ މުބާރާތް ވެސް އޭނާ އަށް ގެއްލިގެންދާނެ އެވެ.\nޑޯޓްމަންޑުގައި މޮޅަށް ކުޅެ ދުނިޔޭގެ ވަރުގަދަ ގިނަ ކްލަބުތަކެއްގެ ލޯ އަމާޒުވި ޑެމްބެލޭ ބާސެލޯނާއާ ގުޅުނީ 2017 ވަނަ އަހަރު އެވެ. ސްޕެއިން އަށް ބަދަލުވުމަށްފަހު މިވީހާ ދުވަހު އަނިޔާގެ ތަފާތު މައްސަލަތައް ކުރިމަތިވުމުން ބާސާ ޖާޒީގައި އެދެވޭ ކުޅުމެއް 22 އަހަރުގެ ކުޅުންތެރިއާ އަށް ދެއްކިފައިނުވެއެވެ.\nބާސެލޯނާ ބޭރު ކުޅިވަރު


"Ahan" Campaign K.Atholhuge Hurihaa Rashehggai Hingaifi - Vaguthu\nއަންހެން ފަނޑިޔާރުން އައްޔަން ކުރަން ނިންމީ އިލްމުވެރިންގެ ލަފާ ހޯދާފައި - ނަޝީދު - 28 މިނެޓް ކުރިން\n“އަހަން” ކެމްޕޭން ކ.އަތޮޅުގެ ހުރިހައި ރަށެއްގައި ހިންގައިފި\nކުޑަކުދިންނަށް ކުރާ އެކި ބާވަތުގެ އަނިޔާ ހުއްޓުވުމަށާއި އަނިޔާއާ ދެކޮޅަށް ކުދިން ބާރުވެރިކުރުމުގެ ގޮތުން މިނިސްޓްރީ އޮފް ޖެންޑަރ އެންޑް ފެމިލީން ކުރިއަށް ގެންދާ “އަހަން” ކެމްޕޭންގެ ދަށުން، ކ.އަތޮޅުގެ ހުރިހައި ރަށެއްގައި ހޭލުންތެރިކުރުމުގެ ސެޝަންތައް ހިންގައިފިއެވެ.\n3 ފިޔަވައްސަކަށް ބަހައިލައިގެން 4ން 8އާ ދެމެދުގެ ގްރޭޑްތަކުގެ ކުދިންނަށް އިންތިޒާމުކުރި މި ސެޝަންތަކުގައި ޖުމުލަ 883 ކުދިން ބައިވެރިވެފައިވެއެވެ.\nމިގޮތުން ފުރަތަމަ ފިޔަވަހި ހިންގިފައިވަނީ މި އަހަރުގެ ފެބުރުވަރީ މަހުގެ 7އިން 8އަށް ކާށިދޫ އަދި ގާފަރުގައެވެ. މި ފިޔަވަހީގައި ޖުމުލަ 271 ކުދިން ބައިވެރިވެފައިވެއެވެ. ދެވަނަ ފިޔަވަހި ހިންގިފައިވަނީ މި އަހަރުގެ މޭ މަހުގެ 2އިން 3އަށް ދިއްފުށި، ތުލުސްދޫ އަދި ހުރާގައެވެ. މި ފިޔަވަހީގައި ވެސް ޖުމުލަ 271 ކުދިން ބައިވެރިވެފައިވެއެވެ. އަދި މި މަހުގެ 3އިން 12އަށް ތިންވަނަ ފިޔަވަހި ހިންގިފައިވާއިރު، މި ފިޔަވަހީގައި ގުޅި، މާފުށި، ގުރައިދޫ އަދި ހިންމަފުށީގެ 341 ކުދިން ބައިވެރިވެފައިވެއެވެ.\nމިނިސްޓްރީއަށް ކޮންމެ މަހަކު ރިޕޯޓުކޮށް އެޓެންޑްކުރާ މައްސަލަތަކުގެ ތެރެއިން ގާތްގަނޑަކަށް 50 އިންސައްތައަށް ވުރެ ގިނަ މައްސަލައަކީ ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ މައްސަލަތައްކަމުން، 2015ވަނަ އަހަރު މިނިސްޓްރީން އިފުތިތާހުކުރި “އަހަން” ކެމްޕޭން އަމާޒުކުރެވިފައިވަނީ މި ބާވަތުގެ މައްސަލަތަކަށް ޙައްލު ހޯދައިދިނުމަށެވެ.\nއެޑްވޮކޭޓިންގ ދަ ރައިޓްސް އޮފް ޗިލްޑްރަން (އާރކް)އާ ގުޅިގެން ކުރިއަށް ގެންދާ މި ޕްރޮގްރާމް މިހައިތަނަށް ވ، މ، ގދ އަތޮޅުގެ ހުރިހައި ރަށަކާއި، ހދ.ކުޅުދުއްފުށީގައި ހިންގިފައިވެއެވެ.\nހިޔާގައި ތިބި ކުދިންނަށް އަނިޔާކުރީ ކުރީ ސަރުކާރުން – ޖެންޑަރ މިނިސްޓްރީ


މާލެއިން 475 މީހުންނާއެކު އިތުރު 967 މީހުން ކޯވިޑަށް ޕޮޒިޓިވްވެއްޖެ މާލެއިން 475 މީހުންނާއެކު އިތުރު 967 މީހުން ކޯވިޑަށް ޕޮޒިޓިވްވެއްޖެ\nމާލެއިން 475 މީހުންނާއެކު އިތުރު 967 މީހުން ކޯވިޑަށް ޕޮޒިޓިވްވެއްޖެ\nމާލެއިން 475 މީހުންނާއެކު ރާއްޖެއިން އިތުރު 967 މީހަކު ކޯވިޑަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ، އެޗް.ޕީ.އޭއިން އެންމެފަހުން ޢާއްމުކުރި ތަފާސް ހިސާބުތައް ދައްކާގޮތުން އަލަށް ކޯވިޑަށް ޕޮޒިޓިވްވި 967 މީހުންގެ ތެރެއިން 475 މީހުންނަކީ މާލެއިން ޕޮޒިޓިވްވި މީހުންނެވެ. އަދި ރަށްރަށުން 290 މީހަކު ބައްޔަށް ޕޮޒިޓިވްވެފައިވެއެވެ. އަދި ރިސޯޓްތަކުން 87 މީހަކު ވަނީ ޕޮޒިޓިވްވެފައެވެ. މިއާއެކު ރާއްޖެއިން މި ބަލިޖެހުނު މީހުންގެ ޢަދަދު މިވަނީ 101418 އަށް އަރާފައެވެ.\nއަލަށް ކޯވިޑް ޖެހުނު މީހުންނާއެކު ބަލީގައި ފަރުވާ ހޯދާ މީހުންގެ ޢަދަދުވެސް މިހާރު ވަނީ އިތުރުވާން ފަށާފައެވެ. މިވަގުތު 5881 މީހަކު ފަރުވާ ހޯދަމުން އަންނައިރު އޭގެތެރެއިން 22 މީހަކަށް ފަރުވާދެމުން އަންނަނީ އެޑްމިޓްކޮށްގެންނެވެ.\nމިދިޔަ 24 ގަޑިއިރު 203 މީހަކު ވަނީ މި ބަލިން ރަނގަޅުވެފައެވެ. މިއާއެކު ޖުމުލަ 95،259 މީހަކު ވަނީ ބަލިން ރަނގަޅުވެފައެވެ. ކޯވިޑް ބަލި ދެނެގަތުމަށް ވޭތުވެދިޔަ 24 ގަޑިއިރު ތެރޭގައި 7505 ސާމްޕަލެއް ވަނީ ޓެސްޓުކޮށްފައެވެ. ރާއްޖެއިން މި ބަލީގައި މިހާތަނަށް 265 މީހަކު ވަނީ ނިޔާވެފައެވެ.


IGMH naruhuge maru: Maruge irukolheh kureen firimeehaage dhivehi loabibveriyaa dharifulhu gendhiya? - One Online\nއައިޖީއެމްއެޗް ނަރުހުގެ މަރު: މަރުގެ އިރުކޮޅެއް ކުރީން ފިރިމީހާގެ ދިވެހި ލޯބިވެރިޔާ ދަރިފުޅު ގެންދިޔަ؟\nމަރުވި ނަރުސް (ވ) އާއި އޭނާގެ ފިރިމީހާ-- ފޮޓޯ: މަރުވި މީހާގެ ފޭސްބުކް\nއައިޖީއެމްއެޗްގެ ޑަޔަލިސިސް ސެންޓަރުގައި މަސައްކަތް ކުރާ މޭރީ ގްރޭސް ޕިނޭޑާ މިދިޔަ މަހުގެ 19 ވަނަ ދުވަހު ހެނދުނު ޑިއުޓީއަށް ދިޔައިރުވެސް މޫނުމަތީން ފެނުނީ ހިނިތުންވުމެވެ. ދިރިއުޅުމުގައި މައްސަލަތައް ދިމާވިޔަސް އެކަން ޑިއުޓީގަޑީގައި ފާޅެއް ނުކުރެ އެވެ. އެކުގައި މަސައްކަތް ކުރާ ނަރުހުންނަށް އޭނާގެ ދިރިއުޅުމުގައި ދިމާވި މައްސަލަ ކިޔައިދިން ނަމަވެސް މަސައްކަތް ކުރަމުންދިޔައީ ނުލާހިކު އޯގާތެރި ނަރުހެއްގެ ގޮތުގަ އެވެ. ހިތްފަޅައިގެން ގޮސްފައި ހުއްޓަސް މޫނުމަތިން ދައްކަމުން ދިޔައީ ހިނިތުންވުމެވެ. އަމަލުން އޯގާތެރިކަމެވެ.\nއައިޖީއެމްއެޗުގެ ޑިއުޓީ އަށް އެދުވަހު އޭނާ ނިކުމެ ލިބުނު ހުސްވަގުތުގައި ގެއަށް ދިޔައީވެސް އެތަނުގައި ތިބި ބަލި މީހުންނާއި އެކުގައި މަސައްކަތް ކުރާ މުވައްޒަފުންނަށް ހިނިތުންވެ ހުރެ އުފާވެރި މޫނެއް ދައްކަމުންނެވެ. ފަހަރެއްގައިވެސް ކުރިމަތިން ދެން އަންނާނެ ބިރުވެރިކަމެއްގެ ހިލަމެއްވެސް ނުވެ އެވެ. ވަކި ތަފާތު ކަމެއް އެއްވެސް މީހަކަށް ފާހަގައެއް ނުކުރެވުނެވެ.\nގެއަށް ދިޔަތާ އިރުކޮޅެއް ތެރޭގައި މޭރީގެ ފިރިމީހާ، މޭރީގެ ހަށިގަނޑު އައިޖީއެމްއެޗްގެ އިމަޖެންސީއަށް ގެންދިޔަ ކަމަށް ވަނީ، "ސަފޮކޭޓް" ވެގެން މަރުވެއްޖެ ކަމަށް ބުނެ އެވެ. އޭގެ ފަހުން ބުނި ކަމަށް ވަނީ އޭނާ ދަންޖެހިގެން އަމިއްލަޔަށް މަރުވީ ކަމަށެވެ.\nހާދިސާގެ ކުރިތައް ފަޅައި އެކި ގޮތްގޮތަށް ވާހަކަތައް ދެކެވޭ އިރު، "ވަން"ގެ ނޫސްވެރީން ކުރި މަސައްކަތުން ފާހަގަވީ މަރުގެ ފަހަތުގައި އެތައް ކަމެއް ހިމެނޭ ކަމެވެ. މައުލޫމާތު އެނގޭ މީހަކު، ނަން ނުޖެހުމަށް ޝަރުތުކޮށް "ވަން" އަށް ބުނީ މޭރީ އާއި އޭނާގެ ފިރިމީހާ އެ ހޮސްޕިޓަލާ ގުޅުނު އިރު އެއީ ވަރަށް ލޯބިން އުޅުނު ދެމަފިރިން ކަމަށާއި އެ ގުޅުން ހީނަރުވާން ފެށީ މޭރީގެ ފިރިމީހާ ދިވެހި ނަރުހަކާ ލޯބީގެ ގޮތުން ގުޅުނު ހިސާބުން ކަމަށެވެ. މޭރިގެ ފިރިމީހާ އާއި އޭނާގެ ދިވެހި ލޯބިވެރިޔާއާ ދެމީހުން ފާޅުގައި ހޮސްޕިޓަލް ތެރޭގައްޔާއި ބޭރު ތެރޭގައިވެސް އުޅޭ ކަމަށާއި ފަހުންފަހުން އައިސް މޭރީއާ ހަޑިހުތުރު ބަހުން މުއާމަލާތް ވެސް ކުރާ ކަމަށެވެ. މޭރީވެސް މި ދިވެހި އަންހެން މީހާއާ ޒުވާބު ކުރާ ކަމަށް "ވަން" އަށް މައުލޫމާތު ދިން މީހާ ބުންޏެވެ.\nމޭރީ އާއި އޭނާގެ ފިރިމީހާގެ ގުޅުން ހީނަރުވަމުންދިޔަ ނަމަވެސް ދިވެހި ނަރުހާއި މޭރީގެ ފިރިމީހާގެ ގުޅުން ދިޔައީ ވަރުގަދަ ވަމުންނެވެ. އެކަމަކު ކައިވެންޏަކާ ހިސާބަށް އެ ދެ މީހުންނަށް ދެވޭކަށް ނެތެވެ. ސަބަބަކީ ފިރިހެން މީހާ އާއި މޭރީ އަކީ ފިލިޕީންސަށް ނިސްބަތްވާ ދެ މީހުންނަށް ވުމުން އެގައުމުގެ ގާނޫނު އޮންނަ ގޮތުންނެވެ.\nފިލިޕީންގެ ގާނޫނުތައް އޮންނަ ގޮތުން ކައިވެންޏެއް ރޫޅައިލުން އެއީ ފަސޭހަ ކަމެއް ނޫނެވެ. އެކަމަށް ޓަކައި އިދާރީ ގޮތުން ދިގު މަރުހަލާއެއް ކަނޑައްތު ކުރާން ޖެހެ އެވެ. ގިނަ ސުވާލު ތަކަކަށް ޖަވާބު ދޭން ޖެހެ އެވެ. ރަސްމީ އޮފީސްތަކުގައި މަރުހަލާތަކެއް ކަޑައްތުކުރާން ވެސް ޖެހެ އެވެ. ދެމަފިރީން ވަކިވާ ނަމަ އޭގެ "ޖަސްޓިފައިޑް" ސަބަބުތަކެއް ކޯޓަށް ހުށަހަޅާން ޖެހެ އެވެ. ކޯޓުން ވަރި ނަގައިދޭ ސަބަބުތައް ވަރަށް ބޮޑެއްޗެވެ. ހަމަ ހުރެފައި ވަރި ނަގައެއް ނުދެއެވެ. އެހެން ކަމުން މޭރީ ވަރިކުރުމަކީ އޭނާގެ ފިރިމީހާއަށް ފަސޭހަ ނޫން ކަމަކަށް އޮތީ ވެފައެވެ.\n"ވަން" އާ ވާހަކަ ދެއްކި މީހާ ބުނީ ކޮންމެ ގޮތަކުން ވިޔަސް، ދިވެހި ނަރުސް ހާސިލުކުރުމަކީ މޭރީގެ ފިރިމީހާ އިންތިހާއަށް ބޭނުންވެފައި ހުރި ކަމެއްކަން ގިނަ ބަޔަކަށް އެނގޭ ކަމަށެވެ. އޭނާއާއި ދިވެހި ނަރުހާ ދެމެދު އޮތް ގުޅުމަކީ ސިއްރު ގުޅުމެއް ނޫން ކަމަށާއި އެ ދެމީހުންގެ ގުޅުން ފަހުން ފަހުން އޮތީ "އޯޕަން" ކޮށް ކަމަށް ވެސް ބުންޏެވެ.\n"މޭރީ އާއި އޭނާގެ ފިރިމީހާ ޑިއުޓީ ބަހާލާފައި އޮންނަނީ އެކަކު ހެނދުނު ވިއްޔާ އަނެކަކު މިއޮންނަނީ ހަވީރު ޑިއުޓީ. އެ މީހުންގެ ހުންނާނެ ފަސް އަހަރުގެ ކުއްޖެއް. އެކުއްޖާ ބަލަން ކޮންމެވެސް އެކަކު ގޭގަ ހުންނަންވެގެން މިގޮތަށް ޑިއުޓި އޮންނަނީ. ދެން މޭރީ ގޭގަ ނޫޅޭ ވަގުތު މި ދިވެހި ނަރުސް ވެސް އެގެޔަށް ދާ ކަމަށް ވަނީ. މޭރީ މަރުވި ދުވަހުވެސް ދިވެހި ނަރުސް އެގެއަށް ދިޔަ ކަމަށް މައުލޫމާތު ލިބިފަ ވަނީ." އޭނާ ބުންޏެވެ.\nމަރުވި ނަރުސް --- ފޮޓޯ: މޭރީގެ ފޭސްބުކް\nމޭރީއަށް ދިވެހި ނަރުސް ފޮނުވީ ގުޑްބައި ޖަހާފައި އޮތް މެސެޖެއް\nމޭރީ މަރުވި ދުވަހު މޭރީގެ ދަރިފުޅު ގޮވައިގެން ދިވެހި ނަރުސް ގެއިން ބޭރަށް ދިޔަ ކަމުގެ މައުލޫމާތު ލިބުނު ކަމަށް "ވަން" އާ ވާހަކަ ދެއްކި މީހާ ބުންޏެވެ. އެއީ މޭރީ މަރުވުމުގެ ހާދިސާގެ އިރުކޮޅެއް ކުރީން ކަމަށް ވެސް ބުންޏެވެ. ދިވެހި ނަރުހުގެ ފޯނަށް މޭރީ ގުޅި ކަމަށް މައުލޫމާތު ލިބިފައިވާ ކަމަށާއި އޭގެ ފަހުން އެ ދެމީހުންގެ ދެމެދުގައި ޒުވާބެއް ހިނގި ކަމަށްވެސް އަޑު އިވިފައިވާ ކަމަށް އޭނާ ބުންޏެވެ. އަދި ދިވެހި ނަރުސް އޭގެ ފަހުން މޭރީ އަށް "ގުޑްބައި" ޖަހާފައި މެސެޖެއް ކުރި ކަމަށްވެސް ވާހަކަ ދެކެވޭ ކަމަށް އޭނާ ބުންޏެވެ. އެ ފަދަ މެސެޖެއް ފޮނުވި ނަމަވެސް، އެއީ ނުބައި މާނައެއްގައި ފޮނުވި މެސެޖަކަށް ނުވެ ހިނގައިދާނެ ކަމަށްވެސް ބުނެޏެވެ. އެ ގޮތުން އެއީމޭރީގެ ދަރިފުޅު ގޮވައިގެން ދާތީ އެ މާނައިގައި ފޮނުވި "ގުޑް ބައި" މެސެޖެއް ކަމަށް ވެސް ވެދާނެ ކަމަށް ބުންޏެވެ.\nއަންހެނަކު ކުޑަ ކުއްޖެއްގެ އަތުގައި ހިފައިގެން ދާ މަންޒަރު ފެންނަ ވީޑިއޯގެ ސްކްރީން ޝޮޓެއް "ވަން"ގެ ނޫސްވެރިޔާ އަށް ފެނުނު ނަމަވެސް އެއީ އެ ދިވެހި ނަރުސް ކަމެއް އަދި މޭރީގެ ދަރިފުޅު ކަން ޔަގީނާ ގާތާ ބުނާކަށް ނޭނގެ އެވެ. އެކަމަކު އޭގައި ފެންނަ ތާރީހާއި ގަޑިއަކީ މޭރީ މަރުވި ދުވަހުގެ މެންދުރު ވަގުތެކެވެ.\nމޭރީ އައިޖީއެމްއެޗުން ބްރޭކަށް ދިޔައީ މެންދުރު 12 ޖެހި އިރު އެވެ. އޭނާގެ ފުރާނަ ނެތް ހަށިގަނޑު ހޮސްޕިޓަލަށް ގެންދިޔައީ އޭގެ ގަޑިއެއްހާ އިރު ފަހުންނެވެ. މަރު ސާބިތު ކުރީ ގާތްގަނޑަކަށް މެންދުރު ފަހު 1:45 ހާއިރު އެވެ.\nމޭރީގެ ގަޔަށް އިންޖެކްޝަނެއް ޖެހި، އޭތި މޭރީގެ ގެއިން ފުލުހުންނަށް ލިބުނު؟\nމޭރީ ދިރިއުޅޭ ގެ ހުންނަނީ އައިޖީއެމްއެޗާ މާ ދުރު ނޫން ހިސާބެއްގައި ކަމަށް އޭނާ ދަންނަ މީހުން ބުނެ އެވެ. "ވަން" އާ ވާހަކަ ދެއްކި އެހެން މީހަކު ބުނީ މޭރީގެ މަރަށްފަހު ފުލުހުން އެ ގެ ފާސްކޮށް ބެލި އިރު އިންޖެކްޝަނެއް ފެނުނު ކަމަށް މައުލޫމާތު ލިބުނު ކަމަށެވެ. އެކަމަކު އެއީ ކޮން ކަހަލަ އިންޖެކްޝަނެއް ކަމެއް ނޭނގޭ ކަމަށާއި އޭރު މޭރީގެ ހަށިގަނޑު ބެލި ޑޮކްޓަރުންވެސް އޭނާގެ ގަޔަށް އިންޖެކްޝަނެއް ޖަހާފައިވާ ކަމަށް ބެލެވޭ ކަމަށް ބުނެފައިވާ ކަމަށްވެސް އޭނާ ބުންޏެވެ.\n"ހަށިގަނޑު ގެނެސް ބާއްވާފަ އެހާ ގިނައިރެއް ނުވެ މޭރީގެ ފިރިމީހާ ގެޔަށް ދިޔަ ކަމަށްވަނީ. ފުލުހުން ދިއުމުގެ ކުރިން ތަން ސާފުކުރަން ކަމަށް ވެސް ވެދާނެ. ދެން އޭގެ އިރުތަކެއް ފަހުން އެ ފިރިހެން މީހާ އައީ. އޭރުވެސް ހުރީ ތެމި ފޯވެފަ. ވާރޭއެއްވެސް ނުވެހޭ. އެކަމަކު މޭރީގެ ހަށިގަނޑު ހިފައިގެން ފުރަތަމަ އައި އިރުވެސް އޭނާ ހުރީ އެއްކޮށް ތެމިފަ. ދެން ފުލުހުން ގޮސް ބެލި ބެލުމުން އެ ގެއިން އިންޖެކްޝަނެއް ފެނުނު ކަމަށްވެސް އަޅުގަނޑަށް މައުލޫމާތު ލިބުނު. އެކަމަކު ސީދާ ކޮންވައްތަރެއްގެ އިންޖެކްޝަނެއް ކަމެއް ނޭނގެ. އަދި އޭނާގެ ލޯބިވެރިޔާގެ ގެއިންވެސް އިންޖެކްޝަންތަކަކާ ސިރިންޖުތަކެއް ފެނުނު ކަމަށް ވާހަކަ ދެކެވޭ." ވަން އާ ވާހަކަ ދެއްކި މީހާ ބުންޏެވެ.\nއެހެން ނަމަވެސް އެހެން މީހަކު ބުނީ މިއީ ނަރުހުން ކަމަށް ވާތީ، އެ ގޮތަށް އިންޖެކްޝަން ހުރުމަކީ އެކަށީގެންވާ ކަމެއް ކަމަށާއި އާއިލީ ބައެއް ފަރުވާއަކީ ވެސް ނަރުހުން ތިބޭ އާއިލާތަކުގައި އެމީހުން ކުރަމުން އަންނަ ކަމެއް ކަމުން، އެ ގޮތަށް އިންޖެކްޝަން ހުރުމަކީ އެކަށީގެންވާ ކަމެއް ކަމަށެވެ.\nމޭރީގެ ހަށިގަނޑު ހޮސްޕިޓަލަށް ގެންދިއުމުގެ ކުރިން އޭނާގެ ފިރިމީހާގެ ލޯބިވެރިޔާ ވެސް ހޮސްޕިޓަލަށް ގޮސް އިމަޖެންސީ ރޫމް ތެރޭގައި އުޅުނުތަން ބައެއް މީހުންނަށް ފެނިފައިވާ ކަމަށްވެ އެވެ. އެދުވަހަކީ މި ދިވެހި ނަރުހުގެ މެންދުރުފަހު ޑިއުޓީ އޮންނަ ދުވަހަކަށް ވެފައި އޭރު އޭނާ ޑިއުޓީ ފެށެން އެތައް އިރެއް އޮތުމުން، މޭރީގެ ހަށިގަނޑު ހޮސްޕިޓަލަށް ގެންދިއުމުގެ ކުރީން އޭނާ ހޮސްޕިޓަލަށް ދިޔަ ސަބަބު ނޭނގޭ ކަމަށްވެސް ބުންޏެވެ. އަދި މޭރީގެ ހަށިގަނޑު ހޮސްޕިޓަލަށް ގެންދިއުމަށްފަހުވެސް ދިވެހި ނަރުހާއި މޭރީގެ ފިރިމީހާ އެ ތަނުން އެކީގައި ފެނިފައިވާ ކަމަށް ވެސް ބުންޏެވެ.\nމޭރީގެ ހަށިގަނޑާއެކު ފިލިޕީންސަށް ފުރުމަށް 8 ޕާސްޕޯޓެއް އިމިގްރޭޝަނާ ހަވާލު ކުރި!\nމޭރީގެ މަރު ސާބިތު ވުމުން، އޭނާގެ ހަށިގަނޑު ހިފައިގެން ފިލިޕީންސަށް ދާން ފިރިމީހާ މަސައްކަތް ކުރި ކަމަށާއި އަދި އަށް ޕާސްޕޯޓެއް އިމިގްރޭޝަނަށް ހުށަހެޅި ކަމަށް މައުލޫމާތު ލިބެ އެވެ. އޭގެ ތެރޭގައި ދިވެހި ނަރުހުގެ ޕާސްޕޯޓު ވެސް އޮތް ކަމަށް މުއުތަބަރު ފަރާތަކުން މައުލޫމާތު ދިން ކަމަށް ވަން އާ ވާހަކަ ދެއްކި މީހާ ބުންޏެވެ.\n"8 ޕާސްޕޯޓެއް ހުށަހެޅި ކަމަށް އެމީހާ ބުނީ. އޭގެ ތެރޭގައި މޭރީގެ ޕާސްޕޯޓާއި އެމީހުންގެ ދަރިފުޅުގެ ޕާސްޕޯޓާއި ފިރިހެން މީހާގެ ޕާސްޕޯޓުގެ އިތުރުން އޭނާގެ ދިވެހި ލޯބިވެރިޔާގެ ޕާސްޕޯޓު އޮތް ކަމަށް ވަނީ. ދެން ހުށަހެޅީ ކޮންބައެއްގެ ޕާސްޕޯޓުކަމެއް ނޭނގެ. އެކަމަކު ދިވެހި މީހާގެ ޕާސްޕޯޓު އޮތް ކަމަށް ވޭ." އޭނާ ބުންޏެވެ.\nފުރުމުގެ ކަންކަން ހަމަޖެހުމުގެ ކުރިން މޭރީގެ މަރުގައި ޝައްކުތަކެއް ހުރި ކަމަށް ބަލައި ފިރިހެން މީހާގެ ޕާސްޕޯޓު ހިފަހައްޓައި ފުރުން މަނާކުރި އެވެ.\n"ވަން" އާ ވާހަކަ ދެއްކި އެހެން މީހަކު ބުނީ އެންމެ ފުރަތަމަ ޑޮކްޓަރުން ނިންމީ މޭރީ އަމިއްލަޔަށް މަރުވީ ކަމަށް ކަމަށެވެ. އެއީ އޭނާގެ ފިރިމީހާއަކީ ނަރުހަކަށް ވެފައި އެތަނުގައި މަސައްކަތް ކުރާ މީހަކަށް ވުމުން އޭނާ ދެއްކި ވާހަކައަށް އިތުބާރު ކުރީ ކަމަށް ވެދާނެ ކަމަށްވެސް އޭނާ ބުންޏެވެ. އަދި އެ ދުވަސްވަރު މޭރީގެ ފިރިމީހާގެ ނަހަމަ ގުޅުމުގެ ސަބަބުން މޭރީ ހުރީ ވަރަށް ބޮޑަށް އުދަނގޫވެފައި ކަމަށް ވުމުން ކަމަށް ވެސް ވެދާނެ ކަމަށް އޭނާ ބުންޏެވެ.\nމޭރީގެ ފިރިމީހާ އެފަދަ ކަމެއް ކޮށްފާނެ ކަމަށް ގަބޫލު ނުކުރާ މީހުންވެސް އެބަތިއްބެވެ. އެމީހުން ބުނަނީ މޭރީގެ ފިރިމީހާ އަކީ މީހުންނާ ގުޅޭ މީހެއް ކަމަށެވެ. އަދި ހިތްހެޔޮ މީހެއް ކަމަށެވެ.\n"ވަން" އާ ވާހަކަ ދެއްކީ އިތުރު މީހަކު ބުނީ މޭރީގެ ފިރިމީހާ ދިވެހި ނަރުހަކާ ލޯބީގެ ގޮތުން ގުޅިގެން އުޅުނަސް ރުންކުރު ގޮތެއް ހުރުން ފިޔަވައި އެހެން ކަމެއް އޭނާގެ ފަރާތުން ފާހަގަވެފައި ނުވާ ކަމަށެވެ. ހޮސްޕިޓަލް ތެރެއިންވެސް މޭރީ އާ ދިމާލަށް ބާރަށް ވާހަކަ ދައްކާނީ ދިވެހި އަންހެންމީހާ އާ ދިމާލަށް މޭރީ އެއްޗެއް ބުނެފި ނަމަ އެކަނި ކަމަށްވެސް ބުންޏެވެ.\n"އަސްލު ގަބޫލު ކުރަންވެސް ދަތި މޭރީ ސިސްޓާގެ ހަޒްބެންޑް އެކަހަލަ ކަމެއް ކޮށްފާނެ ކަމަކަށް. ވަރަށް ރަނގަޅު ވަރަށް ހިތްހެޔޮކޮށް އުޅެނީ. އެކަމަކު މިހެން ބުންޏަސް މީހެއްގެ ގޮތް މުޅިއަކުން ބުނާކަށް ނޭނގެ. ދިވެހި އަންހެން މީހާއަކީވެސް ވަރަށް މަޑު މަޑުން ހުންނަ މީހެއް. އަނެއްހެން މަސައްކަތްތައްވެސް ރަނގަޅަށް ކުރާ މަސައްކަތުގެ އަހުލާގު ރަނގަޅު ކުއްޖެއް ގޮތުގަ އަޑު އިވެނީ. ދެން ކީކޭ ދޯ ބުނާނީ. ދެކޮޅަށް ވާހަކަ ދައްކާތީ އެއްޗެއް ބުނަން ޔަގީނާ ގާތަކަށް ނޭނގެ." އޭނާ ބުންޏެވެ.\nމޭރީގެ މަރާ ގުޅިގެން ފުލުހުން ވަނީ އޭނާގެ ފިރިމީހާ ހައްޔަރުކޮށް ބަންދަށް 15 ދުވަސް ޖަހާފަ އެވެ. މޭރީ މަރުވީ އަމިއްލައަށްތޯ ނުވަތަ މީހަކު އޭނާ މަރާލީތޯ ޔަގީންކުރުމަށް އޭނާގެ ހަށިގަނޑު މިހާރު ވަނީ ޕޯސްޓު މޯޓަމް ހެދުމަށް އިންޑިއާ އަށް ފޮނުވާފަ އެވެ. މޭރީގެ ފިރިމީހާގެ ލޯބިވެރިޔާގެ ފޯނު މިހާރު ހިފަހައްޓާފައިވާއިރު އޭނާވަނީ ވަޒީފާގެ މަސްއޫލިއްޔަތު ތަކުން އެކަހެރި ކޮށްފަ އެވެ. އަދި އޭނާއާ ގުޅުން ހުރި ތަން ތަން ވެސް ފުލުހުން އަންނަނީ ބަލައި ފާސްކުރަމުން ކަމަށް ވަން އަށް ވަނީ އެނގިފަ އެވެ.\nއަމިއްލަޔަށް މަރުވި ކަމަށް ބުނި ނަމަވެސް މޭރީގެ ހަށިގަނޑު ގާތުން ފެނުނު ބައެއް މީހުން މީގެ ކުރިން ބުނީ އޭނާގެ ހަށިގަނޑުން އަމިއްލަޔަށް މަރުވި ކަމުގެ އެއްވެސް ނިޝާނެއް ފެންނަން ނެތް ކަމަށެވެ. ދަންޖެހޭ މީހުންގެ ކަރު ދެމިފައި ހުންނަ ގޮތަކަށް އޭނާގެ ކަރު ދެމިފައެއްވެސް ނެތް ކަމަށެވެ. އަދި ކަރުގައި ވެސް އެފަދަ ނިޝާންތަކެއް ނެތް ކަމަށެވެ.\nގުޅޭ ޓެގު އައިޖީއެމްއެޗް މަރު ޕޮލިސް ނަރުހުން ނަރުހުން


Case thah thin lakka in mathee ovvaa Benagluru Male' annanee\nބެންގަލޫރު ޓީމު ޕްރެކްޓިހުގައި\nކޭސްތައް ތިންލައްކައިން މަތީ އޮއްވާ ބެންގަލޫރު މާލެ އަންނަނީ\n04 މޭ 2021 - 10:04:28\nދުވާލަކު އެވަރެޖްކޮށް ޕޮޒިޓިވްވާ ކޮވިޑް ކޭސްތައް ތިން ލައްކައަށްވުރެ މަތީގައި އުޅޭ އިންޑިޔާގެ، ބެންގަލޫރު އެފްސީ މި ހަފުތާތެރޭ ރާއްޖެ އަންނަން ތައްޔާރުވެއްޖެއެވެ. ބެންގަލޫރު އެފްސީ ރާއްޖެ މި އަންނަނީ އަންނަ ހަފުތާގައި ކުލަބު އީގަލްސްއާ ދެކޮޅަށް ކުޅޭ، އޭއެފްސީ ކަޕުގެ ޕްލޭ އޮފް މެޗަށެވެ.\nބެންގަލޫރު އެފްސީއާ އީގަލްސް ކުޅޭ މެޗު ބާއްވަން ހަމަ ޖައްސާފައި އޮތީ މި މަހުގެ އެގާރަވަނަ ދުވަހު ރަސްމީ ބޯޅަ ދަނޑުގައެވެ. އެހެންނަމަވެސް މިހާރު ކަނޑައަޅާފައިވާ ތާވަލާ އެއްގޮތަށް މެޗު ކުޅެވިދާނެ ކަމާ މެދުވަނީ ސުވާލު އުފެދިފައެވެ. އެއީ އެޗްޕީއޭއިން ހޯމަ ދުވަހު އިއުލާން ކުރި ހަރުކަށި އުސޫލާ ގުޅިގެންނެވެ.\nއެޗްޕީއޭއިން ހޯމަ ދުވަހު އިއުލާން ކުރި ހަރުކަށި އުސޫލުގައިވާ ގޮތުން މިއަދުން ފެށިގެން މި މަހުގެ ފަނަރަވަނަ ދުވަހުގެ ނިޔަލަށް ކުޅިވަރުގެ ހުރިހާ ހަރަކާތެއް މާލެ ސަރަހައްދުގައިވަނީ މަނާކޮށްފައެވެ. މިކަމާ ގުޅޭ ގޮތުން ރައީސް އޮފީހުގެ ސްޕޯކްސްޕަރސަން މަބްރޫކް ވިދާޅުވީ ރައްކާތެރިކަމުގެ ފިޔަވަޅުތައް އެކަށީގެންވާ މިންވަރަށް އެޅޭނެ ވަގުތު ނެތިއްޔާ އޭއެފްސީ މެޗުތަކަށް ހުއްދަ ނުދެވޭނެ ކަމަށެވެ.\nއިންޑިޔާގައި ކޮވިޑު ޕޮޒިޓީވް ކޭސްތައް މިދިޔަ އެއް ހަފުތާގައި އުޅެނީ އެވްރެޖްކޮށް ދުވާލަކު ތިން ލައްކަ ހަތްދިހަ ހާހަށްވުރެ މަތީގައެވެ. އަދި ކޮވިޑުގައި މަރުވާ މީހުންގެ އަދަދުވެސް ވޭތުވެ ދިޔަ ހަފްތާއެއްހާ ދުވަހު އިންޑިޔާގައި އުޅެނީ ތިން ހާސް ހަތަރު ސަތޭކައަށްވުރެ މަތީގައެވެ. އިންޑިޔާއަކީ މި ވަގުތު މުޅި ދުނިޔޭންވެސް ކޮވިޑުގެ ހާލަތު އެންމެ ގޯސްކޮށް އުޅޭ އެއް ގައުމެވެ. އަދި އިންޑިޔާއިން އަންނަ ޓުއަރިސްޓުން ފިޔަވައި އެހެން އެންމެން ދެ ހަފުތާއަށް ކަރަންޓީނު ކުރުމަށްވެސް ސަރުކާރުންވަނީ ނިންމާފައެވެ.\nބެންގަލޫރު ޓީމު މި ހަފުތާގައި މާލެ އައުމަށް މަސައްކަތް ކުރަމުން އަންނައިރު އެ ޓީމު މި ވަގުތު ތިބީ ގޯއާގައި ކޭމްޕް ކޮށްގެންނެވެ. ގޯއާގައި އެ ޓީމު ކޭމްޕުކޮށްގެން ތިއްބާ އެ ޓީމުގެ ބައެއް ކުޅުންތެރިންނާ އޮފިޝަލުންވަނީ ކޮވިޑަށް ޕޮޒިޓިވްވެފައެވެ. އޭގެ ތެރޭގައި ޓީމުގެ ކެޕްޓަން ސުނިލް ޗެތްރީވެސް ހިމެނެއެވެ.\nބެންގަލޫރޫ އެފް.ސީސުނިލް ޗެތްރީ\nމާޒިޔާ އަތުން ބުއި ބޮނޑި ދެން ނުބޮވޭނެ: ބެންގަލޫރު\nބެންގަލޫރު ކޭމްޕުން ތިން ކުޅުންތެރިން ކޮވިޑަށް ޕޮޒިޓިވް\nޗެތްރީ ކޮވިޑަށް ޕޮޒިޓިވް ވެއްޖެ\nގެބޮންގެ ޑިފެންޑަރެއް ބެންގަލޫރު އެފްސީއަށް


Eid bandhaa dhimaakoh Sri Lankan ge dhathuruthakah badhalethakeh, mihaaru Lanka gai madu nukoh beynunvaa manzil thakah dheveyne – adduLIVE\nއީދު ބަންދާ ދިމާކޮށް ސްރީލަންކަންގެ ދަތުރުތަކަށް ބަދަލުގެނެސްފި\nMay 18, 2019, 09:04 އަހުމަދު ނަސޫހް\nގަން އިންޓަނޭޝަނަލް އެއާޕޯޓުން އިންޑިޔާ އާއި ސްރީލަންކާ އަދި އެހެނިހެން މަންޒިލުތަކަށް އުދުހެމުން އަންނަ ސްރީ ލަންކަން އެއާލައިންސުން ފިތުރު އީދު ބަންދާ ދިމާކޮށް ކަސްޓަމަރުންނަށް ދަތުރުކުރުމުގައި ލުޔެއް ދިނުމުގެ ގޮތުން ފްލައިޓުތަކަށް ބަދަލު ގެނެސްފިއެވެ.\nއެގޮތުން މޭ 30 އަދި ޖޫން2ގައި އޮތް ފްލައިޓުތައް ގަމުން ކޮޗިން، ޓްރިވެންޑްރަމް، ކުއަލަ ލަމްޕޫރް، ޑާކާ އަދި ޖަކާޓާއަށް ސީދާ ދަތުރު އަޅާނެއެވެ. މީގެ ސަބަބުން ލަންކާގައި ދަތުރުވެރިން މަޑުކުރާކަށް ނުޖެހި ދާން ބޭނުންވާ މަންޒިލުތަކަށް އެއް ދަތުރެއްގައި ދެވޭނެއެވެ.\nއަދި 15 ޖޫންގައި މިމަންޒިލުތަކުން އެނބުރި ގަމަށް އަންނަ ދަތުރުވެރިން ވެސް ލަންކާގައި މަޑު ކުރަން ނުޖެހި ސީދާ ގަމަށް އާދެވޭނެ އިންތިޒާމްވެސް ވަނީ ސްރީލަންކަން އިން ހަމަ ޖައްސާފައެވެ. ދަތުރުތަކަށް ބަދަލުގެނެސްފައި މިހާރު ފުރުން ހަމަޖެހިފައިވާ ގަޑިތަކަކީ މޭ 30 އަދި ޖޫން2ގައި ކޮލޮމްބޯ އިން ފުރުން؛ ދަންވަރު 01:30، ގަމަށް ޖެއްސުން 02:50 އަދި ގަމުން ފުރުން 03:50 އެވެ. މިބޯޓު ދަތުރުވެރިންނާއެކު ލަންކާގެ ކޮލޮމްބޯއަށް ޖައްސާނީ ހެނދުނު 06:10 ގައެވެ.


LaLiga: Real Ge Amilla Dhandugai Soceidad Athunves Balivejje - Vaguthu\nރެއާލްގެ އަމިއްލަ ދަނޑުގައި ސޮސިއެދާދު އަތުންވެސް ބަލިވެއްޖެ\n5 މަސް ކުރިން ( ޖެނުއަރީ 7, 2019 )\nސްޕެނިޝް ލަލީގާގައި ރޭ ކުޅުނު މެޗުންވެސް ރެއާލް މެޑްރިޑް ބަލިވެއްޖެއެވެ.\nއަމިއްލަ ދަނޑުގައި ރޭ ރެއާލް ސޮސިއެދާދާ ދެކޮޅަށް ކުޅުނު މެޗުން ރެއާލް ބަލިވީ 2-0ގެ ނަތީޖާއަކުންނެވެ.\nރޭގެ މެޗަކީ މިދިޔަ 15 އަހަރު ތެރޭގައިވެސް ރެއާލް ދަނދުގައި ސޮސިއެދާދު މޮޅުވި ހަމައެކަނި މެޗެވެ. މިހާތަނަށް ލީގުގައި 18 މެޗު ކުޅުނު އިރު، ރެއާލްއިން މޮޅުވެފައި ވަނީ އެންމެ ނުވަ މެޗުންނެވެ. ހަ މެޗުން ބަލިވެފައިވާ އިރު، އަނެއް ތިން މެޗުން އެޓީމު ވަނީ އެއްވަރުވެފައެވެ.\nއެޓީމު ތާވަލުގެ ފަސްވަނައިގައި އޮތީ 18 މެޗުން 30 ޕޮއިންޓާއެކުގައެވެ. އެއްވަނައިގައި އޮތް ވާދަވެރި ބާސެލޯނާއާ، 10 ޕޮއިންޓްގެ ފަރަގެއް އެބައޮތެވެ.\nރޭގެ މެޗު ފެށިގެން ފުރަތަމަ ތިން މިނެޓުގައި ސޮސިއެދާދުން ލީޑު ނެގިއެވެ. ރެއާލްގެ ބްރެޒިލް މިޑްފީލްޑަރު ކަސެމޭރޯ، އޭރިއާ ތެރެއިން މިކޭލް މެރީނޯއަށް ކުރި ފައުލަށް ރެފްރީ ދިން ޕެނެލްޓީ ކާމިޔާބުކޮށް، ސޮސިއެދާދަށް ލީޑު ނަގައިދިނީ މިކޭލް މެރީނޯއެވެ.\nމިރޭގެ މެޗަށް ރެއާލްގެ 18 އަހަރު ބްރެޒިލް ވިންގާ، ވިންސިއަސް ޖޫނިއާ ނެރެފައިވާ އިރު، އޭނާގެ ފަރާތުން ނުރައްކާތެރި ދެ ހަމަލާއެއް ފެނިގެންދިޔައެވެ. އޭނާގެ ފުރަތަމަ ހަމަލާ ބޭރަށް ދިޔަ އިރު، ދެވަނަ ހަމަލާ މަތަކުރީ ސޮސިއެދާދުގެ ގޯލްކީޕަރެވެ. ސޮސިއެދާދުގެ ގޯލްކީޕަރު ވަނީ ރަފޭލް ވަރާންގެ ހަމަލާއެއްވެސް މަތަކޮށް ބޭރުކޮށްލާފައެވެ.\nރޭގެ މެޗުގައި އަނިޔާގެ ސަބަބުން ގެރެތު ބޭލް ކުޅެފައި ނުވާ އިރު، އިސްކޯ ފެށީ ބެންޗުންނެވެ. ރެއާލްއަށް މެޗަށް އަނބުރާ ވަނުމަށް އުނދަގުލަކަށްވީ 61 ވަނަ މިނެޓުގައި ލޫކަސް ވަޒަކުއޭޒްއަށް ދެއްކި ރަތް ކާޑާއެކުގައެވެ. ރަތް ކާޑުގެ ކުރިން ވަޒްކުއޭޒް ވަނީ ރަނގަޅު ހަމަލާއެއްވެސް އުފައްދާފައެވެ. އޭނާގެ ހަމަލާ އަމާޒުވީ ދަނޑިއަށެވެ.\nކުޅުންތެރިޔަކު މަދުން ކުޅެމުންދިޔަ ރެއާލް ކޮޅަށް، ދެވަނަ ގޯލެއް ޖަހައި، މުޅި ބާނަބޭއޫގެ އަޑު ކަނޑުވާލީ 83 ވަނަ މިނެޓުގައި ޕާޑޯއެވެ. އޭނާ ބޮލުން ފޮނުވާލި ހަމަލާއަށް ގޯލްކީޕަރު ކޯޝުއާއަށް ކުރެވުނެ މަސައްކަތެއް ނެތެވެ.\nކްލަބު ވޯލްޑް ކަޕް ކާމިޔާބު ކުރި ފަހުން، ރެއާލްއިން ލީގުގައި ކުޅުނު ދެ މެޗުންވެސް އެޓީމު ވަނީ ބަލިވެފައެވެ.\nބޭލް އަކީ މާޒީ - ޒިދާން